
- Aš privatus detektyvas, suprantate? Šį 
kartą madam Vanosa peržengė bet kokias 
ribas, ir jos vyras ėmė nerimauti. Jis 
įsitikinęs, kad jo brangioji antroji pusė jau 
keletą dienų žaidžia meilės žaidimus kokioje 
jaukioje vietelėje su jūsų Peliu. Vanosa 
mane pasamdė, liepdamas pačiam tuo 
įsitikinti. Taigi jeigu norite, kad jūsų bičiulis 
nebūtų įveltas į nešvarią istoriją, pasakykite, 
kur galiu rasti abu balandėlius. 
- A! - Jos veidą nušvietė šypsena. - 
Vadinasi, jūs tas pats Boidas! Ko iš karto 
nesakėte? 
- Kaip? - suglumęs paklausiau. 
- Užeikite, misteri Boidai. - Blondinė iki 
galo atlapojo duris... 

1 skyrius 


Iš visko buvo regėti - moterėlė turtinga. Sprendžiant iš ramo, kurji 
gyveno su tuo tipu, su Šarliu Vanosa, net labai turtinga: keturaukštis 
rūmas, fasadas neseniai perdažytas, elegantiškas lifto priestatėlis, Vene- 
cijos meistrų krištolo sietynai, aristokratiškai prabangi trečiojo aukšto 
salė... 

Duris atidarė uniformuota kambarinė. Ji kalbėjo nutęsdama žodžius, 
su ryškiu airišku akcentu. barinės veidas priminė lietvamzdį. Aš 
truputį nusivyliau: būdamas toks turtingas, Šarlis Vanosa galėjo nusi- 
samdyti išvaizdesnę tarnaitę. Bet tikriausiai renkantis moterų personalą, 
lemiamą žodį tardavo jo žmona. 

- Aš esu Boidas, - pasakiau ir, norėdamas bent menku šviesos spin- 
dulėliu nušviesti niūrų tarnaitės gyvenimą, padovanojau jai tikrą ste- 
buklą: savo kairiojo profilio vaizdelį. - Misteris Vanosa manęs laukia. 

Jis - bibliotekoje. - Švytinčios tamaitės akių sagutės žvelgė į ma- 
ne visai maloniai. - Tokio amžiaus žmogus kaip jūs jau turėtų žiūrėti 
žmonėms tiesiai į akis, o nė muistytis lyg bulius. 

Ji nelaukė, kad atsilyginsiu tokiu pat maloniu atsakymu ir akimoju 
parodė bibliotekos duris. Misteris Vanosa pakilo iš krėslo, pasisveikino. 
Jis buvo kokių trisdešimt penkerių mėtų, vidutinio ūgio, bet išrodė ne- 
didukas, visas tarsi prikimštas ištižusių taukų pagalvėlių. Ilgi plaukai 
visą laiką krito ant akių, todėl jis nuolat, tam tikrais intervalais, atmes- 
davo atgal galvą - tie judesiai priminė susinervinusio išdaro kaprįzus. 
Blyškiai mėlynos akys ir priekvailio veido išraiška gerai derinosi prie 
atsikišusio smakro. “Tai juk ne jo kaltė, - didžiadvasiškai pamaniau. - 
Tiesiog nevykęs pavyzdys, be abejo, paskutinis tvarinys ilgoje, be galo 
ilgoje pusbrolių ir pusseserių santuokų grandinėje". 

- Misteris Boidas? - jo ranka buvo tokia pat tižli kaip ir visas jo 
kūnas. - Džiaugiuosi matydamas. Nerimaudamas tiesiog kraustausi iš 
proto. 

- Iš tikrųjų? - abejodamas paklausiau. 

Ne šiaip sau buvau toks atsargus - šis vyriokas net nesusierzinęs 

primintų beprotį. 

- Matote, viskas per Kareną. Karena mano žmona. Dingo prieš sa- 
vaitę... Anksčiau dingdavo tik kelioms dienoms. 

- Jūs norite su ja išsituokti, misteri Vanosa? 

- Dieve mano, ne! - vien jau ta mintis jam kėlė siaubą. - Ne! Mato- 
te, misteri Boidai, viskas priklauso jai, viskas! 

- Kaip tai? 

- Viskas! - pakartojo jis. - Namas, mašinos, pinigai... Viskas! Jeigu 
išsiskirsime, man pačiam teks sukti galvą, kaip užsidirbti pragyveni- 
mui! - Jis net išbalo dėl tokios niūrios perspektyvos. - O aš niekada šito 
nesugebėjau! 

Išsirinkau patogesnį krėslą ir dirbtelėjau. Diena prasidėjo blogai. 

- Vadinasi, jūsų Žmona Karena dingo prieš savaitę. Iki šiol ji nieka- 
da neišvykdavo ilgesniam laikui, daugiausiai - kelioms dienoms. Jūs 
nenorite skirtis, nes visas turtas priklauso jai. Todėl ir kreipėtės į mane, 
prašydamas ją surasti. Ar teisingai supratau? 

- Taip! Kaip tik taip! - Vanosa tiesiog atsigavo. - Kokia puiki in- 
tuicija, misteri Boidai! Jūs greitai perpratote problemos esmę! Koks įžval- 
gumas! Bičiulis, kuris jus rekomendavo, užtikrino, kad jūs - vienas mik- 
liausių pasaulio detektyvų. Matau, nė kiek neperdėjo. Ne! Jis net sumen- 
kino tiesą. 

- Ar ji dažnai šitaip dingsta... kelioms dienoms? 

- Dažnai? Ne... - Vanosa susimąstęs čiulpė apatinę lūpą lyg ledinu- 
ką. - Ne... sakysim, kartą per mėnesį... Vidutiniškai... Jeigu susitinka ką 
nors įdomaus... 

- Sakydamas “ką nors", jūs turite galvoje vyrą? 

- O, žinoma! - Jo blyškiai mėlynos akys tarsi atsiprašinėjo. - Ar aš 
neminėjau, kad Karena - nimfomanė? 

- Ir nesistebite? 

- Atvirkščiai, aš patenkintas! - sušuko jis nė kiek nesivaržydamas. 
- Aš baisėjuos fizinių pratimų. 

- Vadinasi, jūs manote, kad Karena pabėgo su svetimu vyru. Ar su 
vienu? 

- Taip, nė kiek neabejoju! - ryžtingai tarė jis. - Karena retai atsi- 
duoda kolektyviniams malonumams. Jeigu ji išvyksta, tai su vyru... su 
vienu. 

- Ar įsivaizduojate, kas galėjo būti eilinis išrinktasis? 

- O, dabar pasirinkimas labai ribotas: vasara, mieste beveik nieko 
nelikę. Manau, tai tas pats apgavikas, kurį ji pastaruoju metu aistringai 
globojo... Tipas beveik bendrine pavarde: “Peteris Pelis!* 

Lengvas, bet nemalonus virpulys perbėgo mano kūnu. Už langų 
ūžavo gerai pažįstama Šešiasdešimt septintoji gatvė. Tiesiog keista, kaip 
čia atsitiko, kad, įėjęs į Vanosos namus, aš tarsi atsidūriau kitame pasau- 
lyje. Peteris Pelis. Tik jo man ir trūko! 

- Ar nežinote, kur juodu galėjo išvažiuoti? - iškošiau pro sukąstas 
lūpas. 

- Paprastai Karena savo užkariautąjį vežasi savaitgaliui į mūsų na- 
muką Long Ailende. Tai menka, labai paprasta artistų pirkelė... Be jo- 
kios prabangos, yra tiktai, kas būtiniausia... Trys vonios kambariai... Jūs 
įsivaizduojate? 

- Jeigu ją surasiu, ką privalau daryti? 

- Daryti? - šviesi garbana piktai suvirpo, tarsi išsigandusi, kad bus 
griebtasi kokio veiksmo. - Nieko nereikia daryti! Aš paprasčiausiai no- 
riu žinoti, kur ji, misteri Boidai. - Vanosa nusižvengė lyg kumelys. - 
Paklauskite, ar ji ketina grįžti iki mėnesio pabaigos. Karena turi pasira- 
šyti sąskaitas... ir čekius. Jeigu ji nori mane mesti ir būti su tuo Peliu ar 
kitu į jį panašiu tipu, ką gi, prašom, bet tegu pasirūpina neatidėliotinais 
- Jo balse pajutau neviltį. - Atvirai pasakysiu, misteri Boidai: kai jos 
nėra, aš jaučiu net savotišką palengvėjimą. 

- Žinoma, - rūsčiai pritariau aš. - O kokioje Long Ailendo vietoje 
yra toji pirkelė, skirta sveikatingumo vikendams? 

- Kelios mylios nuo Niuporto. Štai parūpinau jums žemėlapį ir vis- 
ką kuo smulkiausiai pažymėjau. Vietelė nuošali, įlankos gilumoje, toli 
nuo pašalinių akių, su atskiru paplūdimiu. Karenai labai patinka ta vie- 
telė, nes mėgsta nuoga maudytis ir degintis saulėje. Suprantate, Karena 
aistringa nudizmo garbintoja. Žinote, grįžimas į gamtą ir taip toliau... Ji 
sakosi esanti kažkokio keliaunininko, plaukusio “Meiflaueriu", pa- 
likuonė. Reikia manyti, tai buvo užkietėjęs pagonis, slapta įsiropštęs į 
laivo denį! 

Vanosa atkišo popieriaus lapą, kuriame kruopščiai buvo išspaus- 
dinti visi nurodymai, kaip ieškoti idiliškojo lizdelio. 

- Štai kas dar, misteri Boidai, - jis kažkaip niūriai nusišypsojo. - 
Turiu perspėti: sunku iš anksto nujausti, kokia bus Karenos reakcija. 

Sudirgęs tariau: 

- Pirmą kartą sutinku tokį klientą! Visą laiką kalbate mįslėmis. Ką 
turite omenyje, sakydamas apie nenuspėjamą reakciją? Gal ji mane pa- 
sitiks revolverio šūviais? 

“Pasakų personažas. 

- Dieve mano, ji paprasčiausiai gali jus užpjudyti šunimis, - šūk- 
telėjo beveik džiaugsmingai. - Karena nepakenčia, kai kas nors kiša no- 
sį į jos asmeninį gyvenimą. Bet jūs privalote važiuoti, jeigu norite įsi- 
tikinti, ar ji dar ten... Tai kaip, misteri Boidai? 

Aš burbtelėjau: 

- Turbūt. O jeigu jos ten nebebus? 

- Ieškokite, kol surasite! Aš turiu Žinoti, ką ji veikia ir kokie jos 
planai, misteri Boidai. A, pamiršau pridurti - dėl honoraro nesiginčysi- 
me... 

- Įrodykite! 

Jis ištraukė iš kišenės čekį ir padavė. Čekis buvo išrašytas Boido 
kontorai tūkstančio dolerių sumai. 

Aš sutikau. 

- Tai įtikinantis įrodymas. Tik viena sąlyga: jūs nepareikalausite 
nuolaidos, jeigu ji, susikrovusi lagaminą, pargrįš pirmiau nei aš spėsiu 
ten nusikapstyti. 

- Aš nepratęs derėtis, misteri Boidai. Ramybė man brangesnė už 
tūkstantį dolerių. 

- Sakykite, misteri Vanosa, - pasmalsavau, - kas jūs vertė tuoktis? 

- Pinigai, - lyg niekur nieko atsakė jis. - Vestuves iškėliau dėl pa- 
dorumo. Mat Karena susikompromitavo su žymiu politiniu veikėju. Grėsė 
skandalas. Visi laikraščiai jos vardą būtų su purvais maišę. Karena susi- 
griebė: vienintelė išeitis - kuo greičiau ištekėti. Aš buvau laisvas, so- 
cialiai tinkamas ir be skatiko kišenėje. Dabar aš viskuo pertekęs vyras 
ir, savaime suprantama, noriu ir toliau taip gyventi. Tai va, suieškokite 
ją, misteri Boidai. - Jis dar labiau paniro krėsle ir užsimerkė. - Jeigu 
nerasite durų, garsiai šūktelėkite - Berta pagelbės, jeigu šiuo metu ne- 
traukia giesmių, vildamasi iš šių namų išbaidyti visas piktąsias dvasias. 

Aš atsistojau, galvodamas, ką dar atsisveikinant pasakyti Vanosos 
kalbos maniera. Staiga išvydau - jis jau miega. Man nereikėjo kambari- 
nės pagalbos - po trisdešimties sekundžių jau traukiau į plaučius šiltą 
Šešiasdešimt septintosios gatvės orą, bet prireikė trisdešimt minučių, 
kad įsitikinčiau, jog egzistuoja ne tik Šešiasdešimt septintoji gatvė ir 
Šarlio Vanosos pasaulis, bet ir Manhetenas, Jungtinės Valstijos, Žemė. 
O šituo patikėjęs, Šarlio Vanosos nurodymu tuoj pasukau į Traiboro 
tilto pusę. 

Aplenkęs Niuportą, važiavau siauru vingiuotu keliu. Pagaliau ra- 
dau ir vilą, prigludusią prie nedidelio iškyšulio, - mažą oazę vidudienio 
karštyje. Aukšta tvora ir kruopščiai uždaryti geležiniai vartai bylojo, 

kad tai privati nuosavybė. Išsiropščiau iš mašinos ir priėjau prie vartų. 
Nei skambučio, nei kokio kito prietaiso ženklui duoti. Alėjoje - nė gy- 
vos dvasios. Nuleistos visų langų naktinės užuolaidos. Iš pirmo žvilgs- 
nio atrodė, kad namas negyvenamas. Bet ką Žinosi nepatikrinęs. Reikėjo 
kaip nors įsibrauti vidun. 

Aš perlipau tvorą ir alėja patraukiau į vilą. Keletą kartų paskambi- 
nau. Jokio atsako. Pasukau už namo. Kokių trisdešimties jardų krūmais 
apaugusi pievelė tęsėsi iki pat pakrantės uolų. Uoloje iškalti laipteliai 
vedė į paplūdimį. Tokią saulėtą dieną tik maudykis ir norėk, o vietelė 
nepalyginamai jaukesnė už perpildytas Koni Ailendo pakrantes. Būtų 
tiesiog gėda praleisti tokią progą, ir aš nusileidau laipteliais. 

Šarlis Vanosa sakė tiesą. Puiki vietelė: nuostabus auksinis smėlis, 
aplinkui - stačios uolos. Paplūdimys išrodė visai tuščias, tik prie pat 
vandens baltavo kažkokia dėmė. Ilgai nesvarstydamas, nubridau smė- 
liu. Kuo labiau artėjau prie vandens, tuo dėmė ryškėjo. Pagaliau ji įgavo 
aiškią formą. Ir dar kokią! Tai buvo moteris, nuoga, nuostabios auksinio 
medaus spalvos - nuo pakaušio iki padų! Vertėjo atvažiuoti, kad išvysčiau 
jos nugarą ir ilgus juodus plaukus, padrikai krintančius ant apvalių pe- 
čių... Mano šlepsėjimas, regis, nė kiek jos nejaudino - nuostabioji forma 
po senovei liko sustingusi. Mano sąžinės balsas išvadino mane valkata 
ir senu satyru, bet aš priverčiau jį nutilti, paprieštaravęs, kad jeigu už- 
merksiu akis, tai rizikuosiu prasiskelti sau kaktą, o be to, gražus vaizde- 
lis niekad niekam blogo nepadarė. 

Sustojau šalia moters, užsisvajojęs Žiūrėjau į jos auksinio užpaka- 
liuko dvigubą iškilimą ir garsiai kostelėjau. Jos galva truputį pakilo, bet 
neatsisuko. 

- Ką veikei? - paklausė lediniu balsu. 

- Ar apskritai gyvenime? Ar pastarosiomis valandomis? 

- Kaip? Jūs ne... 

Ji vikriai atvirto ant nugaros, tada atsisėdo ir pabaltakiavo į mane. 
Smulkios smėlio kruopelytės buvo prilipusios prie agresyviai ir aukštai 
iškilusių mažų krūtų spenelių ir ilgų plonų šlaunų. Aistringos gražuolės 
tipas: tamsios degančios akys, juodi plaukai, tiesi nosis, tvirta ir velniš- 
kai jautri burna. Ji nė trupučio nesigėdijo savo nuogumo, o gal iš pykčio 
tai net pamiršo. Aš galėjau grožėtis kiek panorėjęs. 

- Tai privatus paplūdimys! - suriko ji. - Ir jeigu jūs tučtuojau neiš- 
sinešdinsite, aš... 

- Kuo puikiausiai suprantu - mūsų niekas nesupažindino pagal vi- 
sas etiketo taisykles, bet jūs esate tokia betarpiška, kad man net atrodo, 

tarsi mudu būtume seni bičiuliai. Aš Boidas. Denis Boidas... Ir kadangi 
jūs esate ne su kažkokiu Peliu, tai sprendžiu - jūs madam Vanosa. 

- Boidas! - jos lūpose tas žodis skambėjo kaip įžeidimas. - Kaip 
gyva nesu apie jus girdėjusi ir nepageidauju girdėti. Nešdinkitės iš čia, 
Boidai! 

- Gerai. Nusiraminkite, aš tuoj sprunku. Bet jūsų vyras pasamdė 
mane šį tą patikrinti. Aš užduosiu jums kelis klausimus ir dingsiu. 

- Jus pasamdė Šarlis? - Ji atidžiai pažiūrėjo į mane ir nusikvatojo. - 
Ak, tai jau juokinga! Ar nenorite pasakyti, kad esate profesionalus suk- 
čius, Boidai? 

- Privatus detektyvas, - burbtelėjau aš. 

- Ir Šarlis jus pasamdė tam, kad išknistumėte kokių nors įrodymų, 
kuriais remdamasis jis galėtų man iškelti ištuokos bylą? - Jos kūnas ėmė 
tirtėti nuo juoko. O, kaip įdomu dabar buvo į ją Žiūrėti! - Garbės žodis, 
jis kvanktelėjo, vargšelis! 

Aš sugrikšėjau dantimis: 

- Gal galėčiau įterpti žodelį? Iš jūsų vyro paaiškinimų supratau, 
kad niekas jo taip nebaugina, kaip skyrybos. Jis eina iš proto vos pagal- 


neapmokėsite sąskaitų. 

Jos juokas pamažėl tilo. Šaltai ir išdidžiai mane nužvelgusi, dėme- 
sį sukoncentravo į abstraktų omamentą, iš smėlio grūdelių susiforma- 
vusį ant kairiosios krūties, ir pirštų galiukais ėmė jį valyti. 

- Jeigu taip, tai, ko gero, grįšiu šį vakarą, - tarė ji, atsargiai brauk- 
dama smėlį nuo koralinio išsikišimo. - Tas kvaiša Pelis prieš dvi valan- 
das nuėjo atnešti ko nors gaivinančio ir dingo. Jeigu nenusilaužė kojos, 
tai jau, matyt, pakeliui į Niujorką. Šitie pajacai linkę mylėtis tik šventa- 
dieniais. 

Nutaisęs nekaltą miną, paklausiau: 

- O argi ištekėjusioms moterims ne visuomet šitaip būna? 

- Juokiatės? - Jos balsas buvo kupinas paniekos. - Jūs juk matėte 
Šarlį... jeigu panorėsiu ir būsiu šiek tiek atkaklesnė, jis gyvas žuvęs. O 
jeigu pasiūlyčiau bent kiek subtiliau pasimylėti... - mano brangusis vy- 
relis iš siaubo iššoktų pro pirmą pasitaikiusį langą! 

- Tikriausiai, - apgailestaudamas pritariau. - Vadinasi, galiu pasa- 
kyti, kad nesijaudintų, nors mėnuo jau ir baigiasi? Galiu pasakyti, kad 
jūs grįšite laiku ir išspręsite visus finansinius klausimus? 

- Aš išgelbėsiu jus nuo vargo ir pati jam šitą pasakysiu. 

Ji atsistojo, nubraukė nuo šlaunų smėlį ir pasuko prie laiptų. Nuė- 

jusi dešimtį žingsnių, staiga sustojo ir žvilgtelėjo per petį. 

- Boidai, gal palydėtumėte mane į vilą ir išgertumėte stiklelį? - at- 
sainiai burbtelėjo. - Tik eikite greta, nes akimis taip ir svilinate mano 
užpakalį! Be to, jeigu tas pašlemėkas aktoriukas paspruko, tai aš likau 
1z0liuota, nes atvažiavau jo mašina. Jūs užsidirbsite savo honorarą, par- 
veždamas mane gyvą ir sveiką ir atiduodamas į vargšo vyrelio glėbį. 

- Būsiu laimingas. - Aš pasivijau ją, ir mudu koja kojon žengėme 
akmeniniais laipteliais. - Tikiuosi, turite bent šiokį tokį drabužį? Žino- 
ma, man nesunku ir nuogą moterį nuvežti į Manheteną, bet ten šmirinėja 
policininkai... O jie siaurapročiai... 

Palipę laiptais, pievele pasukome į vilą. Staiga stabtelėjusi, ji paro- 
dė kelkraštyje stovinčią didelę sportinę mašiną. 

- Ko gero, jis neišvažiavo, - išgirdau paniekos kupiną niurnėjimą. - 
Galiu kirsti lažybų, veikiausiai pavargo ir užmigo apglėbęs degtinės bu- 
telį. 

Vilos durys buvo neužrakintos. Stumtelėjusi mostu pakvietė eiti 
pirma jos. 

- Antrosios durys kairėje - į soliariumą, - paaiškino ji. - Ten baras, 
ir gana didelis, taigi nesunkiai rasit. Paruoškite mums po taurę. Aš išsi- 
maudysiu duše ir ką nors apsivilksiu. Man degtinės su “Martiniu", ne- 
apsirikite normuodamas: aštuonios dalys degtinės, viena vermuto. Ir įdė- 
kite ledo. 

- Gerai, - gūžtelėjęs pečiais, atsakiau. - O jeigu pakeliui užtiksiu 
jūsų vaikiną? Ką jam pasakyti? Kad atėjau filmuoti televizijai? 

- Tvokite pirmu pasitaikiusiu buteliu, bet visai nepribaikite, - olim- 
piškai ramiai atsakė Karena. - Tai per jį užmigau paplūdimyje. Girdite, 
kaip šiugžda mano perlamutrinio kūno oda? Tuoj imsiu laupytis. Po to- 
kių saulės vonių, ko gero, dvi savaites turėsiu mylėtis stačiomis! Taigi 
užvožkite jam kaip reikiant! į 

Aiškiai mačiau - ji buvo kažkuo panaši į savo pakvaišusį vyrą, net 
kalbos maniera tokia pat. Tik klausykis pastatęs ausis ir tylėk. 

Aš stumtelėjau antrąsias duris dešinėje ir be vargo radau milžiniš- 
ką barą. Niekas kelio nepastojo, neužtikau ir jokių drunijančio aktoriaus 
pėdsakų. Kruopščiai išmaišiau gėrimą, gurkštelėjau porą gurkšnių ir už- 
sirūkiau, klausdamas savęs, kodėl tas psichas Šarlis Vanosa moka tūks- 
tantį dolerių už Žmonos, kuria nesinaudoja, sugrąžinimą? Kodėl papras- 
čiausiai nepaskambina ir nepaprašo savo mielosios atsiųsti čekį paštu? 

Kraupus, širdį stingdantis klyksmas nutraukė mano ampąstymus - 
ranka suvirpėjo, pusė kokteilio išsiliejo ant striukės, plaukai pašoko pies- 

tu. Paklusau idiotiškam refleksui - tarsi iššautas iš katapultos pyvoliau 
ten, iš kur sklido klyksmas.Karena stovėjo svetainės tarpdury plačiai 
pražiota burna, bet iš siaubo negalėjo ištarti jokio garso. Šlapi plaukai 
prikibę prie smilkinių. Išsimaudžiusi duše, ji nebesuspėjo apsirengti - 
buvo vien su glotniai aptemptomis šilkinėmis kelnaitėmis. Gergždžian- 
čiu balsu paklausiau: 

- Kas atsitiko? 

Ji leisgyve ranka parodė kambarį. Karenos kūną tampė konvulsi- 
jos, lūpos be garso krutėjo. Pastūmęs ją į pašalį, Žengiau vidun ir vos 
susivaldžiau nesuklykęs. Palei lovą, ant šviesaus kilimo, teisingiau sa- 
kant, ant buvusio balto kilimo, kurį dabas išvien margino tamsios drėg- 
nos dėmės, tysojo vyro kūnas. Žmogus buvo žvėriškai nužudytas: jo 
pakaušis priminė šlykščią kraujo košę. 

2 skyrius 


Karena Vanosa, >usigūžusi ant kėdutės prie baro, išgėrė du stiklus 
ir tik tada truputį atsigavo. Aš jai suradau didelį baltą vilnonį puloverį - 
nuostabų kontrastą juodoms kelnaitėms. Jeigu koks erotinis žurnalas iš- 
spausdintų tokią jos nuotrauką, tiražas pašoktų bent penkiasdešimčia 
tūkstančių. Bet dabar mažiausiai už viską mane domino erotika. 

Paklausiau: 

- Kaip, ar geriau? 

- Truputį. - Ji virptelėjo ir godžiai nurijo gurkšnelį. 

- Vargšas Peteris. Išsimaudžiusi ėmiau rengtis. Dingtelėjo - jis vis 
dar tebemiega! Užėjo pašėlęs noras pasakyti, ką apie jį manau, o atida- 
riusi svetainės duris, išvydau... 

- Reikia paskambinti į policiją. 

- Į policiją? Jokiu būdu. 

- Tai ką ketinate daryti? Nejaugi išvažiuosite lyg nieko nebūtų at- 
sitikę? 

- Bet... - Ji prikando lūpą. - Argi nesuprantate? Pamanys, kad aš jį 
nužudžiau! 

Paklausiau, ko visuomet klausiama panašiais atvejais: 

- O argi ne? 

- Žinoma, ne! - ji pažvelgė į mane beprotiškom akim. - Tikėkite 
manimi, Boidai! Jūs - mano vienintelė viltis! 

- Tai kas, jūsų manymu, čia iš tiesų įvyko? Maždaug prieš pusva- 
landį radau jus paplūdimyje. Mudu drauge grįžome į vilą ir jūs užtikote 
Peterio lavoną. Iš visko sprendžiant, jis mirė kiek anksčiau. Gal prieš 
kokias dvi valandas. Jūs puikiausiai galėjote jį nužudyti ir... | 

=... grįžti į paplūdimį, degintis saulėje ir snausti? Jeigu taip, tai aš 
būčiau tikra pabaisa! 

- Panašu į tai. 

Jos akys sužibo baisiai nustebusios. Ji vėl gurkštelėjo. 

- Tiek to, - suburbėjo bejausmiu balsu. - Kvieskite policiją, Boidai. 

- Taip elgiamasi visuomet, kai randamas lavonas, - paaiškinau. - 


L —————>>>2- 
Aš linkęs patikėti, kad ne jūs jį nužudėte, bet ką pamanys policininkai, 
neradę jokių įrodymų, kad... 

- Tad raskite jiems tų įrodymų! - nebetvėrusi sušuko ji. - Policija 
nėuž kąnepatikės, kad ne aš kalta. Kam jiems dar ko ieškoti? Klasikinis 
trikampis su visom klasikinėm pasekmėm... Bet jūs galite mane ištrauk- 
ti iš tos klampynės. 

- Ko! kas neišmanau kaip, - atsekiau, sprogindamas į ją akis. - Ką 
turite galvoje? 

- Esate privatus detektyvas, ar ne? O jeigu aš pasamdyčiau jus su- 
rasti Peterio žudiką? Ar galite tuoj pat pradėti tyrimą? Raskite Peterio 
žudiką, Boidai, ir aš užmokėsiu jums, kiek paprašysite! 

- Ei, ne ten sukate! Ar tik nepamiršote vienos menkos detalės? Jūs 
turite iškviesti kopus, laukti, kol jie atvyks, atsakyti į milijoną klausi- 
mų, pasirašyti protokolą ir... 

- Aš, bet ne jūs! - ji piktai nutraukė mano postringavimus. 

- Ar man skiriate kurčnebylio vaidmenį? 

- Ne. Jūs niekada čia nebuvote, - skubėdama aiškino ji. - O jeigu 
taip, kam jums rodytis policijai? 

- Apie ką jūs kalbate? 

- Argi kas nors pasikeis? Tik ką sakėte, kad negalite man rasti ali- 
bi. Bet jūs taip pat nieko negalite padėti ir policijai. 

- Taip... Ko gero. Gal jūs ir teisi. 

- Vadinasi, jūs nenusikalstate teisėsaugai, nuslėpdamas pirmo svar- 
bumo žinias, arba ką nors panašaus, - skubėdama bėrė ji. - Aš juk ga- 
lėjau kada pagalvojusi ateiti į vilą ir rasti lavoną, ar ne? Ir nebūtinai tuoj 
pat kviesti policiją. Niekas nebepasikeis, paskambinus ir po ketvirčio 
valandos. 

Aš burbtelėjau: 

- Gal, bet šitaip elgtis neturiu jokio noro. Jeigu padarysiu ir men- 
kiausią klaidą, man atims licenziją. O aš nenoriu, kad atimtų. Taip! Pa- 
laukite! O kaip dėl Šarlio?: 

- Šarlis? O kuo čia dėtas Šarlis? 
| - Jis mane pasamdė, kad rasčiau jus. Nejaugi pamiršote? Jis pasa- 
kys apie tai kopams, o kriminalinės brigados vyrukai panorės sužinoti, 
kodėl aš jūsų neradau... nei jūsų, nei lavono. Ne, madam Vanosa, aš iš 
Čia neišeisiu! 

Ir norėdamas patvirtinti savo ryžtą, energingai palingavau galva. 

Ji nusijuokė. 

- Šarlį aš apdorosiu, nesijaudinkite. Pažadu - jis užsičiaups. Ką Šarlis 

veiktų, jeigu manęs nebūtų? Kas, mėnesiui baigiantis, apmokėtų jo sąs- 
kaitas? Beje, kiek jis pažadėjo už mielosios žmonelės suradimą? 

Iš vidinės kišenės ištraukiau čekį ir padaviau jai. Karena žvilgtelė- 
jo ir netikėdama pakėlė galvą. 

- Tūkstantį dolerių? - abejingai paklausė. - Matyt, šį kartą jis iš 
tikrųjų jau kaip reikiant sunerimo, jei išsikraustė iš proto! Juokinga! - ji 
ramiai perplėšė čekį į keturias dalis ir skutus sumaigė saujoje. - Jis visiš- 
kai pakvaišo! 

- Ei! - sutrikęs sušukau. - Tai... 

- Po velnių, - ji neleido man daugiau ištarti nė žodžio. - Nebegalvo- 
kite apie tai. Šį vakarą aš jums atsiųsiu penkių tūkstančių dolerių čekį. 

- Bet... 

- Šarlis neatsimins jums davęs šį čekiuką. Patikėkite, jis bus pamir- 
šęs ir jūsų vardą. Kaip visuomet tiksliai vykdys, ką aš liepsiu, - jos bur- 
na išvipo. - Šarlis labai mikliai suvokia, kas jam naudinga, o kas ne. - 
Karenos lūpose ėmė žaisti vos pastebima šypsena. - Be to, aš būsiu rami 
žinodama, kad jūs dirbate tik man, Boidai. - Ji atgniaužė pirštus ir pa- 
pylė sumaigytus Šarlio Vanosos čekio skutus. - Ar suprantate, ką noriu 
pasakyti? 

Aš kuo puikiausiai supratau. Suplėšydama čekį, ji išbraukė Šarlį 
Vanosą iš mano klientų skaičiaus ir tokiu būdu iš mano burnos išplėšė 
duonos kąsnį. Norom nenorom turėjau sutikti jai tarnauti ir leistis būti 
įveltam į nepabaigiamus policijos tyrimus... nemokamai. Aš jokiu būdu 
negalėjau padėti kopams, o jeigu liksiu čia, neturėdamas galimybių su 
jais bendradarbiauti, penkis tūkstančius dolerių matysiu kaip savo nosį. 
Ūmai supratau savo uždavinį: įrodyti Karenos Vanosos nekaltumą! 

- Sutarta, aš pasirengęs ir sutinku su jūsų pasiūlymu. 

- Gerai... pakalbėsim apie tai vėliau! - tarė ji. - Džiaugiuosi, kad 
būsiu jūsų klientė, Boidai. - Ji išgėrė ir adavė man tuščią stiklinę. - O 
dabar išplaukite stiklus. Kam palikti ryškius pėdsakus, įrodančius, kad 
čia buvote? 

- Taip, tiesą sakote. - Aš nuėjau prie baro ir ėmiausi indų plovėjo 
darbo. - Papasakokite man apie velionį Peterį Pelį. Kas, jūsų manymu, 
buvo suinteresuotas jį nudobti? 

- Nežinau, - susigūžusi tarė ji. - Niekas, išskyrus tą mažąją šliund- 
rą, pas kurią jis gyveno... Bet jo Žodžiais tikint, ji nepavydi... 

- Jis gyveno su kita? - aš išsproginau akis. - Kas ji? 

- Tokia aktorė, - paaiškino Karena, ir jos žodžiai skambėjo gana 
paniekinamai. - Kertu lažybų, jos vaidmuo tebuvo tik vodevilis ant so- 

fos su partneriu niekam nematant! Ji pasivadino Nina Nort... Nuo tokio 
vardo per mylią trenkia akių dūmimu. Jos tikrasis vardas turbūt labai jau 
atsiduoda kaimu! Tikriausiai puikiai gamina valgį - kuo kitu patrauktų 
Peterį? Gyvena kažkur elgetų privisusiame Grinvič Viledže ir pulkais 
priiminėja kažkokius tipus, kažkokius tėviškėnus, su kuriais jai links- 
ma. 

- O Peteriui patinka jų kompanija? 

- Jis negali jų išvyti. - Karena sudirgusi gūžtelėjo pečiais. - Nejaugi 
manote, kad su juo gaiščiau laiką, įeigu jis būtų kaimo stuobrys? 

- Tikriausiai ne. Jis dirba? 

- Ne. Paskutinė pjesė, kurioje vaidino, patyrė nesėkmę... Ne dėljo 
kaltės, jis teturėjo menką vaidmenėlį. Pjesė Brodvėjuje teišsilaikė savaitę. 
Jam žadėjo pagrindinį vaidmenį televizijos spektaklyje, jis laukė žinios 
iš savo impresarijaus. 

- O kas jo draugai? 

- Peteris niekad draugų neturėjo. Aktoriai neturi draugų. Tik pažįs- 
tamų ir priešų. 

- Tai papasakokite apie priešus. 

- Jis ir priešų neturėjo, - paniekinamai tarė ji. - Tik pažįstamų. Ma- 
ne ir tą apsišaukėlę Niną Nort. 

Patryniau rankas ir šyptelėjau. 

- Puiku! Jūs samdote mane rasti jo žudiką ir per penkias minutes 
išvardijate visus įtariamuosius... jų du. Taigi penkiasdešimt procentų įta- 
rimų krenta ant jūsų galvos! 

- Niekam tikusi išvada, Boidai. - Ji krūptelėjo, sunėrė rankas ir dar 
labiau susigūžė. - Aš? Aš juk neturiu nė vieno draugo, o jeigu kalbėsime 
apie priešus... Jų tiek ir tiek! 

- Ar nemanote, kad kažkas nužudė Pelį, norėdamas jums pakenkti? 

- Kodėl gi ne? Toks motyvas ne naujas. 

Aš spyriau: 

- Pavyzdžiui, kas? 

- Pavyzdžiui, tas gvėra Šarlis. Manau, nenustebsite, jei pasakysiu, 
kad mes neturime vaikų. Vadinasi, jeigu mirsiu natūralia mirtimi ar elek- 
tros kėdėje, Šarlis paveldės mano turtą. O dėl jo verta rizikuoti. 

- Šarlį galime atmesti. Net toks pusprotis kaip jis nebūtų manęs čia 
siuntęs kaip tik tuo metu, kai pats taikėsi patylom įslinkti į namą ir nu- 
žudyti Pelį. 

- Taip, ko gero, jūs teisus. - Ji atrodė nuoširdžiai nusivylusi. - Jeigu 
tai būtų Šarlis, viskas būtų kur kas paprasčiau. Tokiu atveju mums tereiktų 

uždaryti jį miegamajame su dviem pikantiškai aprengtomis mergužėlė- 
mis, ir po dviejų minučių jis pasirašytų prisipažinimą, išklodamas visas 
smulkmenas. 

- Jūsų dirgli vaizduotė, - tariau. - Papasakokite apie kitus priešus. 

- Sunku taip iš karto, - tarė ji. - Jeigu mudu rytoj pasimatytume, 
galėčiau duoti sąrašą. Ko gero, kokių devynių ar dešimties puslapių. 

Dėl visa ko pabandžiau užmesti meškerę: 

- Otas politikierius, su kuriuo susikompromitavusi pasisiūlėt Šar- 
liui? 

- O, klausėtės Šarlio svaičiojimų? 

- Taigi, papasakokite apie tą politikierių, - reikalavau aš. 

- Jis egzistavo tik Šarlio vaizduotėje! - griežtai tarė ji. - Kaip ži- 
note, manojo vyrelio suskystėjęs protelis. Dabar jo mėnesinis uždarbis 
gerokai sumažės. - Ji sugniaužė pirštus ir parodė: - Štai tiek jam teklius! 
Ne daugiau. 

- Gal malonėtumėte palikti Šarlį ramybėje ir daugiau nepasakoti 
apie tai, kaip jį mylite? Verčiau pasakykite šiek tiek tiesos. Aš rengiuosi 
pradėti užsidirbti tuos penkis tūkstančius, kuriuos pažadėjote. 

= Gerai. - Ji sukando dantis, dar labiau atkišo smakrą. - Politikas 
lieka politiku. Dabar jis vienos garsios kompanijos prezidentas ir seniai 
pamiršo apie mano egzistavimą, taigi galite jį išbraukti iš įtariamųjų tar- 
po. 

- Kas dar? 

- Jau sakiau - rytoj gausite sąrašą. - Jau meiliai šypsodamasi, Kare- 
na pridūrė: - Ko gero, pats laikas paskambinti į policiją, Boidai. Laimin- 
gai jums ir iki pasimatymo. 

- Prieš iškviesdama policiją, paskambinkite savo advokatui. Būtų 
geriausiai, jeigu porą dienų jis nuo jūsų nesitrauktų nė per Žingsnį. 

- Aš jau apie tai pagalvojau, - nuramino mane Karena. - Dumkite, 
Boidai. Aš dar noriu apsirengti, kol atvyks policija. Tie paukšteliai, kaip 
sakėte... geri bukagalviai. 

Vartai po senovei buvo užrakinti, ir aš vėl perlipau tvorą. Eidamas 

"prie mašinos, nesutikau nė gyvos dvasios. Karštis nė kiek neatlėgo, ap- 
linkui viešpatavo ramybė. Neramus buvau tiktai aš. Negalėjau atsikratyti 
nemalonaus jausmo, kurį patyriau, išeidamas iš Šarlio Vanosos namų. 
Tas jausmas mane persekiojo visą kelią, kol išvydau spindinčius Man- 
heteno bokštus. Pagaliau aš vėl grįžau į palaimingąjį Denio Boido pa- 
saulį, konkretų pasaulį be trenktų vyrų iržmonų -nimfomenių su lavo- 


nais miegamuosiuose. 


2. 2350 


18 


Ninos Nort pavardę užtikau žinyne. Be didelio vargo suradau jos 
butą per kelis žingsnius nuo Vašingtono skvero. 

Ji gyveno nelabai išvaizdžiame Grinvič Viledžo name, kažkokia- 
me šiuolaikinio statinio ir senoviško namiūkščio be jokio komforto hib- 
ride. Atvažiavau pavakary. Nuo šaligatvių kilo drėgna, vos juntama ši- 
luma, dar labiau stiprindama žmonių apleisto miesto įspūdį. Šitaip vi- 
suomet vasarą būna Niujorke. 

Jos butas buvo trečiame aukšte. Lifto nė kvapo. Sunkiai alsuoda- 
mas, užsiropščiau į viršų. 

Duris atidarė mergina. Mane išvydusi, ji, regis, nusivylė, bet aš 
nepasidaviau melancholijai ir išdidžiai atstačiau savo įžymųjį profilį. 
Tuo pačiu spėjau nužvelgti ją nuo galvos iki kojų. Ir apstulbau: liekna, 
nuostabiais plaukais, sidabrine suknele su juodomis, figūrą išryškinančio- 
mis linijomis. Šilkas man patinka todėl, kad aptempia kūną, ir ši suknelė 
nebuvo išimtis. Ji glotniai apgobė putlias krūtis ir švelniomis klostėmis 
bangavo apie šlaunų apvalumus. Jeigu tik truptį sulenktų kelius ir pasi- 
lenktų, pagalvojau, tai šešėliuojantis griovelis tarp krūtų priverstų pa- 
miršti visus kasdieninius rūpesčius. Jai buvo apie dvidešimt. Mėlynų 
akių blondinė su gundančia apatine lūpa neginčijamai bylojo: aš Žinau, 
ko noriu! 

Mandagiai paklausiau: 

„ Mis Nort? 

- Taip, tai aš. 

Balsas žemas, malonus ir labai atsargus. 

- Aš - Boidas. Denis Boidas. 

Atsisukau į ją kairiu, paskui dešiniu profiliu. Sukiojausi neskubė- 
damas, leisdamas jai gerai įsižiūrėti. 

- Ar sergate reumatizmu? - jos balse pajutau gailestį. - Tai vis per 
tą drėgmę, misteri Boidai. Aš kartais pabundu tiesiog kaip medinė, nie- 
kam tikusi... - Jos balsas nutrūko, dvi rausvos dėmelės nutvieskė skruos- 
tus. - Maldauju, nebūkite toks niūrus, misteri Boidai! Aš norėjau pasa- 


Ceremoningai tariau: 

- Ne tai man galvoj! Aš ieškau Peterio Pelio. Man sakė, kad jis čia. 
Būtinai turiu su juo pasimatyti. 

- Gaila, bet Peterio nėra. Aš nekantraudama jo laukiu. Gal pasaky- 
ti, kad jums paskambintų, misteri Boidai? 

- Turiu jį pamatyti kaip galima greičiau. 

Ji gūžtelėjo pečiais. 

- Labai apgailestauju, negalėdama pagelbėti. Kaip jau sakiau, lau- 
kiu jo vakare, bet tiksliai nežinau, kada jis pasirodys. Tiesą sakant, mis- 
teri Boidai, aš net nesu įsitikinusi, ar apskritai jis ateis... Tikriausiai gir- 
dėjote - Peteris visuomet kupinas fantazijų... 

- O kur jį galėčiau rasti? 

- Neįsivaizduoju. - Ji nusišypsojo, parodydama lygius baltus dan- 
tis. - Sakydama, kad jis kupinas fantazijos, aš turėjau omenyje ką kitą. 
Jis toks padūkėlis, kad gali ateiti ir po penkių minučių, ir po penkių 
dienų. Vaikino elgesys neatspėjamas. | 

Viskas išrodė be galo kasdieniškai, šeimyniškai jaukiai: nuoširdi 
moteris - namų šeimininkė - pasakoja apie savo vyrą, komivojažierių, 
apie tai, kaip vargšelis leidžia vienišas naktis mažuose kaimeliuose, to- 
kiuose kaip Čikaga ar Detroitas, o nutvėręs laisvą valandėlę, tik ir terašo 
laiškus savo dievinamai žmonai, o tuose laiškuose guodžiasi, kaip pasi- 
ilgęs jos ir tų naujųjų Kretono užuolaidų svetainėje... Būtų be galo gera, 
jeigu tai būtų tiesa! 

Kupinas klastos, paklausiau: 

- Ar galite garantuoti, kad jis dabar nežaidžia meilės žaidimėlių su 
Karena Vanosa? 

- Su kuo? 

- Klausykite, - tariau gergždančiu balsu. - Aš privatus detektyvas, 
suprantate? Šį kartą madam Vanosa peržengė bet kokias ribas, ir jos vy- 
ras ėmė nerimauti. Jis įsitikinęs, kad jo brangioji antroji pusė jau keletą 
dienų žaidžia meilės žaidimus kokioje jaukioje vietelėje su jūsų Peliu. 
Vanosa mane pasamdė, liepdamas pačiam tuo įsitikinti. Taigi jeigu no- 
rite, kad jūsų bičiulis nebūtų įveltas į nešvarią istoriją, pasakykite, kur 
galiu rasti abu balandėlius. Dabar Vanosa tenori tik vieno - kad grįžtų 
žmona. Jis linkęs tuo pasitenkinti, bet rytoj gali pakeisti savo nuomonę 
ir pareikalauti skyrybų. Tada... 

- A! - Jos veidą nušvietė šypsena. - Vadinasi, jūs tas pats Boidas! 
Ko iš karto nesakėte? 

- Kaip? - suglumęs paklausiau. 

- Užeikite, misteri Boidai. - Blondinė iki galo atlapojo duris ir įlei- 
do mane. - Žinote, - pridėjo juokdamasi, - jūs net mane išgąsdinote. 

Netvirtu žingsniu įsiropščiau į holą ir stabtelėjau. Ji aplenkė mane 
ir atidarė svetainės duris. Krypuojant maloniai apskritam užpakaliukui, 
juodos suknelės juostos mirguliavo prieš akis ir svaigino. Svetainės meb- 

liuotė priminė japonų - skandinavų košmarą: tikros Bergmano filmo apie 
samurajus dekoracijos. O labiau nei tas košmaras nustebino tipas, sėdįs 
ant sūpynes imituojančio daikto ir sproginąs į mane akis. 

- A, misteris Boidas! - Jis vikriai atmetė ant akių krentančią šviesią 
garbaną. - Ko gero, šįryt būsiu jums davęs netikrą informaciją. Aš labai 
apsirikau dėl Peterio... Jau porą savaičių Karenos jis net akyse nematė. 
O dabar Pelis atsiklaupęs iš paskutiniųjų stengiasi išpešti vaidmenį sen- 
sacingoje laidoje. - Ir sukaupęs visą energiją, žvaliai kreipėsi į blondinę: 
- Ar tiesą sakau, Nina? 

- Tai gali būti didžiausias Peterio laimėjimas, - karštai pritarė ši. - 
Tai... - Ji Žvilgtelėjo į mane, ir jos Žvilgsnyje aiškiai mačiau nerimą. - 
Gal jums bloga? Taip išbalote! 

Aš dribtelėjau ant klaustuką primenančios sofos kraštelio, tegeis- 
damas tik vieno - kad vėl galėčiau blaiviai mąstyti. 

- E-e-e... - paaiškinau aš. 

- Misteri Boidai, gal išgersite? - pasiūlė Vanosa. Jo užuojauta liejo- 
si per kraštus. - Iš tikrųjų jis ne kaip atrodo, turbūt buvo sunki diena... Ir 
tik per mane. 

- Tuoj pripilsiu stiklinaitę, - saldžiai tarė Nina. - Ką gersite, misteri 
Boidai? 

Stenėte išstenėjau: 

- “Burboną" su ledu. 

Ji pripylė stiklinę taip lengvai, kaip tai daro diplomuota medsesuo, 
kuriai daktaras įkalė į galvą: svarbiausia - tikslus dozavimas, ir, priėjusi 
prie manęs, įspraudė stiklinę į ranką. Siurbtelėjau du gerus gurkšnius - 
pusės kokteilio kaip nebūta. Po kokių penkių sekundžių mano tuščiame 
kiauše pabudo kuklūs proto likučiai. 

- Puiku! - iškilmingai sušuko blondinė. - Kaip jaučiatės? 

- Nelabai! - burbtelėjau. - Tačiau jau geriau. Tas jūsų gėrimėlis - 
tiesiog stebuklas. 

- Aš laiminga! - jos veidą vėl nutvieskė šypsena. - Gerkite nesku- 
bėdamas, misteri Boidai. “Burbono" turiu į.valias. 

- Ačiū. 

Per du kartus ištuštinau stiklinę ir atkišau jai. 

- Matyt, Niuporte neradote Karenos? - paklausė Vanosa, ir jo vei- 
das vėl apniuko. - Ir vis per mane! Visas jūsų vargas nuėjo niekais, mis- 
teri Boidai. Iš tikrųjų, kaip apmaudu! Matote, Karena šiandien man pa- 
skambino ir paaiškino visą istoriją. Pasirodo, aš tuščiai nerimavau. - Jis 
susijuokė, teisingiau sakant, sugergždė, ir tas garsas draskyte draskė mano 

nervus. - Įsivaizduokite, Trečiosios aveniu bare j ji pasigavo imtynininką 
ar boksininką. Šis tipas turėjo varžybas Suomij oje, irji išvažiavo su juo. 

Kova žadėjo būti atkakli, tikra šventė, kol jis neišėjo į ringą... Jį suraitė 
kaip šiltą vilną... Priešininkas jam kirto baisų smūgį - krito be sąmonės 
ir iki šiol dar neatsigavo. Taigi Karena grįžta. Kaip matote, tai buvo tik 
audra vandens stiklinėje. Labai apgailestauju jus sutrukdęs, misteri Boi- 
dai. Žinoma, čekis, kurį išrašiau, galioja ir pinigai tenka jums kaip atly- 
gis už sugaištą laiką. 

- Ačiū, - tariau kuo abejingiau. Prisiminęs čekio skutelius, pajutau 
stipriau daužantis širdį. 

- Tai va, misteri Boidai! - maivėsi Nort, paduodama dar vieną vais- 
tų porciją. 

Šį kartą pats pišroikii stiklinę, nebeleisdamas elgtis su manimi lyg 
su paralitiku. Po truputį gurkšnojau “Burboną", o tuo tarpu kita, be galo 
mažytė mano smegenų dalelė užpildė likusią vingių dykynę, bet tarsi 
išsigandusi to, kas dėjosi viduje, beregint ir vėl paskendo ūke. 

- Žinokite, aš ne šiaip sau čia atsidūriau, yra priežastis, - linksmai 
pasakojo Vanosa. - Pamaniau: į šį reikalą įvelti žmonės gali iškrėsti šu- 
nybę, jeigu susitiksite su jais, man dar nespėjus paaiškinti situacijos. Ar 
suprantate, misteri Boidai? 

 „Miglotai, be galo miglotai. 

- Gerai... Matote, Peteris labai karšto būdo, ir aš visai nebūčiau 
nustebęs, jeigu jis tai būtų pademonstravęs. Jeigu su juo būtumėte susi- 
tikęs dar šitam nesusipratimui nepaaiškėjus, dievai težino, kas galėjo 
atsitikti! - Jis užsimerkė ir želatinos masę suvirpino drebulio bangos. - 
Juodu galėjote susipešti! 

- Kaip gerai, kad atėjote, kol Šarlis dar čia, - nebesuvaldydama 
emocijų, sušnibždėjo Nina. - Šarlis tiesą sako - nežinia, kas galėjo atsi- 
tikti, jeigu Peteris ir jūs... 

- Kur gi ne, - suburbėjau. - Sakykite, nes man labai smalsu: kada 
matėte Peterį paskutinį kartą? 

- Šįryt vienuoliktą valandą, - nedvejodama atsakė ji. - Jis visą rytą 
ginčijosi su savo impresarijumi ir televizininkais. Netrukus turėtų ateiti. 
Mes šį vakarą... nedidelis būrelis, einame atšvęsti naujojo Pelio vaid- 
mens. Kaip nuostabu! - - Jos akys svajingai sužibo. - Peteris mano, kad 
užteks kelių bandymų ir jis jau gaus gerą epizodinį vaidmenį. - Spynoje 
pasisuko raktas, jos akys sublizgo. - Štai ir jis! 

Įėjo aukštas vyras, stabtelėjo prie slenksčio ir įsistebeilijo į mus. 
Šešių pėdų, gražaus stoto kaip regbio žaidėjas; išdidžios akys, kumpa 

nosis, paniekinančiai išvipusi burna. Kokių trisdešimt penkerių metų. 
Apsivilkęs angliško stiliaus languotą kostiumą. Platus sklastymas į dvi 
dalis skyrė juodus plaukus. Net kam nors įsakius, simpatijos jam ne- 
jaustum, antipatijos - irgi. Bet man tas tipas antipatiją bematant sukėlė, 
ir ilgalaikę. Turiu pasakyti, atsigavęs lavonas - visai ne tai, kam jaučiu 
užuojautą net tomis akimirkomis, kai apima noras mylėti visą pasaulį. 

- Tik pamanyk, pas mus svečiai! - Jo balsas skambėjo efektingai, 
bet ironiškai. Ilgai žiūrėjo į blondinę. Pagaliau nusišpysojo. - Labai keista, 
mieloji. | 

- Keista, mielasis? - Iš Ninos šypsenos jutau - ji nervinasi. - Kas čia 
keista? 

- Tavo idėja paversti mūsų mažytę intymią šventę keturių Žmonių 
vakarėlių, mieloji, - nutęsdamas žodžius, dainuote išdainavo. - Ir tik viena 
mergina trims vyrams! Noriu iš karto įspėti, mieloji: jeigu nusižiūrėjai 
šį padvokusį, susivėlusį tipą, tai aš kategoriškai atsisakau flirtuoti su 
Šarliu sausakimšoje restorano salėje! 

- Beprotis! - sukudakavo ji. - Jeigu leistum paaiškinti... 

- Pasiaiškinimai visuomet be galo proziški, ar ne, Šarli? - Gerai 
treniruota eisena jis priėjo prie baro ir kruopščiai ėmė rinktis stiklinę. - 
Esu įsitikinęs, jūs niekada nereikalaujate Karenos pasiaiškinimų, ar ne? 

Vanosa vėl sugirgždėjo, ir šis girgždesys man pasirodė toks pat 
karštligiškas, kaip ir Ninos Nort juokas. 

- Dėl visko kalta Karena, - guviai tarė jis. - Šį kartą ji dingo visai 
savaitei, ir aš ėmiau jaudintis, kone išprotėjau. Nežinau kodėl, bet man 
atėjo galvon absurdiška mintis - ji su jumis, ir aš pakviečiau misterį 
Boidą, kad ją surastų. O Karena šiandien paskambino, ir aš supratau 
smarkiai apsirikęs. Todėl maniau turįs ateiti ir jūsų atsiprašyti, mano 
mielasis Peteri. Kažkaip keistai sutapo, kad ir misteris Boidas čionai 
atvažiavo, trokšdamas kuo greičiau įvykdyti savo misiją. Aš jam paaiš- 
kinau, kad visa ši istorija nė grašio neverta ir... 

=... Ir judu abu tuoj pat iš čia dingsite! - gomuriniu balsu pertraukė 
jį Pelis - Jūs visuomet man buvote antipatiškas, Šarli. Jūs pats šlykščiau- 
sias mėšlas, kokį tik kada teko įminti, o vienas Dievas težino, kiek mėš- 
lo man teko regėti savo gyvenime... Bet jums nėra lygių! Labiau už viską 
mane siutina jūsų akiplėšiškumas. Manote, jūsų nimfomanei žmonelei 
tereikia pamoti piršteliu, ir aš jau bėgu pas ją... Taigi nešdinkįtės iš čia, 
Šarli, o jeigu ne, aš išgrūsiu jus pro langą! 

Vanosa pašoko iš krėslo, tarsi per neatsargumą būtų prisėdęs su- 
dirgusią kobrą. 

- Peteri, - gailiai suinkštė jis, - mano mielasis drauge, prašau jūsų... 
pamirškite šitą nesusipratimą... 

Pelis žengė prie jo su stikline rankoje, žengė ryžtingai, bet ramiai. 
Jo veido išraiška Vanosai kėlė pasibaisėjimą. Jis puolė prie durų kiek tik 
nešė virpančios kojos. Durys garsiai trinktelėjo. Kambaryje įsivyravo 
tyla. 

- Jūs! - Pelis kreipėsi į mane, kaip ir pirma ramiai, nors šiek tiek 
grasindamas. - Lauk! 

- Tai tau atsirūgs! - atšoviau, taikydamas į jo toną. 

- Ką? - jis tankiai sumirkčiojo, niekaip negalėdamas patikėti savo 
ausimis. - Ką jūs pasakėte? 

- Sakau, tau atsirūgs! Ši diena man buvo ilga, sunki ir bergždžia, ir 
aš negaliu klausytis utėlėto aktoriuko pagyrūniškų postringavimų, nors 
spektaklis ir nemokamas. Ar aišku? 

- Misteri Boidai, maldauju, - virpančiu balseliu įsiterpė Nina. - Ne- 
gadinkite mums vakaro! Tokia nuostabi šventė, mano ir Peterio šventė. 
Ir Peteris... 

- Aš norėčiau, kad tu liautumeis kalbėti už mane, mieloji, - tarė jis 
meiliu balseliu. - Šito tavo įpročio labiausiai nekenčiu, nes tiesiog dras- 
ko mano nervus, kaip ir tavo kudakavimas lovoje, nes kudakuoji visuo- 
met nelaiku ir juokais paverti visą meilės Žaidimą! 

Teatrališkai įsiutęs, jis Žengė į mano pusę. 

- Duodu jums paskutinį šansą išeiti iš čia gyvam ir sveikam, - paskel- 
bė, skiemenuodamas pagal klasikinio repertuaro tradicijas. - Atsiprašy- 
kite ir nešdinkitės tučtuojau, Boidai, arba aš jus išgrūsiu. 

- Pamėginkite, - atrėžiau. 

Aš pakilau ir įgrūdau jam į ranką tuščią stiklinę. Jo mintys akimoju 
susitelkė prie stiklo - tai buvo kvailiausia jo klaida, nors aš nieko geres- 
nio ir nesitikėjau. Bet aš gavau laiko du kartus įspirti Peliui į koją. Jis 
aiktelėjo iš skausmo ir paleido iš rankų ;bu stiklus, bet aš spėjau juos 
sučiupti. Nugriuvęs į pirmą pasitaikiusį krėslą, išskėtęs kojas jis ėmė 
ūbauti. 

- Mielasis, ar labai skauda? - Nina puolė prie jo balandžio keliau- 
ninko, grįžtančio į savo lizdą, greičiu. - Ar nebepastovi? 

- Pakviesk policiją, --išstenėjo aktorius, - juk matai, ką jis iš manęs 
padarė. Klastingas užpuolimas. Jis mane suspardė! 

- Aš viską mačiau! - blondinė metė į mane dygų žvilgsnį. - Bailys! 
Jūs tyčia jam įbrukote stiklinę, kad Peteris negalėtų gintis. 

- Lengvai galėjau sugadinti jo portretą, - išdidžiai tariau, - bet pa- 

maniau, kad keliukai mažiau reikalingi. Juk nebūtina televizoriaus ekra- 
ne rodyti keliukus. 

- Tučtuojau nešdinkitės! - Ji beveik duso. - Nešdinkitės, arba aš 
kviečiu policiją. 

- Gerai, gerai, aš ir be jūsų patarimo jau rengiausi išeiti, tik baigsiu 
gerti “Burboną", - ištuštinęs savąją, abi stiklines pastačiau ant baro. - 
Pajacas privalo žinoti savo galimybes ir nepasiduoti vaizduotei. Jūsų 
draugužis sutvertas ne stipruolių vaidmenims. 

- Ar pagaliau išeisite? - rypavo ji. - Jau ir taip sugadinote vakarą! 

- Ne viskas dar prarasta, - guviai tariau. - Paprasčiausiai turite liau- 
tis kudakavusi fiziologinių momentu... 

Matyt, aš peržengiau bet kokias ribas. Švelnusis sutvėrimas sukli- 
ko mūšin puolančio laukinio balsu. Iškėlusi rankas, Nina šoko prie ma- 
nęs. Šuolis priminė veržlų skrydį, bet koja užkliuvo už kilimo ir vargšė, 
iš inercijos persivertusi, galva trenkėsi į sofą ir gailiai sudejavo. Kojos 
pakibo ant atkaltės, suknelė supleveno ore ir sunkus šilkas, paklusęs 
traukos dėsniams, delikačiai nusmuko, apnuogindamas šlaunis. Mano 
nustebusioms akims atsivėrė žavi dailių kulšių ir juodų nėriniuotų kel- 
naičių panorama. 

- Garbės Žodis, - tariau užsikosėdamas, - spektaklis visai neprastas, 
bet turiu pasakyti - uždanga pakilo pernelyg garsiai! 

Staiga prisiminiau gero elgiasio taisykles. Jų esmė viena ir ta pati - 
gerai išauklėtas svečias instinktyviai jaučia, kada laikas išeiti... ir aš iš- 
ėjau. 

3 skyrius 


Frana Džordan, mano rudaplaukė žaliaakė sekretorė, įėjo į kabine- 
tą ir susikrimtusi Žvelgė į mane. 

- Ar jau atsigavote? - paklausė prokuroro balsu. 

- Kaip turėčiau suprasti jūsų žodžius? - burbtelėjau. 

- Jūs sėdite, įsmeigęs akis į sieną, tarsi ten būtų kitiems nematomas 
teleekranas! - gana griežtai tarė ji. - Ir šitaip visą rytą! Mane net apėmė 
pyktis, aš kone patyriau nervinį šoką. Kas atsitiko, Deni? Ar kokia blon- 
dinė nekreipia dėmesio į jūsų žavingąjį profilį? 

Rūsčiai pažvelgiau į ją. 

- Frana, sakykite atvirai, gal manote, kad aš išprotėjau? 

- Žinoma, ne, - skubiai atsakė ji. - Jūs labiau panašus į žmogų, 
apsėstą įkyrios idėjos. Tik pasirodo kokia Žžavingesnė moteris, ir jūs jau 
neberimstate. 


- Ne tai. 

- Ne tai... - ji išgąstingai sučirškė. - Deni, jūs tikriausiai sergate! 
Gal vertėtų nueiti pas daktarą? 

Paaiškinau: . 


- Galva... tikriausiai turiu pasikonsultuoti su psichiatru. 

- Dieve sergėk! - ji prikando apatinę lūpą ir kažką mąstė. - Jeigu 
jau taip blogai, Deni, gal aš bandyčiau pagelbėti? Matote, šį vakarą esu 
laisva ir galėčiau jus pasikviesti pas save, o pasistiprinę pabandytume 
išnarplioti ir jūsų problemas. Jeigu rytoj nepasijusite geriau, paskambin- 
siu Belvju ligoninės psichiatrinei tarnybai ir... 

- Prašau atsakyti į vieną klausimą, - springdamas nutraukiau jos 
tarškesį, - tik visiškai atvirai: ar aš esu panašus į žmogų, kurį kankina 
haliucinacijos? Pavyzdžiui, kažką matau ten, kur nieko nėra? 

- Žinoma, - tiesiai atsakė ji. 

- Aš noriu pasakyti - matau, nors nėra jokio kūno! 

- Aš irgi tą patį norėjau pasakyti, - lyg niekur nieko atšovė ji, - ypač 
jeigu tas kūnas - moters ir gamta nepagailėjo grožio. 

- Kalbu apie lavoną! 

- O, tai visai kas kita. Tikriausiai jus persekioja košmaras. Dabar 
visus kankina košmarai. Tik vienus labiau, kitus mažiau. Jūs tikriausiai 
kankinatės, suvokdamas savo bejėgiškumą. Ir... 

- Jeigu aš dar neišsikrausčiau iš proto, tai netrukus išsikraustysiu! 
Dar penketą minučių šitaip pasikalbėkime, ir aš būsiu pats tikriausias 
kandidatas pasiutėlių palatai. Klausykite, ar prisimenate antradienį? 

- Žinoma, prisimenu. Šiandien trečiadienis. - Jos žvilgnis buvo ku- 
pinas baimės. - Norite pasakyti, kad nebeatsimenate, kas įvyko vakar, 
Deni? 

- Tai buvo antradienį, - paaiškinau, stegdamasis susikaupti. - Antra- 
dienį, dieną, tame kambaryje regėjau Peterio Pelio lavoną. O vakare su- 
sitikau su tuo pačiu Peliu. Jis ramiausiai vaikštinėjo sveika galva, be 
mažiausio įdrėskimo. 

- Gerai žinau, vakar jūs turėjote pasimatymą su kažkokiu misteriu 
Vanosa. Ketinote važiuoti pas jį kažkur į Šešiasdešimt septintąją gatvę, 
- pedantiškai aiškino ji. - Kontoroje nebuvote visą dieną. O šiandien 
sėdite ir žiūrite į sieną! Kodėl man nieko nepapasakojate?! 

- Nepatikėsite, - suburbėjau. - Aš pats netikiu, kad tai buvo! 

- Vis dėlto papasakokite! 

Ji pernelyg laisvai atsisėdo ir nerūpestingai užmetė koją ant kojos. 
Deja, gundančios, nailonu aptemptos šlaunys, kurias išstatė mano akims, 
nesudirgino mano refleksų, nors anksčiau reaguodavau momentaliai. 

Aš ėmiau pasakoti: 

- Tas Šarlis Vanosa - psichas kokių reta... 

Pasisukęs su kėde, vėl įsmeigiau akis į sieną ir papasakojau visą 
istoriją. Kambaryje įsiviešpatavo slogi tyla. Sukaupęs jėgas, pažvelgiau 
į Franos veidą. 

- Deni... - Jos pirštai mašinaliai pešiojo trumpos suknelės padurką. 
- Ar tik nedumiate akių? Ar iš tikrųjų taip buvo? 

- Prisiekiu visais šventaisiais! Tegu sudegu pragare, jeigu meluo- 
ju... 

- Gerai. - Ji ir vėl prikando lūpą. - Į viską pažvelkim logiškai. 

- Logiškai? - susijuokiau. - Nieko neišeis. - Logikos čia nėra nė 
uncijos. 

- Žmogus, kurį jūs matėte kambaryje ant kilimo, buvo negyvas, ar 
ne? - neskubėdama paklausė ji. - Ar esate įsitikinęs, kad ten tikrai buvo 
lavonas? 

- Jeigu būtumėte mačiusi jo pakaušį, primenantį marmeladą... 

- Prašau išsiversti be nereikalingų detalių! Gerai, tai buvo lavonas. 

Savaime aišku, jeigu taip, tai po trijų valandų jis negalėjo bastytis po 
Ninos Nort butą, ar ne? 

- Teisingai. 

- Vadinasi, tas nenaudėlis, pasivadinęs Peteriu Peliu, galėjo būti 
apsišaukėlis. 

Aš niūriai palingavau galva. 

- Tai atpuola. Šįryt patikslinau - paskambinau jo impresarijui. Pe- 
teris Pelis, su kuriuo vakar vakare šnekučiavausi, tikras, ir jo kontraktas 
su televizininkais realus, lygiai kaip ir Nina Nort. 

- O įką buvo panašus lavonas? - nuostabiai atkakliai tardė Frana. - 
Jaunas ar senas? Gražus jaunuolis ar išsigimėlis? 

- Nežinau, - prisipažinau skaudančia širdimi. - Aš jį mačiau tik iš 
tolo. Jis gulėjo ant pilvo, dėl jo mirties nekilo jokių abejonių. Man net 
nešovė galvon prieiti ir pažiūrėti iš arčiau, stengiausi nerizikuoti ir ne- 
užsitraukti policijos nemalonės. 

- Vadinasi, jeigu tai ne Peterio Pelio, tai tikriausiai kieno kito kū- 
nas? - neatstojo ji. 

- Apie tai aš irgi pagalvojau. Ar skaitėte šios dienos laikraščius? 

- Žinoma, o kas? 

- Ar nieko nerašoma apie žmogžudystę prie Niuporto? Apie nusikal- 
timą, aptemdžiusį stipriai sukompromituotos, bet gundančios aukš- 
tuomenės moters misis Vanosos meilės lizdelį... 

- Ne! - sušuko ji. - Pati neišmanau, kaip praleidau. Bet... 

- Jūs nepraleidote! - prislėgtas tariau. - Ir žinote kodėl? Todėl, kad 
tokios informacijos nebuvo! 

- Vadinasi, jums išvažiavus, misis Vanosa vis dėlto pabijojo skam- 
binti policijai, - Frana nervingai peštelėjo suknelę. - Ji pamelavo - tai 
buvo ne Pelio lavonas. Ir tik norėdama jus nuraminti, pažadėjo skam- 
binti kopams! 

- Ji melavo išsijuosusi, - nustebęs tariau. - Sakykite, ar rytiniame 
pašte neradote penkių tūkstančių dolerių čekio? - Frana papurtė galvą. - 
Ir aš neradau! Gudri poniutė! Šarlio čekį ji sudraskė prieš mano nosį, o 
aš spoksojau lyg kvailys ir tylėjau. Paskui ji pasamdė mane medžioti 
žudiko ano subjekto, kuris sau ramiausiai šlaistosi sveikas sveikutėlis! 

- Matyt, ji turėjo kažkokių priežasčių šitaip elgtis, - tarė Frana. - 
Deni, kodėl jums pačiam su ja apie viską nepasikalbėjus? 

Aš susiraukiau. 

„ Manote, nebandžiau? Kiek kartų skambinau, tiek kartų prie tele- 
fono prieidavo kambarinė Berta ir pakartodavo kaip magnetofonas: “La- 

bai apgailestauju, bet misteris ir misis Vanosos išvažiavo, grįš tik po 
mėnesio". Norite žinoti, ką aš veikiau vakar vakare? Keturias valandas 
sekiau namą... Šviesa tedegė tik viename lange, matyt, tos prakeiktos 
tarnaitės kambaryje. 

- Gerai, gerai, bet jūs turite dar vieną būdą patikrinti, ar visa, ką 
matėte, realybė, - tarė Frana lediniu balsu. - Nuvažiuoti į Niuportą ir 
pažiūrėti, ar ten tebėra lavonas. 

- Įsivaizduokite, aš irgi apie tai pagalvojau, bet paskui dingtelėjo - 
o gal šnipai rado negyvėlį, bet dėl kažkokių priežasčių tyli! Peršokęs 
tvorą, pakliūčiau tiesiai į policininkų glėbį. Ką pasakyčiau? Apsimes- 
čiau pieno išnešiotoju, besitreniruojančiu prieš olimpiadą? 

Jis susijuokė. 

- Tiesiai sakykite - ieškote bet kokios priežasties, kad tik nereikėtų 
ten grįžti! Bet jeigu misis Vanosa nepranešė apie žmogžudystę, o iš vis- 
ko sprendžiant, ji nepranešė, vadinasi, reikia padaryti taip, kad policija 
atsitiktinai rastų lavoną, ar ne? Tada policija negalės jūsų įpainioti į šią 
bylą. 

- Žirioma. Aš paprasčiausiai paaiškinsiu jiems, kad mėgstu šokinė- 
ti per tvoras ir privataus detektyvo licenzija man reikalinga tik kaip prie- 
danga. O jeigu jie bus labai priekabūs, pasakysiu, kad šito Žavingo na- 
mo tvoros man pasirodė esančios labiausiai tinkamos savo aistrai paten- 
kinti! 

- Puiku! Jeigu mano idėjos jums atrodo juokingos, pats kapstyki- 
tės iš balos... arba kreipkitės į psichoanalitiką! 

- Nesinervinkite! - guviai tariau aš. - Man iš tikrųjų reikalinga pa- 
galba, Frana. Ši istorija... 

- Liaukitės inkštęs, - griežtai pertraukė ji. - Aš jau iki kaklo soti 
visomis tomis istorijomis. O blogiausia, kad mano viltims smogtas smū- 
gis! 

- Kaip turėčiau suprasti? 

- Aš vilkiu provokuojančią suknelę, bet iš jūsų pusės nejaučiu jo- 
kios provokacijos, - įsižeidusi tarė ji. - Trypinėju po kabinetą, laukdama 
jūsų reakcijos, o jūs nė pirštu nepamojate. Jūs nepastebite manęs, tarsi 
manęs čia nebūtų. Nepasotinamai seksualiam, gašlaus žvilgsnio sekliui 
Deniui Boidui aš tuščia vieta... - Ji atsistojo, stingdydama mane lediniu 
žvilgsniu. - Jeigu nesugebate išpainioti šitos istorijos, tai laikas viską 
mesti ir imtis ko nors kito. 

- Gerai, aš šiandien pat nuvažiuosiu ir žvilgtelsiu į tą Niuporto vi- 
lą, - nuolankiai tariau. - O jeigu nieko neberasiu, ką tada daryti? 

- Pasukti smegenis, - metė ji ir gūžtelėjo pečiais. - Kitos išeities 
nėra. 

Atvykęs į Niuportą, lengviau atsidusau: namas iš tikrųjų egzistuo- 
ja. Tačiau vis dėlto skirtumas buvo akivaizdus. Vartai atidaryti iki galo, 
alėjoje “jaguaras". Vadinasi, kopų nėra. Nepaisant jų materialinės ge- 
rovės, policininkai dar nevažinėja “jaguarais". Aš pavažiavau truputį 
tolėliau, išlipau iš mašinos ir grįžau atgal. 

Paskambinau. Išėjo blondinė aukšta šukuosena ir pažiūrėjo į mane 
taip, tarsi būčiau pavėluotai atnešęs naujametinius atvirukus. Jai buvo 
apie keturiasdešimt. Protingas prakaulus veidas, šaltos pilkos akys. Juo- 
da šilko bliuzė ir storos baltos drobės kelnės pabrėžė lieknumą ir aukš- 
čiausią elegancijos laipsnį. Ji turėjo kažką sunkiai žodžiais nusakomo - 
šį bruožą patyręs metrdotelis pastebi per penkiasdešimt žingsnių. Ypa- 
tingos prigimties, socialinės būklės ir... svarbiausia - pinigų - mišinys. 

- Kas jūs? - griežtai paklausė ji. 

- Aš esu Boidas, - tariau ir kilniadvasiškai atsukau savo kairįjį pro- 
filį. - Tikiuosi, nesutrukdžiau? | 

- Atvirkščiai. - Jos žvilgsnio temperatūra dar labiau nukrito. - Pra- 
šom keliauti ir ieškoti šanso kur nors kitame prieduryje. 

- Viena mano bičiulė, šios vilos šeimininkė, sakėsi ketinanti ją par- 
duoti. Turėjau reikalų Niuporte, tai nutariau žvilgtelti į pirkelę. Nežino- 
jau, kad ji užimta. | 

- Įdomu. - Jos akyse šmėstelėjo realaus susidomėjimo atspindys. - 
Sakote, šeimininkė? 

- Taip, misis Vanosa. 

- Kas? 

- Misis Vanosa. 

- Jūs, be abejonių, kalbate apie Kareną Vanosą? 

- Teisingai. Nenorėčiau jūsų trukdyti, bet vis dėlto gal leistumėte 
žvilgtelėti, misis... 

- Misis Randolf. Kas jūs toks? 

- Boidas. 

- Ak, taip. Manau, ne bostoniškio Boido giminė? - Jos lūpų kam- 
pučiai paniekinamai išvipo. - Žinoma, ne! Neturiu jokio noro trukdyti - 
tegu parduoda. Užeikite, misteri Boidai. 

Ji plačiau pravėrė duris ir įleido mane į holą. 

- Neskubėdamas pasižvalgykite, misteri Boidai. Aš lauksiu svetai- 
nėje. | 


- Ačiū, - tariau sunerimęs. 

Logiškai mąstant, tie žodžiai turėjo reikšti malonų kvietimą, bet 
buvo ne taip. Misis Randolf aiškiai mane mulkino, bet kodėl? 

Vilą spėjau apeiti per kelias minutes. Nei lavono, nei kraujo dėmių 
ant kilimo, nė menkiausio žmogžudystės pėdsako... skoningai sutvarky- 
tas svečių kambarys, ir tiek. Ką turėjau veikti? Tik grįžti į svetainę ir 
pasakyti šeimininkei keletą malonių banalybių. 

Misis Randolf sėdėjo ant sofos, nerūpestingai sukiojo stiklinę ir 
žiūrėjo į ledokšnių žaismą. Supratau: man dabar tiesiog būtini tokie vais- 

- Jau apžiūrėjote, misteri Boidai? - Ji kiek nustebo. - Matyt, namas 
nelabai patiko? 

- Namas man labai patinka, - paaiškinau. . Tačiau yra vienas “bet". 
Mane seka ir abejoju, ar kopas, priskirtas visur mane lydėti, panorės čia 
belstis paskui mane du kartus savaitėje. 

Ji šyptelėjo ir tą šypseną turėjau suprasti kaip nustebimą. 

- Kodėl jums ko nors neišgėrus, misteri Boidai? Sėskite ir paple- 
pėkime abiem malonia tema. 

- Už vaišingumą - ačiū, sutinku išgerti. - Aš bemat atsidūriau prie 
baro. - Tik abejoju, ar mums pavyks paplepėti abiem malonia tema. Jūsų 
meilumas ir svetingumas, misis Randolf, atvirai šnekant, man primena 
šuoliui pasirengusio tigro romumą. 

- Jūsų žodžiai man skamba kaip komplimentas, misteri Boidai, - 
sarkastiškai tarė j Ji. - Atrodote veiklus Žmogus. E ar tikite seksu- 
aline trauka iš pirmo žvilgsnio? 

- Viskas priklauso nuo žvilgsnio. 

- Man labai liūdna, kad neturiu tų bruožų, kuriuos jūs branginate, - 
sukniaukė ji. - Gerai įsivaizduoju, tai įprastas vulgarus variantas: put- 
lios krūtys ir ausį rėžiantis kudakavimas. 

Su stikline rankoje atsisėdau prie jos ir pažiūrėjau į akis. 

- Gal plaukėte “Meiflaueru", misis Randolf? - rafinuotai užjaučiau. 
- O gal jus taip paveikė nenusisekusi meilė? 

Šį kartą šypsotis ji nebenorėjo. 

- Tiek to, - gūžtelėjo pečiais. - Pasikalbėkime apie vilą ir Kareną 
Vanosą, kuri jokia čia šeimininkė. 

- Kaip? - kone spiegdamas paklausiau. 

- Sis namas priklauso mano vyrui ir aš puikiai žinau, kad visi do- 
kumentai saugomi banke, - nenoriai paaiškino. - Mano vyras - Frederi- 
kas Randolfas III, - jos burna išvipo. - Ir nepaisant visko, jis pats di- 
džiausias niekšas, kada nors gimęs Randolfų giminėje, - nesvarbu, tei- 

sėtai ar neteisėtai. Bet ne tai svarbiausia. Svarbu tai, kad aš noriu jį su- 
rasti, misteri Boidai, kaip ir misis Vanosą! Ir esu įsitikinusi - jūs galite 
man padėti. 

- Vargu. - Stengiausi kalbėti nuoširdžiai. - Turiu aibę asmeninių 
problemų, kurios man atims bent dešimtį metų. 

- Kam tarškiate visas tas nesąmones - Karena Vanosa vilos šeimi- 
ninkė ir taip toliau? - paklausė ji dar šalčiau negu pirma. - Tikriausiai ne 
šaip sau. Jūs neseniai su ja buvote susitikęs, ar ne, misteri Boidai? Tur- 
būt čia? 

- Imkime ir sudarykime mažytę sutartėlę, misis Randolf, - familia- 
riai pasiūliau. - Jūs sakote tai, ką žinote, ir aš sakau tai, ką Žinau. 

- Aš nieko nežinau, - nusivylusi tarė ji. - Be to, kai ji ištekėjo už 
Vanosos, Randolfas man prisiekinėjo, kad tarp jų viskas baigta. O jis 
skubinosi su tomis vedybomis, nes buvo aklavietėje. Ji neturėjo pasirinki- 
mo: arba skandalas, ir tada ji būtų atsidūrusi visų laikraščių primuosiuo- 
se puslapiuose ir sužlugdžiusi tiek politinę, tiek ir profesinę Frederiko 
karjerą, arba santuoka. Bet iš manęs jau gana! Jis išvažiavo prieš gerą 
savaitę, ir aš esu įsitikinusi, kad - su mergše, kurios sąžinė tokia pat 
juoda, kaip ir plaukai. Jeigu užtiksiu juos kartu, tai... - Ji nutilo ir giliai 
atsiduso. - Atleiskite, aš įsismaginau, misteri Boidai. 

- Prašyčiau tęsti. Tai be galo įdomu. 

- Įdomu? - Ji patogiau atsisėdo. - Koks jūsų vaidmuo šitoje nešva- 
ioje istorijoje? 

- Aš privatus detektyvas. Vanosa mane pasamdė surasti jo žmoną. 
Jis tenorėjo tik vieno - kad ji laiku grįžtų namo ir apmokėtų mėnesio 
sąskaitas! Jis manė, kad ji išvažiavusi su aktoriumi Peteriu Peliu ir kad 
jie čia mėgaujasi meile. Štai kodėl tauškiau apie parduodamą vilą. Aš 
norėjau įeiti ir žvilgtelėti. 

- Vanosa jums sakė, kad jo žmona - šio namo šeimininkė? 

- Taip. Jis sakė, kad tai jų namas savaitgaliams praleisti ar kažką 
panašaus. 

- Jis gudrauja, - pamokamai burbtelėjo ji. Matyt, tikėjosi, kad neti- 
kėtai atvykęs privatus detektyvas išgąsdins Frederiką, ir jis, metęs Ka- 
reną, pabėgs, o jai neliks nieko kito, tik grįžti namo. 

- Regis, aš likau kvailio vietoje, - nusišypsojau. 

- Mudu abu pakliuvome į tuos pačius pelėkautus. - Ji irgi nusišyp- 
sojo. Šypsena buvo tingi, grynai moteriška. - Mes turime veikti išvien, 
misteri Boidai. 

- Ką turite galvoje? - suklusęs paklausiau. 

- Nebijokite, kalbu ne apie tai, kad būtinai reikia praktiškai pa- 
tikrinkti seksualinę trauką iš pirmo žvilgsnio, - nuramino ji. - Panagri- 
nėkime situaciją, pasiremdami jūsų profesiniu kodeksu. Jeigu turite rei- 
kalų su nesąžiningu klientu, tai kas jūsų laukia? 

- Purvynė, - burbtelėjau. 

- Čia juodviejų nebuvo, - tarė ji. - Atvirai sakau, aš nežinau, kur ir 
ieškoti. Be pagalbos neišsiversiu. O jeigu jūs pasiųstumėte Vanosą po 
velnių ir jūsų kliente tapčiau aš, misteri Boidai7 Avansu tuoj pat galiu 
išrašyti čekį solidžiai sumelei... Gal tokiu būdu liausitės abejojęs ir pui- 
kiai sutarsite su savo profesine morale... 

- Pasiduodu, - atsakiau be entuziazmo. - Jūs - mano klientė ir kaip 
avansą išrašote čekį tūkstančio dolerių sumai. 

- Jūs man patinkate, misteri Boidai, - sukniaukė ji. - Jūs mikliai 
sprendžiate - tai geriausias mano Žodžių patvirtinimas. Mano vyras mo- 
kėtų įvertinti jūsų sugebėjimus. 

- O kas jis per vienas? 

- “Globikomo" prezidentas. Manau, tai viena svarbiausių iš trijų 
telekomunikacijų kompanijų. Todėl galite nesijaudinti - mano čekį ap- 
mokės. 

- O anksčiau jis vertėsi politika? 

- Taip, jo karjera buvo pačiame žydėjime, kai susikompromitavo 
su ta Karena Vanosa, teisingiau sakant, tuo laiku dar Karena Prais. - Ji 
neskubėdama nurijo gurkšnelį. Akys patamsėjo nuo skaudžių prisimini- 
mų. - Jis turėjo pakliūti į senatą. Tai, kad jį išrinks, niekam nekėlė abe- 
jonių. Jam pranašavo puikią ateitį. Rinkiminės kampanijos metu jis pa- 
siūlė Karenai Prais būti jo padėjėja. Tada kaip tik ji laimėjo debiutančių 
konkursą, ir Frederikas manė ją būsiant jam naudinga, nors ji ir nemo- 
kėjo spausdinti mašinėle. Viskas vyko labai greitai. Jai užteko dviejų 
savaičių, ir rūmų budinčioji atsidūrė kandidato lovoje. Juos užtiko rinki- 
minės kampanijos vyriausiasis tvarkytojas. Įsivaizduojate, kaip nustebo 
šis žmogus, vakare užsukęs į rinkiminę būstinę ir juos nuogut nuogutė- 
lius radęs ant sofos! O juk Frederikas visuomet gyrėsi nepriekaištinga 
morale. | 

- Tai buvo jūsų vyro politinės karjeros galas? 

- Jis kreipėsi į rinkėjus atvirai ir nuoširdžiai. - Moters burną iškreipė 
pagieža. - Paaiškino - vietoj politikos imasi biznio, ir garbingai pasi- 
traukė iš kovos už vietą senate. “Globikomas" įvertino jo gestą ir pasiū- 
lė prezidento postą. Bet liko neišspręsta dar viena problema - aš! Pasa- 
kiau, kad skirsiuos ir kad jo pavardė bus linksniuojama visų laikraščių 

pirmuosiuose puslapiuose, jeigu toji mergužėlė, toji Prais, visiems lai- 
kams neišnyks iš jo gyvenimo! Aš reikalavau rimtų įrodymų, o tai galė- 
jo būti tik šitos šliundros vedybos. Daviau jam mėnesį, ir jis įvykdė 
pažadą - net dviem dienom pirma laiko. Tuo metu aš kaip tik buvau 
prisirinkusi didelį paką senų drabužių ligoniams ir vargšams, bet nuta- 
nau duoti ne jiems, o vietoj vestuvinės dovanos nusiųsti tai mergužėlei. 
O nesulaukiau nė vieno padėkos žodžio! 

- Kaip čia jūsų vyrui pavyko taip mikliai ją įtikinti? Matyt, buvo 
nelengva paveikti aukštosios visuomenės merginą, ir dar laimėjusią de- 
biutančių konkursą! 

- Atvirkščiai, be galo lengva! Gal jos šeima ir galėjo didžiuotis 
garbingais protėviais, bet Karena tuo metu buvo likusi be skatiko. Jos 
tėvai, paaukoję paskutines santaupas, kad tik duktė galėtų garbingai da- 
lyvauti debiutančių pasilinksminimuose, vylėsi naudingos santuokos. 
Frederikas pasiūlė Karenai solidų kraitį su sąlyga - ji turi ištekėti per 
mėnesį! O Šarlis Vanosa - tos pačios padermės kaip ir ji. Vyriokas vartė- 
si be jokio darbelio dėdės namuose, jau užstatytuose nuo rūsio iki stogo. 
Nusigyvenęs pirma laiko į kapus išėjo jo tėvas. O ir Šarlio laukė lygiai 
toks likimas. Ko gero, per visą savo gyvenimą aktyviausiai Šarlis veikė, 
vesdamas prie altoriaus Kareną, nes buvo įsitikinęs - šį žaidimą verta 
žaisti. Jam pasisiūliusi, Karena formaliai pažadėjo, kad jis ničnieko ne- 
turėsiąs veikti ir po vestuvių puotos. 

- Ar seniai tai buvo? 

- Maždaug prieš trejus metus. 

- Įdomu, kodėl Karena taip ilgai su juo gyvena? Kodėl neišsiski- 
ria? 

- Tai neįmanoma. - Misis Randolf susijuokė. - Sužinojusi kokią 
sumą pažadėjo Frederikas, priverčiau jį įtraukti kontraktan kai kurias 
išlygas. Kapitalas turi būti investuotas, o ji galės naudotis tik pajamo- 
mis, ir tai tik iki tol, kol bus ištekėjusi. Vadinasi, su Šarliu ji negali skir- 

„tis. Kapitalas automatiškai atitenka Karenai po mano vyro mirties arba 
pridedamas prie jos palikimo, jeigu ji mirtų pirmiau Frederiko. Aš bu- 
vau įsitikinusi - Sarliui nė nedingtelės su ja skirtis, kol nieko neveikda- 
mas galės dinderiauti. | 

Žvelgiau į ją ir pagarbiai, ir įtartinai. 

- Ji brangiai užmokėjo už trijų savaičių linksmybes su jūsų vyru. 
Iki amžiaus pabaigos gyventi su tokiu tipu... su Vanosa... velnioniškai 
sunku, ar ne? 

Jos vyzdžiuose žybtelėjo klastingos kibirkštėlės ir tuoj pat užgeso. 

„ Karena galėjo pasirinkti, - be galo atsainiai tarė ji. - Ir dabar ji gali 
rinktis. Panorėjusi gali skirtis kad ir rytoj ir pati užsidirbti pragyveni- 
mui! Juk prostitucija egzistuoja, ar ne? 

- Žinoma. Ar su jūsų vyru dabar ji susitiko pirmą kartą po vedybų? 

- Esu įsitikinusi - pirmą. 

- Bet šis susitikimas įvyko ne šventosios dvasios dėka? 

- Nežinau, - karčiai tarė ji. - Težinau tik tai, kad jie susitiko pačiu 
netinkamiausiu metu. Kai Frederikas užėmė prezidento postą, jam pa- 
skyrė naują viceprezidentą, tūlą Fergiusoną. Tai išvaizdus ir labai pavo- 
jingas žmogus. Pastaruosius šešis mėnesius jis visom jėgom stengėsi 
išgrūsti Frederiką ir pasiekti, kad jį palaikytų administracija. Burtai bus 
mesti artimiausiame administracijos posėdyje, kuris įvyks po dviejų sa- 
vaičių. Iki šiol aš tempiau laiką ir aiškinau komitetui, kad Frederikas 
daug dirbęs ir dabar būtinai turįs bent savaitę gerai pailsėti. Savaitė jau 
praėjo, ir aš labai nerimauju, kad Fergiusonas neimtų klausinėti, kur taip 
staiga dingęs Frederikas ir nepradėtų jo ieškoti. 

- Ar jūsų vyras turi bent vieną bendradarbį, kuriuo jūs galite pasiti- 
kėti? 

- Taip. Tai Miurėjus Anselis, jo padėjėjas. 

- Gal man vertėtų su juo susitikti? Jeigu jis žino apie jūsų vyro 
ryšius su Karena Vanosa, tai, būdamas lojalus, nedrįsta apie tai prasitar- 
ti patrono Žmonai. 

- Turbūt galėtumėte pabandyti, - sutiko ji. - Aš paskambinsiu ir 
paprašysiu, kad su jumis susitiktų, tik geriausiai ne biure. 

- Paskirkite pasimatymą kokiame bare. Bet noriu, kad jis kalbėtų 
atvirai, todėl gal teks man pasakyti, jog jūsų vyras dingo ir kad jūs, jo 
ieškodama, naudojatės mano paslaugomis. 

- Žinoma. Tik neminėkite Karenos Vanosos, kol jis pats apie ją 
neprasitars. 

- Gerai, - tariau. - Gal paprašytumėte, kad jis susitiktų su manimi 
šiandien, kokią šeštą valandą, Trečiojoje aveniu, “Kontinentalio" bare? 

- Pasistengsiu, kad tik nebūtų užsiėmęs. 

- Todėl iš anksto ir pasikalbėkite - tegu randa laiko. Nieku gyvu 
negalės atsakyti madam prezidentienei! 

- O! - ji liūdnai nusišypsojo. - Vienas nulis jūsų naudai, misteri 
Boidai. Jis atvažiuos. 

- Ar dar ilgai ketinate čia būti? 

- Atvažiavau vakar. Jų neradusi, nutariau palaukti iki šio ryto - gal 

vis dėlto atsibels? O dabar grįšiu į miestą. Duosiu jums čekį ir savo 
kortelę, misteri Boidai, ir jūs žinosite, kur mane rasti. 

- Puiku. 

- Mano rankinukas miegamajame. Trumpam jus paliksiu, misteri 
Boidai. Tuoj išrašysiu čekį ir atnešiu. 

Ji išėjo. Aš sėdėjau ir sukau galvą, ar verta pasakyti, kas man ne- 
duoda ramybės? Buvau įsitikinęs, kad jos vyras mirė jau prieš dvi die- 
nas. Jeigu svečių kambaryje mačiau ne Peterio Pelio lavoną, ar ne logiš- 
ka manyti, kad tai buvo be žinios dingusio biznieriaus Frederiko Ran- 
dolfo III kūnas? Bet būsiu garantuotas tik vėl aptikęs lavoną. Mane kiek 
trikdė moralinis situacijos aspektas: klientė mane nusamdė tam, kad jos 
vyrą rasčiau gyvą, o aš atvežu jai negyvėlį. Ar darbdavė neatsisakys 
apmokėti sąskaitos? 

4 skyrius 


“Kontinentalio" baras - laimingų Trečiosios aveniu dienų prisimi- 
nimas. Ši vieta tyčia skirta norintiems išgerti: jūsų paslaugoms baras, 
barmenas - tikras patentuoto mėsinėtojo prototipas, ir kabinų eilutė pa- 
lei nuošalią sieną. Jeigu norite pasėdėti prie stalelio, nieko nėra papras- 
tesnio. Tereikia prieiti prie užtvaro, paprašyti gėrimų ir nusinešti į savo 
kabiną. 

Penkiolika po šešių aš nukėblinau prie užtvaro, klausdamas pats 
savęs, ar tik nesu mulkinamas? Vienas gurkšnodamas kabinoje, vis dar 
svarsčiau šitą klausimą. Staiga išgirdau kažką tyliai kostelint prie ausies. 
Pakėlęs akis, išvydau dvi eiles sniego baltumo dantų, žiburiuojančius 
patraukliai šypsantis. Pamažu mano akys pastebėjo ir įvairias kitas de- 
tales: puikiai pasiūtą kostiumą, nepaprastai švarius marškinius, su ku- 
riais negalėjo lygintis jokia balta spalva, ultrakonservatorišką kaklaraištį, 
trumpai kirptus juodus garbiniuotus plaukus. Po vešliais antakiais išraiš- 
kingos rudos akys atrodė dar tamsesnės. O profilis beveik nenusileido 
manajam! 

„ Misteris Boidas? - Balsas skambėjo nuoširdžiai, bet griežtai. - Aš 
Miurėjus Anselis. 

Jis energingai paspaudė mano ranką, atsisėdo priešais ir apdova- 
nojo dar viena magnetizuojančia šypsena. 

„Nelabai suvokiu, koks čia reikalas, bet jei Džeinė Randolf ko nors 
paprašo, aš paprastai įvykdau jos norą. 

- Ar neatsisakytumėte išlenkti stiklelio? - pasiūliau. 

- Nesirūpinkite, aš pats. 

Jis žvilgtelėjo į barą, iškėlė ranką ir porą kartų spragtelėjo pirštais. 

- Čia į tai niekas neatkreips dėmesio, - paaiškinau. - Čia reikia pa- 
sirinkti: arba apsitarnauk pats, arba mirk iš troškulio. 

Po minutės barmenas priešais Anselį atsargiai pastatė “Martinio" 
ir saldžiai nusišypsojo: 

- Ar tiks, misteri Anseli? 

- Puiku, o ar jūs išgersite, Džo? 

„ Man draudžiama, - vaikinas gūžtelėjo pečiais ir užjausdamas pa- 
žvelgė į mane. - Ko nepasisakėte esąs misterio Anselio bičiulis? Bū- 
tumėte pasinaudojęs privilegijuotųjų aptarnavimo teise. - Jis vėl kreipė- 
si į Anselį: - Juk taip jūs sakote, misteri Anseli? 

- Teisingai, Džo. - Ir vėl be galo patraukliai nusišypsojo. - Privi- 
legijuotieji - tokie kaip aš ir jūs. 

Barmenas garsiai nusikvatojo ir, vilkdamas kojas, grįžo prie užtva- 
ro. Aš, vengdamas žiūrėti į Anselį, užsirūkiau. Tokiu būdu laimėjau lai- 
ko nuslopinti norą vožti jam buteliu ir iškulti žybčiojančius baltus dan- 
tis. 

- Taigi, - tarė jis, pakeldamas stiklą, - išgerkime už tokius privi- 
legijuotus, kaip mes! 

- Misteri Anseli... - atsargiai pradėjau. 

- Prašom mane vadinti Miurėjumi. - Jo balsas skambėjo kažkaip 
liūdnai. - Džeinės Randolf draugas - mano draugas. O kuo jūs vardu, 
misteri Boidai? 

- Denis, - išsiviepiau. - Ir nesu misis Randolf draugas. Aš sutikau 
jai patarnauti. | 

- Iš tikrųjų? - jis atidžiai pažiūrėjo į mane. - Visa tai gana keista ir 
paslaptinga. Kai šiandien Džeinė man paskambino ir paskyrė šį pasi- 
matymą, man pasirodė, kad aš lendu į slaptojo agento kailį. - Jis pado- 
vanojo man dar vieną šypseną. - Atvirai šnekant, kuo jūs verčiatės, Deni? 
O gal pirma reikia pasakyti slaptažodį ir tik po to užduoti klausimą? 

- Aš esu privatus detektyvas, - paprastai atsakiau. - Misis Randolf 
nusamdė, kad rasčiau jos vyrą. Ji jau nematė jo daugiau kaip savaitę ir 
neįsivaizduoja, kur jis ir kas jam atsitiko. Žinodama Fergiusono intri- 
gas, ji mano, kad jūs esate vienintelis žmogus, kuriuo gali pasitikėti. Ji 
viliasi, kad jūs padėsite man surasti jos vyrą, todėl ir surengė šį susi- 
tikimą. 

- Suprantu... - rudos akys jau žvelgė įtariau. - Leiskite užduoti vie- 
ną klausimą, Deni. Ji nežino, kur jos vyras, bet mano, kad Žinau aš? 

- Čia mano idėja, - paaiškinau. - Ji įtikinėjo mane, kad jūs pats 
artimiausias jo bendradarbis. Galbūt jis savaitei išdūmė į Las Vegą su 
kokia gražuole stenografiste? Aišku, žmonai apie tai nepasigyrė, bet pui- 
kiausiai galėjo šnipštelėti jums. O jeigu taip, jūs, žinoma, nieko nesakė- 
te misis Randolf. | 

- Labai apgailestauju, Deni. - Beveik pajutau įžeistą Miurėjaus An- 
selio savimeilę, bet jis beregint vėl tapo žvalus ir saldus lyg sacharinas. 
- Žinoma, aš norėčiau padėti jums ir Džeinei. Patikėkite, kalbu labai 

nuoširdžiai. Bet nieko nežinau. Jam nepasirodžius biure pirmąsias dvi 
dienas, maniau, kad jį sulaikė kokie neatidėliotini reikalai. Fredis - stai- 
gių sprendimų žmogus, jis galėjo kuo ramiausiai išskristi į San Francis- 
ką, arba net į Paryžių ir paskambinti man tik iš ten. O šį kartą - trečią 
dieną - man paskambino Džeinė ir pasakė, kad Fredis nutaręs savaitę 
pailsėti. Aš pamaniau - gerai padarė. Pusantro mėnesio mes dirbome 
kaip katorgininkai. Turbūt Džeinė papasakojo jums apie Fergiusono int- 
rigas. Administracijos tarybos posėdis įvyks po dviejų savaičių. Man 
atrodė logiška - Fredis nori pailsėti ir atsigauti, kad galėtų atsikąsti savo 
kąsnį. Taigi man net tokia mintis galvon nešovė - jo ieškoti, - jis gūžte- 
lėjo pečiais. 

- Gerai. Patikslinsim. Misis Randolf mane pasamdė, kad surasčiau 
jos vyrą. Mano uždavinys tuo ir baigiasi. Jeigu aš sutiksiu jį delikačioje 
aplinkoje, tai atsiprašęs pasakysiu, kad paskambintų žmonai. Ji ant manęs 
nesupyks, nes įtaria jį žaidžiant su kokia pelyte. - Vyliausi, kad jis nesu- 
abejos mano melu. - Bet misis Randolf pergyvena, kad tik jam kas ne- 
būtų atsitikę. Dabar, kai viską žinote, ar nesikeičia jūsų nuostata šiuo 
klausimu? 

- Žaviuosi jūsų sugebėjimu kalti geležį, kol ji karšta, Deni. - Jis 
tiesiog urbė mane akimis ir mažai trūko, kad tais savo baltais dantimis 
būtų kibęs man į gerklę. - Bet Fredis ne tos kategorijos žmogus. Jis pre- 
zidentas stambios kompanijos, kurioje dirba per penkiolika tūkstančių 
tarnautojų, išsisklaidžiusių po visą Žemės rutulį, ir jis nesileis kompro- 
mituojamas už malonumą pagnaibyti kokią stenografistę! Beje, o ar jūs 
taip pasielgtumėte? 

- Neklauskite manęs šito. 

Jis susijuokė. 

- Gerai, nebeklausiu. 

- Jeigu misis Randolf kreipsis į policiją, kopai iškels tris hipotezes, 
- atsargiai vėl ėmiau suokti. - Staiga dingęs Frederikas Randolfas III 
dėjo į kojas savo noru, atsitiko nelaimingas atsitikimas ir jo neatpaži- 
no... arba, nors tai, suprantama, bus pritempta - kažkas buvo suintere- 
suotas, kad jis dingtų. 

Anselis išsprogino akis. 

- Ar jūs rimtai manote, kad taip gali būti, Deni? Kad Fredį galėjo... 
pagrobti? Man atrodo, be galo juokinga čia sėdėti ir kurti hipotezes apie 
prezidento direktoriaus pagrobimą... 

- Ar yra toks Žmogus, kuris nekęstų jo taip, kad norėtų nusikratyti 
visiems laikams? 

- Jūs juokaujate! - rudos jo akys baisiausiai nustebo. - Jūs klausia- 
te, ar aš pažįstu tokį žmogų, kuris galėtų nužudyti Fredį? Ar rimtai klau- 
siate? 

- Sakysim, Fergiusonas? 

- Ne! -jis energingai papurtė galvą. - Fergiusonas daro tik tai, kas 
galima. Jis intrigantas, tačiau net nepagalvoja apie tai, kad galėtų kovoti 
ne posėdžių salėje kitais būdais. 

Aš spyriau: 

- Įtariate ką nors kitą? 

Jis valandėlę pagalvojo ir vėl papurtė galvą. 

- Ne, esu įsitikinęs, mūsų kompanijoje tokio nėra. 

- One jūsų kompanijoje? 

- Tuščios kalbos! - kategoriškai tėškė jis. - Jiedu su Džeine gyvena 
užsidarę, artimų draugų neturi. 

- Jeigu Randolfas dingo visiems laikams, kas laukia jūsų, Miurė- 
jau? 

- Jeigu taip atsitiktų, Fergiusonas tuoj pat tvirtai atsisėstų į prezi- 
dento krėslą. Nesunkiai galite įsivaizduoti, kokią poziciją jis užimtų mano 
atžvilgiu. Juk trejus metus buvau dešiniąja Fredžio ranka! Jeigu taip at- 
sitiktų, aš likčiau be darbo! 

Gurkštelėjau “Burbono",, pasukiojau tarp pirštų stiklinę ir pasisten- 
giau nutaisyti laidotuvių komandos nario veido išraišką. 

- Aš tuoj pasakysiu tai, ko neišdrįsau pasakyti misis Randolf. Jeigu 
toks žmogus, kaip Frederikas Randolfas III, savanoriškai kur nors pasi- 
slėptų, jis tai padarytų kur kas gudriau. Juk pats sakėte, kad nenustebtu- 
mėte, jeigu jis išvažiuotų kelioms dienoms ir paskambintų iš pasaulio 
krašto. Jis negalėjo ištirpti ore! Tokį postą užimantis žmogus kimšte 
prikimštas dokumentų, kredito kortelių, čekių ir visokio kitokio šlamš- 
to. Todėl atpuola nelaimingo atsitikimo versija, amnezija ar panašūs da- 
lykai. Tai kas lieka? Man atrodo, jis mirė. 

- Nužudytas? 

Anselis žiūrėjo į mane nebegalėdamas užsičiaupti. 

- Būtent! - aš pažvelgiau jam tiesiai į akis. - Jeigu jo nesurasiu per 
dvidešimt keturias valandas, teks eiti į policiją ir pasakyti, ką manau. 

- Ne! Šito daryti negalima! - persigandęs sušuko jis. - Laikraščiai 
pasičiups naujieną! Tai būtų lygiai tas pats, kas atnešti Fergiusonui ant 
lėkštutės skalpelį, kurį jis įsmeigtų Fredžiui... 

- Galbūt tai jau padaryta, - tyliai tariau aš. 

Pakubom baigiau gerti savo porciją, ištraukiau iš portfelio kortelę, 
padėjau priešais jį ir atsistojau. 

- Pagalvokite, Miurėjau, - tarstelėjau. - Jeigu jums ateis į galvą kokia 
nors idėja, paskambinkite man, gerai? 

- Taip, susitarėme, Deni, - tarė jis slopiu balsu. - Būtinai. 

Aš pridūriau: 

- Turbūt jums kaštuoja beprotiškus pinigus būti čia privilegijuotų 
išgėrimų tvarkytoju ir šiose džiunglėse turėti bičiulį barmeną! 

Tarpdury atsigręžiau. Įspūdingoji asmenybė sėdėjo kaip ir pirma, 
įsmeigusi akis į tuštumą. Aš jutau pasitenkinimą. Anselis nebesišypso- 
jo. 


Iššokęs iš taksi, palipau į savo butą. Stovėjau prie lango ir Žvelgiau 
į žaliuojantį Centrinį parką. Buvo pietų metas, bet nutariau, kad nesu 
alkanas, ir pasidariau tik kokteilį. Po pusvalandžio skrandis vis dėlto 
priminė apie save, ir aš, nusileidęs žemyn, nuėjau į mažą italų restoranėlį, 
įsikūrusį kampiniame name. Negalėčiau pasakyti, kokį patiekalą val- 
giau, nes pati išvaizda negundė gilintis į jo esmę. Grįžęs namo, įsipyliau 
“Burbono"' ir, įsitaisęs prie lango su stikline rankoje, stebėjau parką gau- 
biančias sutemas. 

Kažkas tarsi pastūmėjo paieškoti Ninos Nort telefono numerio. Ra- 
dęs paskambinau. Atpažinau jos balsą. 

- Kalba Denis Boidas. 

Turbūt mano pavardė kažką jai priminė. 

- Ko jums reikia? - amtelėjo į angelą panaši blondinė. 

- Pasikalbėti su Peliu, - tariau. - Gal perduotumėte jam ragelį... jei- 
gu jis dar pastovi ant kojų. 

- Jis neturi apie ką su jumis kalbėti! 

- Gerai, - nuolankiai atsakiau. - Tada perduokite jam kai ką mano 
vardu. Paklauskite, ar ne per seniausiai jis kartais nebuvo susitikęs su 
Frederiku Randolfu III? Jeigu atsakys - ne, pridurkite, kad aš dėl to visai 
nesistebiu, nes manau, kad Randolfas miręs. 

Penketą minučių vyravo tyla. 

- Jūs visai pakvaišote! - burbtelėjo ji. - Peteris nepažįsta žmogaus 
tokia pavarde. 

- Patarkite - tegu paklausia Karenos Vanosos. 

- Gerai, pasakysiu. 


4] 

- Puiku. Ar neatsisakėte teatro po vakarykščio spektaklio? 

- Nesuprantu, apie ką jūs kalbate, - burbtelėjo ji. 

- Aš pamaniau, kad jūs pasirinkote naują, akrobatinės šokėjos kar- 
jerą, - tariau be galo susižavėjusio žmogaus balsu. - Tas vaidinimas ant 
sofos... tokios kojelės... Jūs padarėte didelį įspūdį! 

Kurį laiką spaudžiau prie ausies ragelį, mėgaudamasis garsų ka- 
valkada kitame laido gale. Matyt, Nina Nortragelį ne pakabino, o sudaužė 
į sieną. Aš tingiai žiūrėjau pro langą ir džiaugiausi ramybe. Jeigu mano 
įtarimai dėl prievartinės Randolfo mirties ką nors suneramins, tas kai 
kas tuoj ims veikti, nesvarbu kaip. Pirmą kartą gyvenime pastangos pa- 
virsti gudriu indusu galėjo mano egzistavimą padaryti šiek tiek pikan- 
tiškesniu. 

Valandą pameditavęs, įsitikinau, kad mano teorija naudos neduo- 
da. Prisipyliau dar vieną stiklinaitę. Ar nevertėtų anksčiau atsigulti, nes 
kitaip dar iššoksiu pro langą ir užsimušiu. Nuo tokių malonių svarstymų 
mane atitraukė durų skambutis. Akimirką apmiriau nuo sąmonę užtem- 
džiusio vaizdinio: dvi dienas švinkęs, už durų stovi Frederiko Randolfo 
III lavonas ir reikalauja teisingumo. Bet sveikas protas nugalėjo. Gal- 
voje ėmė suktis mintis: o gal tai kordebaleto artistas Folis-Beržaras, Pa- 
ryžiuje gyvenančio dėdės dovanėlė, atsiųsta viengungių šventės proga? 
Kai atsiminiau Prancūzijoje neturįs giminių, jau buvo po laiko - aš ati- 
dariau duris. 

- Tai jūs, jūs dėl visko kaltas! - šaukė užkimęs balsas. Paskui aštrus 
rankinės užtrauktuko kamputis taukštelėjo man per nosį, ir šviesiaplau- 
kis vulkanas įsiveržė į butą. 

Aš ją pavijau tik svetainės vidury. Įkaitusi lava sruvo jos skruos- 
tais, mėlynos akys svaidė žaibus, tiksliau sakant - šitą vėliau supratau - 
žaibavo tik viena akis. Kita buvo pusiau primerkta, užtinusi, melsvo ra- 
tilo apsupta. 

- Kad jūs sudegtumėt! - ji pakėlė savo rankinuką, aiškiai ketin- 
dama dar kartą mane pašventinti. Spėjau nutverti už rankų ir švelniai 
suktelti. Smogiamasis ginklas iškrito ant grindų. - Bjaurus gyvuly! 

Smailia batuko nosimi ji spyrė man į kelį - lyg Žaibas trenkė. 

- Ei! Ramiau! - paskubom atsitraukiau. - Kokie čia dar cirkai? 

- Niekšas! Gyvatė! Jūs sugadinote mano gyvenimą! 

Ji užspringdama ėmė žiobčioti. Šią trumpą akimirką aš galėjau ja 
pasigėrėti. Vilkėjo gražų žalios spalvos medvilninį berankovį paltą, pla- 
tų sijoną puošė smulkūs balti kuteliai. Siuvėjas, matyt, savo kūrinį sky- 
rė kokiai spirgei ir jau niekaip neįsivaizdavo, kad jį vilkės storulė Nina. 

Žiojausi pasakyti komplimentą, bet Nina jau spėjo atsigauti ir puolė ma- 
ne su nauja jėga. 

- Prakeiktas melagis! - siautėjo ji. - Bjaurybė! Aš jums parodysiu, 
kaip brautis į mylinčių Žmonių tarpą ir luošinti jų gyvenimą! 

Ji apsižvalgė. Ant žemo staliuko prie sofos išvydusi afrikietišką 
statulėlę, sveikoji akis užsidegė. 

- Aš užmušiu jus! - šaukė ji, dramatiško pykčio draskoma. - Aš 
tuoj pat jus užmušiu, praskelsiu makaulę! Ir jūsų smegenų likučiais pašer- 
siu Centrinio parko antis. - Jos sveikoji akis spinduliavo žmogžudiško 
įniršio liepsna. Nina puolė prie staliuko. 

Statulėlė buvo iškalta iš juodo akmens. Aš pamaniau - gana vieno 
smūgio į galvą, ir ji įgyvendins savo nuostabiai sumanytąją programą. 
Nedelsiant reikėjo pastoti kelią, nors man patiko pažaisti. Puoliau pas- 
kui ją, bet pamiršau vieną detalę - kilimo kraštą. Žengęs du žingsnius, 
susipainiojau tame prakeiktame kilime ir išsitiesiau kiek ilgas, o griūda- 
mas dar spėjau stuktelti galva į jos kelį. Man pasirodė, kad galvoje ėmė 
siausti milijonai baltų rutuliukų. Visa kita buvo kažkokia sunkiai apsa- 
ko:na garsų ir vaizdų maišalynė - tokį pat neapibrėžtą įspūdį man paliko 
raketos paleidimas Kenedžio iškyšulyje, kai, gailiai ir šaižiai švilpdama, 
ji lėkė į stratosferą. Man kapstantis iš kilimo, nugriaudėjo baisus trenks- 
mas. “Šovė ir nepataikė", - dingtelėjo. Šūvis nuaidėjo pačiam svetainės 
vidury. Atsargiai pakėliau galvą, norėdamas pamatyti kaip beatrodo mano 
kambarys. 

O Nina, padariusi pavojingą piruetą, karojo ant sofos galva žemyn. 
Jos ilgos nuogos kojos man pasirodė tokios pat nuostabiai gražios, kaip 
ir aną kartą, o siaurutės žalios kelnaitės puikiai derinosi prie baltų nėri- 
nukų, virpčiojančių apie šlaunis. Sutrikęs pašokau ir priėjau prie sofos. 
Pagaliau suvokęs, kas atsitiko, padėjau Ninai atgauti normalią pozą. 

Sunku apsakyti jos veido išraišką. Nebent būtų galima palyginti su 
Napoleono po Vaterlo mūšio. Ji atmetė nuo kaktos plaukų sruogą ir, 
sveikąja akimi išvydusi padurkų papuošimus, įnirtingai ėmė juos tam- 
pyti, nesuvokdama ant jų sėdinti. Suknelė nepasidavė, ir ji metė šį užsi- 
ėmimą, o aš turėjau galimybę vėl ja pasigrožėti. Paskui Nina neskubė- 
dama atgniaužė rankas ir papylė ant žemės baltuosius karoliukus. Ner- 
vingai sukikenusi, ji užsimerkė ir ėmė belsti kojomis. Aš nesukau gal- 
vos dėl apačioje gyvenančio kaimyno, bet buvo gaila parketo, kaštavu- 
sio didelius pinigus. Pakėlęs ją, užsimečiau ant peties ir nunešiau į vo- 
nią. Nina rėkė, bet aš, nekreipdamas nė mažiausio dėmesio, iki galo atsu- 
kau šalto vandens kraną ir pakišau ją po čiurkšle. Pamažu Nina nutilo ir 


43 


žiobčiojo nebeatgaudama kvapo. Vandenį užsukau po kokios minutės. 

- Visi rankšluosčiai švarūs, - pavaizdavau uolų šeimininką. - Pra- 
šom jaustis kaip namie. 

Uždaręs duris, grįžau į svetainę, paruošiau du didelius stiklus kok- 
teilio, užsirūkiau ir laukiau. Po penkių minučių tarsi išgirdau melodingą 
nematomų gitarų skambesį negyvenamoje saloje. Atsigręžęs išvydau bal- 
taodę indėnę su trumpute pareo. Ji siūbavo šokio ritmu ant mano pirkios 
slenksčio. Pareo - šiuo atveju mėlynas rankšluostis, - mazgu suveržtas, 
vos laikėsi po pažastimi. Ninos judesiai buvo lėti - šito reikalavo ir jos 
kūno sudėjimas, ir baimė pamesti lengvąjį drabužį. Su kiekvienu jude- 
siu virpčiojant putlioms krūtims, rankšluostis slydo vis žemiau. Jai nuo- 
lat tekdavo paveržti mazgą, ir šis paprastas gestas kėlė nemaža prob- 
lemų, nes pareo tesiekė tik šlaunis, o atsilaisvinęs mazgas galėjo būti 
stichinės nelaimės priežastimi. Tie sulėtinti judesiai buvo be galo pa- 
trauklūs, gal net patys patraukliausi, kokius tik kada mačiau. Nina ne- 
skubėdama, bet atkakliai ėjo prie sofos. Galų gale pasiekusi tikslą, at- 
sargiai atsisėdo. Stipriai suglaudė kojas ir pažiūrėjo į mane. 

- Tai likimas, - suburbėjo ji. - Lemtis nepanoro, kad jus užmuščiau. 
Kaip manote, ar būčiau užrūstinusi likimą, jeigu būčiau jus nudobusi? 

- Likimą - nežinau, bet mane - žinoma! - Su kokteilio stiklais at- 
sisėdau šalia jos. 

- Imkite, išgerkite. 

Ji vienu mauku pusę nugėrė, tarsi tai būtų sirupėlis, o ne stiprus 
skočas, kuriame dar net ledas nespėjo ištirpti. Paskui pakėlė į mane sva- 
jingas akis. 

- Galite džiaugtis, jums padedant, aš susigriebiau plaučių uždegi- 
mą, - papriekaištavo. 

- Tai vis geriau už elektros kėdę, kurion jūs taip atkakliai veržėtės. 

- Jūs sugadinote mano gyvenimą, - ji vėl ėmė priekaištauti. - Suga- 
dinote sveikatą, sudraskėte suknelę! Eikite velniop! Aš neapkenčiu jū- 
sų, Deni Boidai! 

- Sutinku, kad sugadinau jums sveikatą, sudraskiau suknelę ir taip 
toliau, bet kažin kaip galėjau sugadinti gyvenimą? 

- Aš bijau ir prisiminti vakarykštę dieną, - karčiai tarė ji. - Jūs niek- 
šiškai, iš pasalų užpuolėte Peterį. O kas dėjosi, kai išėjote! Peteris nenorė- 
jo tikėti, kad jus mačiau pirmą kartą. Jis manė - esate mano meilužis ir 
atėjote pas mane, turėdamas vienintelį tikslą - jį pažeminti. Mes pešė- 
mės kaip katė su šunimi, kol jis užmigo ant sofos... 

- Ant sofos, susirietęs į klaustuką? - džiūgavau aš. 

- Rytą, kai atsikėliau, jis jau buvo išėjęs, - tęsė, nekreipdama dėme- 
sio į mano reakciją. - Grįžo tik vakare apie septintą. Jo nuotaika buvo 
pasitaisiusi ir viskas vėl turėjo kuo geriausiai klotis... Kaip tyčia tuo 
metu jūs paskambinote ir liepėte jam pasakyti kažkokią nesąmonę be 
pradžios ir be galo! 

- O kas buvo po to? 

- Jis kone pasiuto! Lyg būčiau pasakiusi, kad jis vaidina kaip bat- 
siuvys. Peteris įniršęs puolė mane. Šaukė kiek išneša: visos blondinės - 
gyvatės. Kad aš ne tik turinti meilužį, bet ir dalyvaujanti sąmoksle prieš 
jį. Apvertė aukštyn kojom visą butą, o kai sudaužė gražiausią vazą, ma- 
ne ištiko nervų priepuolis. Tada, - Ninai užtraukė kvapą, - jis tvojo man! 
Pargriuvau, o kol atsigavau, jis spėjo lagaminan susidėti savo daiktus ir 
jau buvo beišeinąs. Pasakiau - tegu niekada nebegrįžta, o jis atsakė - 
nesirūpink, mano kojos daugiau niekad čia nebus. Ir pridūrė, kad aš ga- 
linti pasakyti savo meilužiui jo vardu, jog jis kreipsis į įtakingus drau- 
gus ir jeigu jūs nepaliksite manęs ramybėje, tai verksite krokodilo aša- 
romis! Ir išlėkė lyg kulka. Supratau jau niekada jo nebepamatysianti. Ir 
vis per jus! Jūs sugriovėte mano gyvenimą, tai nutariau tuo pačiu atsi- 
mokėti - sugriauti jūsų gyvenimą! Štai kodėl atėjau... ketinau užmušti... 
Aš maniau... O, dabar ir vėl viskas susijaukė... 

Ji virptelėjo. Aš skubiai vėl pripyliau stiklinę. 

- Ačiū. - Ji užsivertė ir pusę nugėrė. - Matote, aš visai nebenoriu 
gyventi, - murmėjo. - Negana, kad Peteris mane paliko visiems laikams, 
dar veidą subjaurojo. Sakykite, ar kada regėjote gražią blondinę stikline 
akimi? 

- Tai tik mėlynė. Porą dienų teks panešioti juodus akinius, - sten- 
giausi nuraminti. 

Ji lėtai palingavo galva. 

- Et! Mano gyvenimas baigtas. Kas aš be Peterio? 

- Jūs žavi aktorė, blondinė, vėl galinti sutvarkyti savo butą Grinvič 
Viledžo gatvėje ir išsiversti be jokio sumauto artistėlio, nuolat jus įžei- 
dinėjančio, sudaužusio brangiausią vazą... 

- „„reikalavusio valgyti pačiu neįtikėčiausiu laiku, - pridūrė ji. - 
Dabar aš pati savo likimo šeimininkė. Man nebereikės draskyti akių skal- 
bėjoms - jos niekada neišskalbia marškinių pagal Peterio skonį. Nebe- 
reikės... - staiga ji nutilo ir, akis išvertusi, žiūrėjo į mane. - Deni Boidai! 
- išgąstingai sušuko. - Aš laisva moteris! 

- Teisingai, - pritariau. 

- Jau nebeprivalau užsidariusi sėdėti, laukti jo ir spėlioti, kokios 
nuotaikos ateis! Panorėjusi be jokios baimės galėsiu gultis su veido kau- 
ke. Tai nuostabu! - Ji ištuštino stiklinę ir įbruko man. - Išgerkime, at- 
švęskime! 

- Gerai sakote, - paklusniai tariau. - Kol kas sėdėkite įsikibusi so- 
fos ir nesistokite. Aš nenoriu, kad prasiskeltumėte kiaušą... 

- Alkoholis... manęs nė kiek neveikia... nė kiek! - įtikinėjo Nina. - 
Galiu išgerti kad ir dešimt stiklų, ir nieko nejausiu! 

Aš tik vos vos šliukštelėjau ant ledo viskio, pripyliau stiklinę van- 
dens ir padaviau. Nina gurkštelėjo, susiraukė ir pervėrė mane smerkian- 
čiu žvilgsniu. - Ką sugalvojote, Deni Boidai? - piktai paklausė. Koktei- 
lis triskart stipresnis už aną. 

- Atleiskite, bet sakėte, kad mes turį atšvęsti... 

- Teisybė, - šypsodamasi sušuko ji. - Išgerkime už laisvę! 

Ji kilstelėjo stiklinę. Rezultatu galėjau tuoj pat pasidžiaugti: ledi- 
nis skystis šliukštelėjo per kraštus ir tekėjo grioveliu tarp jos krūtų. Be- 
matant prasidėjo grandininė reakcija: iš pradžių tik cyptelėjo, bet tuoj 
šis garsas transformavosi į nenumaldomą kudakavimą, paskui ji ėmė 
rangytis ir, žinoma, mazgas po dešiniąja ranka atsirišo. Improvizuotasis 
pareo netikėtai atgavo savo pirmykštę funkciją... ir Nina liko nuoga iki 
pusiaujo. | 

- Už laisvę! - linksmai pakartojo ji. 

Net nepastebėjusi, kad, skelbiant šį tostą, krūtys spurdėjo lyg gy- 
vos, Nina godžiai prispaudė stiklinę prie lūpų. 

Aš žiūrėjau į švelnų krūtų bangavimą ir karingai vinpčiojančius ko- 
ralinius speniukus. Gero išsilavinimo likučiai vertė mane ką nors pasa- 
kyti, tikriausiai aš turėjau taktiškai atkreipti jos dėmesį į tai, kas atsiti- 
ko, bet gerklę tarsi paraližavo, ir aš negalėjau išspausti nė vieno aiškaus 
žodžio, tik niekingai kiurksojau. Tuo metu Nina lyg ir susigriebė, kad 
kažkas ne taip. Liovėsi čiulpusi kokteilį ir, nuleidusi akis, atsigręžė į 
mane. Jai užėmė amą. Po valandėlės, mandagiai šypsodanaasi, paklausė: 

- Gal jūs įsivaizduojate, kad pirmą laisvą naktį aš noriu atšvęsti su 
jumis, a? - ji mirktelėjo sveikąja akimi. - Manote, pulsiu į jūsų glėbį 
vien todėl, kad mano suknelė ir visi kiti rūbai šlapi, ar ne? Manote, man 
neužteks drąsos išpulti nuogai į Centrinį parką ir susistabdyti taksi, a? 
Manote, aš neturiu išeities ir esu priversta praleisti naktį čia, su jumis? 
Kertu lažybų, jūs manote, kad aš tik to ir laukiu! 

- Aš... kha! - Ėmiau kosėti. - Ne, aš... e... 

Ji atsargiai padėjo tuščią stiklinę ant žemojo stalelio prie sofos, 
atsuko man nugarą, ištiesė kojas ant pagalvės, o galvą padėjo ant mano 
kelių. Abi akys - plačiai atmerktoji mėlyna ir juodoji po ištinusio ant- 
akiu - įsispitrėjo į mane. Paskui ji paėmė mano rankas ir stipriai pri- 
spaudė prie savo krūtinės. 

- Aš prisipažįstu jums, Deni Boidai, - sušnibždėjo taip tyliai, kad 
vos girdėjau. - Jiis absoliučiai teisus! 

- Iš tikrųjų? - paklausiau gražiu kastrato balsu. 

- Dabar aš laisva moteris, - užsisvajojusi kalbėjo ji. - Turiu laisvę 
rinktis. Pirmai nakčiai aš pasirenku jus... bet galbūt ne kitoms naktims. 
Aš turiu laisvę rinktis ir... o-lia-lia! Kodėl šituo nepasinaudoti? Saky- 
kite, argi tai nenuostabu? 

- Ir dar kaip! Bent jau šį vakarą, - sutikau aš. 

Nina iškėlė rankas, apkabino mano kaklą ir prisitraukė prie savęs. 
Jos putli apatinė lūpa sėkmingai pakeitė visus pasaulyje egzistuojančius 
magnetus. Aš nebūčiau prieštaravęs net iki savo gyvenimo galo likti 
prirakintam prie jos lūpų, bet staiga Nin ėmė kandžiotis. Aš atšlijau ir 
sublioviau iš skausmo. 

- Atleisk, Deni, - padrikai kalbėjo ji. - Matyt, nežinojai, kad gauruo- 
tas rankšluostis kutena! Guliu ant jo kaip ant grotų! 

Ji nuleido nuo sofos kojas ir atsistojo. Rankšluostis nukrito ant grin- 
dų, ir mano gerklę vėl paraližavo. 

- Eime į miegamąjį, Deni, - Nina nešvankiai pasikasė užpakalio 
apskritimą. - Atmink mano žodžius - niekad nepirk medvilninių apa- 
tinių baltinių! | 

- Tikslą mes pasieksime tik perėję plačiausią kambarį, - tariau. - 
Nenoriu, kad pavargtum. 

Nutaisęs ryžtingą regbio žaidėjo miną, pašokau nuo sofos ir ranko- 
mis apkabinau savo lemtingojo prizo keliukus. Švelniai ją paguldžiau 
ant peties ir nužžingsniavau. 

- Deni Boidai! - šaukė ji visu balsu. - Jeigu vėl mane kiši po šaltu 
vandeniu, aš tave užmušiu! 

- Šį kartą bus kur kas maloniau, - nuraminau, pasukdamas į mie- 
gamąjį. 

- Tai gerai, - pasilenkusi prie pat ausies, dusdama šnibždėjo ji. - 
Mane vis dar kutena. Būk geras, pakasyk! 

- Šį darbelį mes atliksime, laikydamiesi “Namų ruošos taisyklių, 

derinant malonumą su naudingumu", 

- Puiku, - murkė ji, - nors kalbi ne apie tai, ką aš turėjau galvoje, 
prašydama tavęs šitos paslaugos. Bet gal bus dar įdomiau! 

- Įdomumas tik prasideda, - pasakiau, atsainiai mesteldamas ją į 
lovą. 

Ji išsitiesė, atsivertė ant nugaros ir gosliai pažvelgė į mane. 

- O-lia-lia, - tarė virpančiu balsu. - Pirmą kartą gyvenime mylė- 
siuos su poetu. 


48 


5 skyrius 


Stebėjau Niną, tepančią jau nežinia kelintą riekę, ir nebegalėjau 
susilaikyti nešūktelėjęs: 

- Dar niekad nebuvau sutikęs Žmogaus, iš ryto taip daug valgan- 
čio! Kada valgei paskutinį kartą? Praėjusią žiemą? 

- Tai vis per tą nakties gimnastiką, - atsakė, kruopščiai kramty- 
dama. - Ko stebėtis, meilė man sukelia apetitą... Aš visuomet šitą sa- 
kiau! 

- Esi graži, žavinga, jaudinanti, - burbėjau, - bet šįryt kalbi labai 
proziškai. Keiskime temą. 

- Gerai, - guviai pritarė ji. - Apie ką nori pasikalbėti? 

- Apie Peterį Pelį. 

Ji kone pasiuto. 

- Niekada neištark jo vardo man girdint! 

Kupinas geriausių norų, tariau: 

- Tai pradėkime nuo kito galo. Ar seniai pažįsti Šarlį Vanosą? 

Suraukusi kaktą, Nina stengėsi prisiminti. 

- Beveik metai. Mes suruošėme šiokį tokį pobūvėlį, ir vienas vaiki- 
nas jį atsivedė. 

- Vienas vaikinas?.. 

- Taip... Yra čia tokia bičiulių kompanija. Daugiausia plevėsos. Aš 
juos pažįstu iš miuzikholo laikų. O, kaip seniai ten šokau! - skubiai pri- 
dūrė. - Dabar jau esu tikra aktorė. 

- Be abejo, - dėl viso pikto mandagiai pagyriau. 

- Šarlio aš nelaikiau plevėsa... na, ne visai tikru plevėsa, bet vis 
dėlto labai nustebau, sužinojusi, kad jis vedęs. Paskui Vanosa pakvietė 
mus į vakarėlį, ir toji mergužėlė, Karena, begėdiškai ėmė meilintis Pete- 
riui, ir dar mano panosėje! Tas vargšas idiotas Šarlis sėdėjo kampe, nu- 
taisęs kvailą miną, ir ramiai sau lenkė stiklą po stiklo. Atsimenu, Peteris 
ištisas dvi dienas nepravėrė burnos! Na... - ji patenkinta gūžtelėjo pe- 
čiais, - dabar viskas baigta! 

- Kaip manai, ar Peteris miegojo su ja? 

- Neabejoju! - viauktelėjo Nina. - Bet vėl grįžo pas mane... kaip 
visuomet. 

- Gal Žinai, ar jis miegojo ir su tokia Džeine Randolf? 

Ji liūdnai pažvelgė į mane. 

- Kuo mane laikai? Gal manai, kad aš visuomet jį kamantinėdavau 
po kelių dienų pazyliavimo ir užsirašydavau į knygutę? 

- Nežinau. Manau, galbūt... 

- Ne! - Nina vėl piktai žvilgtelėjo. - Randolf! Kas tai per paukš- 
tytė? 

Aš bandžiau paaiškinti: 

- Tai moteris, kurią labai gerai pažįsta ir Šarlis, ir Karena Vanosa. 
Paprasčiausiai paklausiau, gal atsitiktinai... 

- O kodėl jų pačių nepaklausi? - suvapėjo ji. - Neabejoju, jeigu tik 
ją pažįsta, tai mielai papasakotų. 

- Aš jų nerandu... nei vieno, nei kito. Kiek kartų jau skambinau - 
vis atsiliepia ta asilė kambarinė ir man sako... 

- „jie išvažiavę ir tikriausiai grįš tik po mėnesio. Arba kažką pana- 
šaus? - Nina pergalingai nusišypsojo. - Kai mes pas juos pietavome, 
Karena prasitarė, kad tuos kambarinės žodžius jie įrašę į juostelę ir kar- 
tais, nenorėdami, kad juos trukdytų, jie paprasčiausiai prie telefono pri- 
jungią magnetofoną. O, aš maniau, kad privatūs detektyvai yra gudres- 
ni! 

- Vadinasi, visą šį laiką jie... 

Suskambo telefonas. Nuėjau į svetainę ir pakėliau ragelį. 

- Misteris Boidas? - Balsas buvo mandagus, truputį gailus. - Čia 
Šarlis Vanosa. Tikiuosi, mane prisimenate? 

- To tik trūko, kad pamirščiau! - išspaudžiau pro sukąstus dantis. - 
Jūsų ieškodamas, aš praradau daug laiko, Šarli. Jus rasti man jau tapo 
fiks idėja. 

- Iš tikrųjų? Kaip malonu girdėti, misteri Boidai! - Jis, regis, kalbė- 
jo labai nuoširdžiai. - Ar nesutiktumėte man padaryti paslaugą? Žinau, 
esate labai užimtas, bet ar negalėtumėte užsukti pas mane? 

- Aš būsiu pas jus po pusvalandžio, tik pasistenkite bent trumpam 
atplėšti kambarinę nuo telefono, nes nebus kam atidaryti durų. 

- Jūs kalbate apie Bertą? - išgirdau mandagų krizenimą. - Jos jau 
nebėra, misteri Boidai. Buvau priverstas ją atleisti, misteri Boidai... Kaip 
tik jūsų vizito dieną! Ji išlakė geriausio hereso butelį! Aš nepriekaištau- 
davau už išgėrimus, bet, matote, jai nebeužteko paprasto raudono vyno! 
Po pusvalandžio, puiku, misteri Boidai! Esu be galo dėkingas!.. 

Jis padėjo ragelį. Aš nuėjau pas Niną į virtuvę - ji kaip sykis ruošė 
sau naują užkandį. Švelnioji būtybė, regis, pasišovė nesustodama val- 
gyti visą dieną. 

- Turiu eiti, - tariau. - Pasistengsiu šiek tiek atstatyti privataus sek- 
lio reputaciją. Jeigu taip mėgsti kimšti į pilvą, tai Žinok: mano kredito 
sąskaita - užkandinėje už gatvės kampo. 

„ Nebūk šiurkštus! - ji buvo prisigrūdusi pilną burną ir aš vargiai 
supratau, ką tarškia. - Tu dėl visko kaltas! Esi toks stiprus! Sakyk... - ji 
nurijo kąsnį, ir jos kalba pasidarė aiškesnė, - gal jau Nort-Boido meilės 
pabaiga? Gal nori sprukti, šitaip mane paguodęs, o iš tikrųjų - palikti 
alkaną? O gal mes dar pasimatysime? Sakysim, čia, jeigu aš palaukčiau, 
kol grįši? 

- Labai džiaugčiausi, jei parėjęs tave rasčiau, - atsakiau. 

Nina pažiūrėjo į savo drabužius ir sunkiai atsiduso. 

- Turiu pareiti namo ir persirengti. Matai, iš šios suknelės teliko tik 
skutai. 

- Ji man patinka. Velnioniškai smagi... Visur persišviečia! 

- Jeigu nori pasakyti, kad aš pastorėjau, tai už tokius Žodžius šliukš- 
telėsiu tau į veidą kavos likutį! 

- Ir visam gyvenimui padarysi mane invalidu! - atsidusau. - Iki pa- 
simatymo, mano mieloji... ir dosnioji drauguže! 

Ji čiupo kavinuką, bet aš spėjau išdumti pro duris. 

Po dvidešimties minučių stabtelėjau prie beveik jau pažįstamo na- 
mo Šešiasdešimt septintojoje gatvėje. Bertą pakeitė liokajus, pamaniau, 
kai duris atidarė vaikinas. Tačiau jis nevilkėjo dryžuotos liemenės, kor- 
poracijos firminio drabužio. Šiek tiek aukštesnis negu vidutinio ūgio, 
aštrius kaulus išryškino blyškiai Žydro šilko tviskantis itališkas kostiu- 
mas. Kaklaraiščio smeigtukas su perlu. Nėriniuotuose marškinių ranko- 
galiuose, išlindusiuose per gerus du colius, žybčiojo solidaus svorio, 
bet gana absurdiški dramblio kaulo segtukai su safyrais. 

- Kas? - paklausė jis aukštu slopiu balsu. Ilgos užlinkusios blaks- 
tienos tingiai lapsėjo, drėgnos rudos akys žvilgėjo kaip išgąsdinto da- 
nieliaus. 

- Ar jūs kartais ne Ninos Nort draugas? - suburbėjau. 

- O! - išgirdau džiugų krizenimą. Manikiūruoti pirštai neramiai su- 
krutėjo. - Žavingoji Nina! 

- Velnioniškai gundanti! Ar pastebėjote? 

Taisyklingus jo veido bruožus sudarkė grimasa. 

- Jeigu kalbėsime apskritai, grynai materialia prasme, tai aš sutinku. 

Bet jos krūtys tokios didelės, kad man tiesiog šlykštu, nors ji, vargšelė, 
dėl to nekalta. Juk ne jos kaltė, kad ji moteris, ar ne? 

- Aš esu Boidas, - pertraukiau jo postringavimus. - Vanosa manęs 
laukia. 

- Taip, žinoma, - maivėsi jis. - Šarlis jūsų laukia svetainėje. Prašom 
užeiti, misteri Boidai. Beje, aš esu Rodnis Martinas. - Jis ištiesė minkštą 
ranką, kuri kibte prikibo prie mano pirštų lyg tižlus želatinos gabalas. - 
Užeikite. 

Jis nužingsniavo pirmas - ant pirštų galų, ištvirkėliška, šokuojan- 
Čia eisena. 

Šarlis Vanosa su stikline rankoje kėpsojo dideliame krėsle. Dar vie- 
nas tipas stovėjo atsišliejęs į palangę - tikras raumenų kalnas, aptemptas 
elegantišku kostiumu. Kokių keturiasdešimties metų. Akys pilkos, to- 
kios pat spalvos trumpai kirpti plaukai. Sprendžiant iš veido išraiškos, 
protingas, atsargus ir, be abejo, pavojingas. Rodnis Martinas priklausė į 
akis krentančių Žmonių kategorijai, šis tipas buvo visai kitoks. 

Šarlis Vanosa pasisveikindamas sunkiai kilstelėjo ranką. 

- Labai malonu, kad taip mikliai atėjote, misteri Boidai! - Jis paro- 
dė tipą prie lango: - Pristatau jums Doną Lečerą, vieną geriausių savo 
draugų! Su Rodniu jau susipažinote. 

- Sveiki! - rūsčiai metė Lečeras ir vos vos linktelėjo. 

- Manau, bus geriau, jei be ceremonijų vienas kitą vadinsime var- 
dais, - Šarlis atmetė galvą, tarsi šitaip pabrėždamas tariamų žodžių svar- 
bą. - Norėčiau, kad mūsų pokalbis būtų draugiškas ir atviras. Ar sutin- 
kate, Deni! 

- Sutinku. 

- Puiku. - Jis nusišypsojo, tarsi reikšdamas man begalinį dėkin- 
gumą. - Aš jaučiu - mes tapsime draugais, kai tik išsiaiškinsime tą kvai- 
1ą nesusipratimą. 

- Nesusipratimą? 

- Esu įsitikinęs, viskas paaiškės per keletą minučių, Deni, - švytė- 
damas tarė jis. - Viskas atsitiko tik dėl to, kad aš neperpratau jūsų pro- 
fesinio kodekso. 

- Kokio kodekso? - burbtelėjau. 

- Na... - Jis maldaujančiai pažvelgė į šimpanzę išsišovusiais kau- 
lais. - Paaiškink, Rodni. 

Mažoji beždžionė nuolankiai suspiegė: 

- Tu baisus žmogus, Šarli. - Jis prunkštelėjo. - Ką apie mane pama- 
nys Denis, jeigu įsikišiu į jūsų reikalus? Ak! Bet... jeigu šito nori... - 

Ilgos lenktos blakstienos provokuojančiai suvirpo. - Apskritai, viską ga- 
lima reziumuoti vienu klausimu: Šarlis nori žinoti, kodėl jūs visą laiką 
keičiate klientus? 

- Šarlis pasamdė mane, kad suieškočiau jo žmoną ir ją įkalbėčiau 
grįžti į šeimos židinį, - ramiai tariau. - Praėjus kelioms valandoms, jis 
manęs atsisakė, nes paskambino jo žmona ir pasisakė grįžtanti. Šarlio 
čekis liko neapmokėtas, taigi jis liovėsi buvęs mano klientas nuo tos 
minutės, kai tik paprašė baigti paieškas. Aš jam absoliučiai neskolingas. 

- Ak, Dieve mano! - Martinas gailiai Žvilgtelėjo į Vanosą. - Matai, 
Šarli, tu privertei mane įžeisti Denį! 

- Nenoriu tavęs kritikuoti, - atsiduso Šarlis ir neramiai žvilgtelėjo į 
savo mažąjį bičiulį. - Bet aš manau, kad tu neteisingai keli klausimą. Aš 
noriu sužinoti, ar jis, nepažeisdamas savo profesijos įstatymo, turėjo teisę 
apsiimti tarnauti mano Žmonai tą dieną, kai dar dirbo man? 

- O kur tą dieną aš sutikau jūsų žmoną, Šarli? Filadelfijoje? 

- Koks jūs piktas, Deni! - Sarlis tariamai įsižeidė. - Jūs puikiai Ži- 
note - ne čia esmė. Visa ši istorija buvo sugalvota, siekiant išvengti ne- 
malonumų su Peteriu Peliu ir ta idiote Nina! Karena man paskambino iš 
Niuporto tuoj pat, kai tik jūs išvykote, ir papasakojo, kas atsitikę. Tai 
girdėti man buvo labai nemalonu. Manau, kad jūs vis dėlto pažeidėte 
profesinį kodeksą, Deni. Taigi... aš... taip! Aš reikalauju - pasiaiškin- 
kite! 

- Pirmiausia papasakokite man, kur dingo lavonas, Šarli, - malo- 
niai pasiūliau. - Tai labiausiai jaudinantis šios istorijos epizodas. 

- Lavonas? - Jis kone pašoko. - Koks lavonas? 

- Lavonas dingo iš Niuporto vilos, kuri nepriklauso Karenai, - ta- 
riau, pabrėždamas kiekvieną žodį. - Beje, apie dingimą... Kur dabar jūsų 
mieloji antroji pusė? 

Jis nenatūraliai gūžtelėjo pečiais. 

- Dievas težino! Bet nenuklyskite į lankas, Deni. Papasakokite apie 
lavoną. 

- Aš mačiau - jis tysojo ant kilimo svečių kambaryje. Vakar vėl 
apžiūrėjau vilą - lavonas išgaravęs. Manau, jūs ir Karena Žinote, kur jis 
dingo... Norėjau tuoj pat pasikalbėti su jumis, bet pastaruoju metu nie- 
kaip negalėjau rasti. 

- Todėl jūs ir parsisamdėte naujajai klientei, Deni? - jis priekaiš- 
taudamas palingavo galva. - Matyt, jums velnioniškai reikia pinigų... 
Tai vienintelis paaiškinimas. Taigi, kiek jūs norite? 

- Kad pamirščiau lavoną, kurį radau antradienį ir kuris dingo tre- 
čiadienį? 

- Ten nebuvo jokio lavono, - pavargusiu balsu įtikinėjo jis. - Ten 
buvo gyvas Žmogus, kuris, jus išvydęs, pabėgo, bet bėgo nepakankamai 
greitai. O Karena, norėdama jumis atsikratyti, bematant sukūrė paiką 
istoriją ir įtikino, kad jūs matėte nužudytą Peterį Pelį. Bet tą patį vakarą 
įsitikinote, kad jis gyvas ir sveikas, ar ne? - Šarlis pakėlė ranką, tarsi 
perspėdamas, kad tylėčiau, nors aš neturėjau jokio noro ką nors sakyti. - 
Kadangi jūs pastaruoju metu visur kaišiojote savo nosį, neabejoju, kad 
sužinojote tikrąjį vardą žmogaus, buvusio Niuporte pas Kareną. Atvirai 
sakau - jeigu jo vardą pagarsinsite, patirsite didelių nemalonumų. - Iš- 
girdau gilų atodūsį. - Dėl kažkokių priežasčių nepateikėte apmokėjimui 
mano čekio. Turbūt supratote, kad tylėjimas, jeigu tai net nevadinsime 
paslauga, kaštuoja kur kas daugiau nei tūkstantis dolerių. Aš irgi supra- 
tingas. Ar ne, Rodni? Kiek jūs norite, kad pamirštumėte visą šią istori- 
ją? Aš turiu galvoje tai, kad pasiunčiau jus ieškoti savo žmonos ir kad 
jos beieškodamas, užtikote Kareną su tuo žmogumi? 

- Aiškiai matau - jūs manote, kad aš šantažistas! 

- Argi tai svarbu, Deni? - žiovaudamas tarė jis. - Svarbiausia kaip 
nors sutvarkyti šitą nemalonų reikalą. Taigi, kiek? 

- Jūs vis užsimenate apie moralę, Šarli, - priminiau aš. - Tad nejsi- 
žeiskite, jeigu ir aš remsiuosi morale. Negaliu imti nei jūsų, nei jūsų 
žmonos pinigų, nes naujoji klientė paprašė manęs surasti jos vyrą. Ir aš 
surasiu. Aš būtinai turiu rasti lavoną, kuris buvo jums gerai pažįstama- 
me name Niuporte praėjusį antradienį, kai ten gyveno jūsų Žmona. 

- Renkate klientus kaip rudens lapus, Deni, - ramiai konstatavo Šar- 
lis. - Kodėl negalite mesti ir šios paskutinės klientės? Pasakykite savo 
kainą. Aš tuoj pat išrašysiu čekį ir jums tereikės tik nueiti keletą šimtų 
jardų ir paimti pinigus. Jokių pastangų, jokių nervinių sukrėtimų. Nė 
trupinėlio nepakis jūsų fizinė būklė. Nė trupučiuko! 

- Šarli! - draugiškai nusišypsojau aš. - Kalbėkime atvirai. Jūs man 
nepatinkate. Man šlykštūs žmonės, kurie stengiasi mane mulkinti. Jūs 
apgavote mane, pasamdydamas surasti žmoną, o kai ją radau, ji apgavo 
mane. Jūs abudu gana mikliai sugebėjote paversti mane detektyvu mė- 
gėjų, o išsilaiko tik šio amato profesionalai. Todėl sakau: jūs neturite 
tiek pinigų, kad mane nupirktumėte. 

- Penki tūkstančiai, Deni? Gal tai atstos balzamą jūsų sąžinės Žaiz- 
doms? Penki tūkstančiai dolerių už dykinėjimą. Nejaugi spjausite į to- 
kią sumą? 

- Aš kitaip pelnysiu šią sumą, nors laukia nemalonus darbelis. 

Jo akys apsiblausė. 

- Ar tai paskutinis jūsų žodis, Deni? Ar šis sprendimas - galutinis? 
- Neabejokite! 

- Kaip jūs apsunkinote mano gyvenimą, sakyčiau, jį tiesiog sumai- 
tojote. Juk man šlykščiausia - fizinė prievarta! 

- Ar ketinate mane prilupti, Šarli? - šyptelėjau. - Vargu ar suge- 
bėsite... 

Ir tuoj nutilau. Kažkas įsibedė į mano šonkaulius. Pasukau galvą ir 
išvydau Lečerą, stovintį šalia su automatiniu revolveriu rankoje. 

- Užsičiaupk, beibi, - ramiai tarė trečiasis niekšas. - Tuoj Šarlis 
nulems tavo likimą. 

Vanosa gurkštelėjo iš stiklinės. Gilios raukšlės išvagojo jo kaktą. 
Kai jis pakėlė galvą, veidas buvo be galo patetiškas. 

- Kaip apmaudu! - dustelėjo labai sielvartaudamas. - Stengiesi būti 
žmonėms malonus... Už nieką siūlai solidžią sumą... O jie? 

- Jie kanda į maitinančią ranką, - paniekos kupinu balsu įsiterpė 
Rodnis Martinas. - O dabar, kad ir kas atsitiktų, tegu Boidas pats save 
kaltina! 

Liūdesys apgaubė Vanosos akis. 

- Man be galo šlykšti fizinė prievarta! - vis kartojo jis. - Uždarykite 
jį rūsyje, Donai. Tegu ramiai apsvarsto situaciją. 

- Girdėjai, ką pasakė Šarlis? - kad geriau suprasčiau, Lečeras spus- 
telėjo revolverį tarp šonkaulių. - Pirmyn, Boidai! 

- Žinoma, - tariau nervingai, - jeigu įrėmėte tą patranką, turiu dary- 
ti, ką liepiate. 

Jis nusižvengė: 

- Būk geras berniukas ir klausyk - ir tau nepadarys nieko blogo. 

Mes perėjome holą, virtuvę. Durys į rūsį buvo atdaros. Žengiau ant 
viršutinio laiptelio ir sustojau. 

- Pirmyn! - įsakė Lečeras. 

- Tamsu. Ar ten nėra šviesos? 

- Nežinau, - niūriai atšovė jis. - Bet dėl tokio apgailėtino tipo kaip 
tu, deginti elektrą nėra reikalo. 

- Klausykite! - atsigręžiau baisiausiai persigandęs. - Aš sergu klaus- 
trofobija. Pabuvęs tamsoje penketą minučių, aš išprotėsiu. Maldauju, 
uždekite šviesą! 

Jis vypsodamas nužvelgė mane, ir jo akys tapo ledinės. 

- Gal Šarlis įsakys toje skylėje tave palaikyti kokias tris dienas, 
Boidai. Ką tada pakukuosi? Ir tamsoje! 

Aš suvaitojau. 

- Prašau jūsų! Puikiai žinau - aš pakvaišiu tame rūsyje! 

- Anksčiau šitaip neatsitikdavo, a? - jis vaipėsi lyg sadistas. - Nesi- 
jaudin«, 3oidai. Galėsi rėkti visa gerkle kiek tik norėsi. Sienos garsų 
nepraleidžia! 

„ Maldauju jūsų! - dar gailiau suvaitojau. - Nežinote, kokia baisi ši 
liga. Maldauju! 

Ir puoliau prieš jį ant kelių. 

- Gerai, gerai, melskis, - juokėsi jis. - Tik žinok - tai tuščias darbas, 
nors man patinka girdėti tavo viaukčiojimą! 

+» Nevarykite manęs į tą prakeitą rūsį! - karštai sušukau aš ir, abiem 
rankom apkabinęs jo kelius, spaudžiau iš visų jėgų. 

- Dieve, --subaubė jis. - Paleisk mane, Boidai, arba aš... 

Staiga trūktelėjęs, kilstelėjau jį į viršų. Visa ta baisioji masė per- 
lėkė per mane ir nugarmėjo į rūsį, nugarkauliu skaičiuodama laiptelius. 
Bato nosimi Lečeras smarkiai nubruožė smilkinį, bet šito neėmiau gal- 
von, nes mačiau, - krisdamas jis prisitrenkė kaip reikiant. Net nepasi- 
domėjau, ar gyvas, ar tik susižeidęs. Vienu šuoliu įlėkiau į virtuvę, užtren- 
kiau duris, du kartus pasukau raktą ir užšoviau skląsčius. 

Perėjęs holą, įėjau į svetainę. Šarlis tebesėdėjo krėsle. Martinas sto- 
vėjo prie jo. Iš jo veido galėjai spėti - jis karštligiškai laukė Šarlį paskel- 
biant pasaulio likimo paslaptį. Mažąjį niekšą nutvėriau už gerklės bei 
klyno ir mestelėjau Šarliui ant kelių. Abudu sustaugė, o Rodnis taip per- 
sigando, kad nedelsdamas nusirito nuo draugiškai ištiestų Šarlio kelių ir 
šleptelėjo ant grindų. Abudu žiūrėjo į mane tarsi į vaiduoklį. 

- O kur Donas? Ką jam padarėte? - subliovė Martinas. 

- Aš priverčiau jį užkelti kojas už sprando, o kai jis maloniai įvyk- 
dė, kas liepta, dvilinką įgrūdau rūsin atvėsti, - mielai paaiškinau. - Ten 
jam gera, bet perspėju: jeigu jį ištrauksite, tai turėsite progos patys pa- 
tirti, ką patyrė jis. 

- Aš... 

| Švelnusis banditas sunkiai atsiduso ir užsičiaupė. Jis taip prigludo 
prie grindų, tarsi būtų panoręs įsirausti į žemę kaip kurmis. 

- Šarli, - be galo meiliai nusišypsojęs, čiupau Vanosą už striukės 
atvartų ir trūktelėjau iš krėslo. - Kur jūsų Žmona? 

- Atstokite, Deni, - graudžiai meldė jis. - Juk žinote, kaip baisiai 
nepakeliu fizinės prievartos. Aš... 

Atžagaria ranka tvojau per veidą - nelabai stipriai, bet jis suvaitojo. 

- Nesiklausote, ką sakau, Šarli, - papriekaištavau. - Aš klausiau, 
kur Karena? 

- Nežinau. - Aš užvežiau per antrą skruostą, ir jis susverdėjo. - Pri- 
siekiu, nemeluoju. Jos nebemačiau dvi, o gal ir tris dienas. 

- Norite pasakyti, kad ji grįžo tik vienai nakčiai ir tuoj vėl išvažia- 
vo? 

- Taip. Prisiekiu! Ji... 

Kambarys sudrebėjo nuo požeminio smūgio. Supratau: rūsyje už- 
darytoji baidyklė išvengė mirties, kurios jam linkėjau lekiant laiptais. 
Juk jis turėjo revolverį, o ginklas jam teikė didelį pranašumą. Naujas 
smūgis sudrebino sienas. Tuoj tuoj Lečeras, geisdamas išsilaisvinti, ims 
šaudyti į spyną. Supratau - ilgiau gaišti pavojinga. Apgailestaudamas 
stumtelėjau Šarlį ir jis nugriuvo į krėslą. 

- Iki pasimatymo, Šarli, - burbtelėjau. - Aš spjaunu į tavo čekį! 

Lėkte perlėkiau holą ir kiek kojos nešė dūmiau į gatvę. 

6 skyrius 


Po pusvalandžio įpuoliau į savo biurą. Frana Džordan pasitiko mo- 
juodama čekiu. 

- Matau, turite naują klientę, - sušuko ji. - Garbės žodis, dama klas- 
tinga ir nekantri! Jau skambino tris kartus! 

- Misis Randolf? - vylingai paklausiau. 

- Iš kur Žinau! - žalių akių gelmėje sužvilgo šerkšnas. - Ar kokia 
nepaguosta našlė, Deni? Ar pelytė, gyvenanti viltimi jus pamatyti? 

- Ko gero, ji jau iš tikrųjų našlė, tik šito dar nežino. Įsitikinau, kad 
tas išgaravęs lavonas buvo visai realus. Ir nuojauta man sako: tas lavo- 
nas - jos vyras. Bet tik tada būsiu absoliučiai tikras, kai surasiu. Ar ji 
paliko savo telefono numerį? 

- Kiekvieną kartą pasakydavo, - atsakė Frana. - Matote, ji dega iš 
geidulio ir nori, kad ją nuramintų įspūdingo profilio lovelasas. 

- O ko čia stebėtis? - atsakiau be galo rimtai. - Sujunkite mane su 
ja. Tuoj kabinete pakelsiu ragelį. 

- Jūsų norai - man įstatymas! 

Aš įėjau į kabinetą ir atsisėdau prie stalo. Bemat suskambo telefo- 
nas. 

- Misteris Boidas? - išgirdau griežtą Džeinės Randolf balsą. - Visą 
rytmetį bergždžiai bandau jums prisiskambinti. 

- Buvau užimtas, - paaiškinau. 

- Švaistėte manąjį tūkstantį? 

- Bėgiojau jūsų sąskaita, - sugriežiau dantimis. - Dingo ne tik jūsų 
vyras, neatsišaukia ir Karena Vanosa. 

- Ak, kokią painią teoremą jūs rengiatės įrodyti, misteri Boidai! - 
Jos balsas skambėjo sarkastiškai. - Vakar sakiau, kad jie drauge. Atsi- 
menate? Jeigu turėtumėte gerą atmintį, šiandien nebūtų tekę tiek bėgio- 
ti. Bet palikime tai. Noriu su jumis pasikalbėti. Telefonu nė už ką! Tuoj 
pat atvažiuokite pas mane! 

- Gerai! Kur jūs? 

- Aš grįžau į Niuportą, - tarė ji vis taip pat nedraugiškai. - Tučtuo- 
jau atvažiuokite! 


2 ————-—->--———— 
Ir padėjo ragelį. Išėjau pas Franą. Ji žvilgtelėjo į mane be galo abe- 
jingai. 

- Išvažiuojate, misteri Boidai? Koks užimtas žmogus! | 

- O jūs - sensacijų ieškanti rudė! Kai būsiu laisvesnis, būtinai su 
jumis papietausiu ir dalyvausiu praktinės psichologijos seanse, kuris tę- 
sis iki aušros. 

- Kvietimas anuliuojamas! - koketuodama nusišypsojo ji. - Vos iš- 
girdusi misis Randolf balsą, tuoj pakeičiau savo sprendimą. Užsiiminė- 
kite su ja, tegul ji jums moka... 

- Velnioniškai esu patenkintas, kad priminėte. Taip, pamiršau pa- 
klausti, o kokį honorarą ketinote jūs man duoti už tą seansą jūsų bute? 

Ji apsižvalgė, neišmanydama, kokiu daiktu atsilyginti už įžeidimą, 
bet aš neverčiau ilgiau sukti galvos, paskubom parodydamas užkulnius. 

Pasukęs į Long Ailendo pusę ir per pastarąsias tris dienas trečią 
kartą perbildėjęs Taiboro tiltu, pasijutau beveik kaip priemiesčio gyven- 
tojas, pasmerktas amžinai važinėti vienu ir tuo pačiu keliu. Artėjo lie- 
tus. Virš manęs pakibo rūstūs debesys. Jaučiausi didelio žaidimo “Kur 
lavonas?" pėstininku. Apgailėtinu pėstininku, kurį stumdo iš vienos len- 
tos krašto į kitą, bet iš to jokios naudos: žaidėjai nežino, kaip likusiomis 
figūromis suregzti kombinaciją ir laimėti. Juk trūksta svarbiausių figūrų 
- Frederiko Randolfo III, Karenos Vanosos, nėra net Peterio Pelio. Ma- 
tyt, Manheteno baidyklė ne tik laisvai vaikštinėja ir žudo žmones, bėt ir 
suryja jų kūnus. Tačiau vargu, ar toji baidyklė - Šarlis. Žinoma, jis - 
monstras, bet ne tradicinis. Ne jam maudytis kraujuje. 

Privažiavus prie Niuporto vilos, dangus siaubingai patamsėjo. To- 
kią dieną reikia tūnoti namie, prisiglaudus prie truputį patvirkusios mo- 
ters. Gyvenimo drama yra ta, kad malonumus reikia užsipelnyti. Nuo- 
stabus privataus detektyvo regėjimas - jis apkabina Franą Džordan, ruda- 
plaukę merginą žaliomis akimis, aistringai bandančią apšviesti jam pro- 
tą, - staiga išnyko. Aš palipau priebučio laipteliais ir paskambinau. 

Misis Randolf pravėrė duriz ir, išvydusi mane, maloniai nusišyp- 
sojo. Tai buvo taip netikėta, kad išsižiojęs sustingau lyg stulpas. 

- Užeikite, misteri Boidai. - Jos šypsena pasidarė dar mielesnė. - 
Kaip malonu, kad taip greitai atvykote! 

- Iš tiesų? - kvailai paklausiau ir nusekiau paskui ją į svetainę. 

- Prašau atleisti už mano kostiumą, - burbtelėjo ji. - Nepakenčia- 
mai karšta. Tikriausiai artėja audra. Radijas pranešė - galimas daiktas, 
atslinks ciklonas... tas, kuris siautėjo Floridoje prieš dvi dienas. 

Iš tiesų, jos apranga labai tiko tokiai kaitrai. Misis Randolf tiko ir į 

viršų sušukuoti plaukai, nes ant sprando krutančios garbanos ją gerokai 
jaunino. Maudymosi liemenėlė prilaikė mažas, maloniai apvaiias krūtis. 
Baltos sportinės, glaudžiai šlaunis aptempusios kelnaitės davė progos 
įvertinti lieknų kojų bronzinį įdegimą. Pilkos akys, kaip ir šypsena, spin- 
duliavo šilumą. Aš net paklausiau savęs - kokia čia metamorfozė? 

- Prašom sėstis, misteri Boidai. - Ji suulbėjo prie pat mano ausies, 
ginte gindama prie sofos. - Tikriausiai nusikankinote. Toks ilgas kelias 
ir dar per baisų karštį... Paruošiu ko nors išgerti. - Valandėlę ji mąstė. - 
Ką pasakytumėte, jei pasiūlyčiau “Kruvinąją Meri'*? 

- Sutinku, - burbtelėjau. 

- Puiku! Tikriausiai nebuvote sustojęs papusryčiauti, ar ne? - Jos 
balse jutau uolumą - šitaip motina stengiasi pasimeilinti dukrai. - Mes 
truputį išgersime, o paskui, jeigu neprieštaraujate, paruošime kuklius 
pusryčius - ką nors iš avokados arba iš jūros gėrybių. 

Aš rūkiau, nenuleisdamas nuo jos akių. Mane vos neištiko para- 
lyžius, išvydus ištvirkėliškai siūbuojančias šlaunis, jai einant prie baro. 
Tai visai neatitiko įsivaizduotąsias tos visuomenės, kurioje ji sukosi, 
elgesio taisykles. Misis Randolf sumaišė degtinę su pomidorų sultimis, 
kokteilį išpilstė į stiklines ir atsisėdo prie manęs ant sofos. 

- Ką gi, - ji pakėlė stiklinę, - išgerkime už oro permainas, misteri... 
Kaip manote, ar tie sąlygiškumai reikalingi, Deni? - ji nusišypsojo dar 
meiliau. - Prašau mane vadinti Džeine. 

- Už oro permainas, Džeine. - Aš pakėliau savo stiklą ir išgėriau. - 
Tai kodėl staiga panorote su manimi pasimatyti? 

- Apie tai paskui. - Ji suraukė nosį. - Kol kas pamirškime reikalus, 
Deni. Aš jau jais soti iki kaklo. Pamirškite realųjį pasaulį. Kodėl mums 
neatidėjus rimtų reikalų vėlesniam laikui? Sakysim, po pusryčių? 

Mes išgėrėme po kelis kokteilius, gardžiai papusryčiavome. Džei- 
nė vėl netaupydama demonstravo savo žavesį, maloniai duodama su- 
prasti, kad ji - pasaulietiška moteris ir negali manęs apgaudinėti, teikda- 
ma tuščių vilčių, kurioms nebūtų lemta išsipildyti - susiklosčius tam 
tikroms aplinkybėms, kaip, pavyzdžiui, dabar, ji gali būti pasiekiama. 
Aš nepuoliau į spąstus ir nesirengiau į juos pakliūti. Po pusryčių Džeinė 
man pasiūlė prigulti ant sofos ir pailsėti, bet aš atsisakiau. Jos siūloma 
meilė mirė lėtai ir skaudžiai. Kurį laiką Džeinė stebėdamasi Žiūrėjo į 
mane. Jos akys nebeskleidė tiek šilumos, kaip pirma, o po kurio laiko ir 
visai užgeso. 

- Gerai, Deni... - Džeinė, aiškiai nekantraudama, gūžtelėjo pečiais. 

- Turbūt negalima amžinai egzistuoti nerealiame pasaulyje! Ką nauja 
sužinojote nuo vakar vakaro? 

- Mažai ką. Vakar vakare kalbėjausi su Miurėjumi Anseliu. Jis su- 
sirūpinęs ir neišmano, kur galėjęs dingti jūsų vyras, bet įsitikinęs - pasi- 
slėpė ne dėl moters. Jis užtikrino mane, kad jūsų vyras nepratęs šitaip 
elgtis. 

- Hm! Jūs nepažįstate Frederiko taip, kaip aš! Žinoma, negaliu teisti 
iš anksto... Deni, būkite atviras, - jos ranka stipriai spaudė manąją. - 
Jeigu manydama, kad Frederikas išdūmė su Karena, aš iš tikrųjų apsi- 
„rinku, tai kokios gali būti kitos prielaidos? 

Gūžtelėjau pečiais. 

- Aš niekaip negaliu įsivaizduoti motyvų, dėl kurių tokią visuome- 
ninę padėtį užimąs žmogus, kaip jūsų vyras, niekam nieko nesakęs galė- 
tų išdumti į Pietų Afriką ar į kitą panašią vietą ir dingti be žinios. Vie- 
nintelė išvada - jis dingo ne savo noru. 

- Norite pasakyti... - jos balsas suvirpo, - kad jį pagrobė? 

- Jis dingo prieš gerą savaitę. Niekas nepasiūlė išpirkti. Labai jau 
keistas pagrobimas! 

- Tai ką manote? 

Man dingtelėjo - lygiai toks pat pokalbis, kaip vakar su Miurėjumi 
Anseliu! Sakytum, būtų kas įrašęs į juostelę ir dabar leidęs pasiklausyti. 
Be jokių iškraipymų, beveik žodis žodin. 

„ Mums telieka manyti, kad jis miręs. 

„ Miręs? - ji išsprogino akis. Tos akys buvo be jokios išraiškos. - 
Norite pasakyti - jį nužudė? 

Juostelė sukosi toliau... 

- Gal jaučiate, kas galėjo geisti jūsų vyro mirties? 

Kiek pagalvojusi, ji lėtai papurtė galvą. 

- Kvaila manyti, kad šitaip baigėsi Frederiko kivirčas su adminis- 
tracijos taryba. O kitų priešų darbe jis neturėjo. Vadinasi, reikia ieškoti 
priežasčių jo asmeniniame gyvenime! Juokinga! Ramiai svarstyti, kas 
galėjo nužudyti Frederiką! - Jos akys patamsėjo. - Tai ką, neturite jokio 
įrodymo, kad jis kokiame motelyje ar panašioje vietelėje užsidarė su ta 
paleistuve Vanosa, a? 

- Ko gero... 

- Deni? - jos pirštai dar stipriau suspaudė mano ranką. - Ar nesla- 
pukaujate? 

- Ne. 

- Iš tikrųjų? Jūs užtikote siūlo galą, bet nenorite man pasakyti? O, 

kaip aš jums dėkočiau, jeigu pasakytumėte viską, net jeigu... jo nebėra! 
Geriau jau žinoti, negu gyventi nežinomybėje. Šįryt jau maniau, kad 
išeisiu iš proto, Deni. Aš privalau žinoti, kas atsitiko, ir tuoj pat! 

Kažkur įsismarkavęs vėjas trinktelėjo duris. Į stiklus subeldė stam- 
būs lietaus lašai. Džeinė Randolf krūptelėjo ir paleido mano ranką. 

- Va, ir mus užkliudė ciklono uodega. Bet man jau geriau... 

Suskambo telefonas. Džeinė pašoko, bet prie telefono nebėgo. 

- Atleiskite man, Deni, -sumurmėjo. - Pati stebiuosi - aš taip nervi- 
nuosi. Gal jūs paimtumėte ragelį? 

- Gerai, - tariau ir atsistojau. - Ką sakyti - ar jūs Čia, ar jūsų nėra? 

- Manęs čia nėra! - ji energingai papurtė galvą. - Kad ir kas skam- 
bintų! Sakykite, ji tik ką išvažiavo ir vakare bus namie. Aš neturiu jėgų 
kalbėti. 

- Puiku! - tariau ir pakėliau ragelį. 

- Džeinė? - Kalbėjo vyras. Valdingai, neleisdamas įterpti nė žo- 
džio. - Aš tik ką grįžau iš Londono. Labai apgailestauju, negalėjęs iš 
anksto perspėti dėl kelionės - privalėjau laikytis griežto konfidencialu- 
mo. Manau, radau raktą, kaip prieiti prie Fergiusono, bet iki adminis- 
tracijos tarybos posėdžio kortų neatskleisiu. Aš skubėjau pasimatyti... 

- Labai apgailestauju, - pertraukiau jį, - bet misis Randolf čia nėra. 

- Nėra? - jo balsas staiga sudrebėjo. - O kas jūs per vienas? 

- Stalius, - tariau. - Blogai užsidarinėja langai, ir misis Randolf 
paprašė patvarkyti. Baisi audra, būtų visus alei vieno išpylusi. Ji išva- 
žiavo maždaug prieš dešimt minučių. 

- Kur išvažiavo? - reikalavo pasakyti balsas. 

- Namo, į Niujorką. Bet nesu garantuotas, kad parvažiuos. Sakau, 
baisus oras. Gal ką pasakyti, jeigu grįžtų? 

- Ačiū. Tai va, jeigu ji grįžtų, pasakykite, kad aš skambinau ir, pa- 
gavęs laiko, dar paskambinsiu. 

- Gerai. O kas jūs? 

- Jos vyras, - sutrikęs atsakė. - O kol jūs ten, patikrinkite... 

Stiprus vėjo šuoras kaukdamas sukosi apie namą ir pagriebęs nu- 
nešė į nežinią paskutinius jo žodžius. Kai ūžesys kiek aprimo, ragelis 
jau tylėjo. 

Neskubėdamas jį padėjau ir užsirūkiau. Norėjau bent kiek laimėti 
laiko. 

- Kas skambino? - nervingai sušnibždėjo Džeinė Randolf. 

Lietus klaikiai beldė į langus, lauke siautėjo juodas chaosas. Aš 
priėjau prie sofos ir atsisėdau. 


 ———————————————— 
- Jūsų vyras, - tariau. - Jis žadėjo dar paskambinti. Grįžo iš Lon- 
dono, atlikęs ypač svarbų tyrimą. Jis mano jau žinąs, kaip susidoroti su 
Fergiusonu, bet saugos paslaptį iki posėdžio. 

- Frederikas? Jis visą šį laiką buvo Londone? Nė už ką nepatikė- 
siu! 

- Viena iš dviejų: arba tai iš tikrųjų buvo jūsų vyras, arba kas nors 
kitas, apsišaukęs jo vardu. Jeigu manysime, kad skambino apsišaukėlis, 
tai jis neabejojo mokėsiąs apgauti Frederiko Randolfo žmoną! 

- Taip, - lyg automatas patvirtino ji, - jūs, Žinoma, teisus... Tai... 0, 
aš žinau! Čia mano kaltė. Aš neturėjau taip ištižti. Turėjau suprasti - 
logiškai galima paaiškinti, kodėl dingo Frederikas. Jis man davė gerą 
pamoką. Jis moko mane pavyduliauti tai paleistuvei Karenai Vanosai. 

Vėl suskambo telefonas, ir Džeinė pašoko kaip marionetė, stipriai 
trūktelėjus virvutę. 

- Manote, vėl jis? Taip greitai? - sušvokščiau aš. 

- Vienintelis būdas sužinoti - pakelti ragelį. 

- Taip. - Ji išsitiesė ir priėjo prie telefono. - Džeinė Randolf klauso, 
- ramiai tarė. - O! - jos balsas pasidarė ramesnis. - Tai jūs, Miurėjau! 
Taip, taip, aš žinau! Jis neseniai skambino ir misteris Boidas atsiliepė... 
Tai aš paprašiau, kad jis prieitų prie telefono, nes man visai susisuko 
galva! Taip... Kokia laimė išgirsti, kad Frederikas - sveikas ir gyvas! 

Paplepėjusi su Anseliu, padėjo ragelį ir grįžo pas mane. 

- Tai va! - Džeinė giliai atsiduso. - Aš jaučiuosi geriau, Deni. Fre- 
derikas paskambinęs ir Anseliui, bet apie paslaptį tylįs, norįs visus kozi- 
rius laikyti savo rankoje ir sulošti partiją, neatskleisdamas kortų. Matyt, 
tikisi posėdyje susprogdinti bombą ir efektingai laimėti. - Ji maloniai 
nusišypsojo. - Šitaip tik jis ir tegali! Vyrai kartais elgiasi kaip vaikai! Ar 
jums taip neatrodo? 

- Žinoma, - pritariau. - Aš džiaugiuosi kartu su jumis, Džeinė, nors 
ir netenku darbo. 

- Manau, tūkstantį dolerių už dvidešimties valandų tyrimą gauna 
tik gerai apmokami darbuotojai? - ji vėl nusišypsojo. - Tokia suma man 
gryni niekai. Kur kas svarbiau žinoti, kad Frederikas gyvas ir sveikas. 

- Ko gero, dabar man belieka grįžti į Manheteną. 

- Neskubėkite! - guviai sušuko ji. - Beprotybė važiuoti tokiu oru! 
Pažiūrėkite! 

Aš pažvelgiau pro langą, stengdamasis ką nors pamatyti, bet tere- 
gėjau tik stiklą plaunančią liūtį. Vėjas, baisiausiai kaukdamas, siautėjo 
apie namą. 

- Paruoškite mums po kokteilį, Deni, - tęsė Džeinė. - Sužinojusi, 
kad Frederikui nieko neatsitiko, tiesiog atsigavau. Šį džiaugsmą mes 
turime atšvęsti! 

Per tokį orą nė šuns į lauką neišvarysi. Ir aš sutikau su Džeinės 
pasiūlymu. 

- Ką gersite? 

- Ką duosite. 

Bare užtikau dvidešimties metų senumo neatkimštą škotų viskio 
butelį. Man atrodė - kaip tik tokio gėrimo ir turime skanauti šia proga. 
Džeinė stovėjo prie lango ir žiūrėjo į vandens srautus. 

- Dievinu audrą, - tarė, atsigręžusi į mane. - Koks nuostabus vaiz- 
das, koks nevaržomas šėlsmas! 

Aš burbtelėjau: 

- Man tai visai nepatinka. 

Ji skubėdama pasuko prie durų. 

- Aš tuoj grįšiu, Deni. Negailėkite viskio. 

Ir dingo. 

Po kelių sekundžių išgirdau trinktelint duris. Išgėriau ir laukiau. 
Laikas slinko lėtai. Po kokių penkių minučių grįžo Džeinė ir sustingo 
tarpdury. Rankovės karojo lyg šlapi skudurai, nuo jos varvėjo vanduo ir 
po kojomis bematant sutelkšnojo bala. 

- Ferija! Tokią aš įsivaizduoju pasaulio pabaigą! - Ji atlošė galvą ir 
garsiai nusikvatojo. - Jeigu po ranka turėčiau šluotą, turbūt skrisčiau! 

- Jeigu tuoj pat nepersirengsite, tai susirgsite ir netrukus gyvensite 
raganų karalystėje! 

- O, koks jūs proziškas! - Ji pasuko prie baro, ant kilimo palikdama 
šlapius pėdsakus. - Dabar tenoriu tik išgerti. - Pačiupusi stiklą, nurijo 
didelį gurkšnį ir pažvelgė į mane. Jos lūpomis perbėgo šiek tiek ciniška 
šypsena. - Aš noriu prisipažinti, Deni. Dabar, kai apsiraminau ir nebesi- 
kremtu dėl Frederiko, aš vėl patiriu tą patį, ką ir pirmiau... bent jau nuo 
to laiko, kai sužinojau apie jo ryšius su Karena... Jis man nusibodo! 

- Iš tikrųjų? 

Ji išgėrė iki dugno ir pastatė stiklinę ant baro. 

- Dar. 

- Gerai, tuoj paruošiu. O tuo tarpu eikite persirengti. Jau drebate. 

- Ak, taip! - Džeinė Žvilgtelėjo į savo kojas. - Aš bematant. 

Liūtis mazgojo langus. Aš žiūrėjau į gamtos šėlsmą. Po kokių dviejų 
minučių Džeinė mane pašaukė. Atsigręžęs išvydau ją tarpduryje. Išsi- 
žiojau ir pamiršau užsičiaupti. 

- Ar ką nors ne taip padariau? - ji ironiškai šypsojosi. - Sakėte, kad 
aš turinti nusivilkti šlapius drabužius, ar ne? 

Melsvu rankšluoščiu apsitūlojusi galvą, ji priminė paveikslėlį iš 
“Tūkstančio ir vienos nakties". Nusimetusi šlapius drabužius, ji ilgai 
nesvarstė, ką apsivilkti: grįžo nuoga. Geidulingai styrojo mažos kietos 
krūtys. Ji ėjo prie manęs išraiškingai siūbuodama šlaunimis. 

- Ko taip nustebai, Deni? - prunkštelėjo. - Argi nežinai, kad audros 
sutvertos meilei? 

- Ne, - šaltai atšoviau, - nors galiu patikėti. Tik aš nesutvertas misis 
Randolf! 

- Kaip? 

Netikėdama savo ausimis, ji stabtelėjo ir spoksojo į mane. 

- Staliui, Žinoma, tai būtų velnioniška laimė, bet aš, žinote, mažiau- 
siai geidžiu būti pamalonintas buvusios klientės, geidžiančios atšvęsti 
vyro sugrįžimą. 

Jos kūnas suakmenėjo, tarsi būtų gavusi antausį. 

- Lauk! - sušuko. - Tuoj pat nešdinkitės, ir kad jūsų nė kojos čia 
neliktų! 

Džeinės veidas persikreipė, ji krito ant sofos, susirietė į kamuolį ir 
ėmė žliumbti. 

Aš baigiau gerti viskį ir pasukau durų link. Kai ėjau pro sofą, ji 
kiek pasisuko. Gražios akys žvelgė į mane su neapykanta. 

- Nešdinkitės, ir kad aš daugiau niekada jūsų nebematyčiau! - spring- 
dama šaukė ji. - Ir pasiimkite savo kaklaraiščio segtuką, taip ir bylojantį 
apie vulgarią sielą. 

- Kokį segtuką? 

- Pametėte čia aną kartą, - dusliu balsu paaiškino Džeinė. - Radau 
už sofos ir įmečiau į biuro stalčių. Jei norite, įsisekite sau į gerklę! O dar 
geriau būtų, jei audra nublokštų jus į kokią prarają su visa mašina! 

Išklausęs tokių malonių palinkėjimų, stabtelėjau hole, ištraukiau 
biuro stalčių ir atidžiai apžiūrėjau segtuką. Be abejo, vulgarus. Kažkuo 
priminė Rodnį Martiną, tą mažąjį niekšą. Segtukas su dideliu žvilgančiu 
brangakmeniu buvo kietai apvytas sidabrine vielyte. Iš pirmo žvilgsnio 
ornamentas priminė skarabėjų, bet atidžiau įsižiūrėjęs supratau - tai mo- 
nograma: dvi persipynusios “P". Nealsuodamas žiūrėjau į tą šedevrą, o 
paskui įsikišau kišenėn ir išėjau į audrą. 

7 skyrius 


Pirmąsias dvi mylias važiavau maždaug dvidešimt minučių. Valy- 
tuvai nespėjo braukti vandens srauto, ir vairuoti mašiną tokiomis sąly- 
gomis buvo lygiai tas pats, kas važiuoti Linkolno tuneliu užrištom akim. 
Įjungiau radiją. Tik išklausęs tris liaudies dainas ir bent dešimtį rek- 
laminių pranešimų, sužinojau oro prognozę. Džiugus balsas pranešė, kad 
ciklonas slenkąs į Atlanto vandenyną. Vadinasi, galiu nesijaudinti. Pra- 
nešėja ėmė vardinti ciklono sukeltus sugriovimus Long Ailendo centri- 
nėje dalyje. Nuostoliai nebuvo dideli. Vėjas rimo ir buvo vilties, kad po 
geros valandos audra liausis. | 

Manhetene buvau vakare. Liūtis liovėsi - lijo įprastas lietus. Niu- 
jorko taksistai, kaip visuomet iškritus pirmiems lietaus lašams, movė 
kas kur. Keturis kvartalus nuo garažo iki savo namų buvau priverstas 
eiti pėsčias ir peršlapau iki paskutinio siūlo. 

- Tai bent! - sušuko murkiantis balsas. - Galvą guldau, juk čia pats 
Neptūnas! Jūra nebeapsikentė ir išmetė į smėlį! O gal vandenyno dievas 
geidautų atsikratyti krabo, žnyplėmis įsikibusio į nosį? O, kaip pasi- 
šiaušę jūsų šeriai! 

- Žavingoji mažoji gudruole! - karštai sušukau. - Maniau, išėjai 
savo drabužių. 

- Parsinešiau rytą, kol dar nelijo, - taip pat linksmai atsakė Nina. 

- Tai kodėl neapsivilkai? - burbtelėjau. 

- Kam? - paniekinamai švilptelėjo ji. - O, visai nesugebi logiškai 
mąstyti, Deni! Pagalvok, ar ne kvaila glamžyti išeiginę suknelę, jeigu 
esi viena! - ji atsišliejo į sofos atkaltę, nusižiovavo ir gašliai pasiraivė. 
Liemenėlė be petnešų, rodės, tuoj tuoj nulėks, bet kažkaip vis dėlto lai- 
kėsi. Mažoms baltoms kelnaitėms toks pavojus negrėsė - jos, regis, buvo 
klijuote priklijuotos prie odos. 

- Einu persirengti, o tu paruošk ko nors išgerti. 

- Klausau! -ji liovėsi raivytis ir nuleido rankas. - Ar gerai praleidai 
dieną? 

Aš atsakiau piktu žvilgsniu ir nuėjau į vonią. Skubėdamas išsi- 

maudžiau duše, apsirengiau, patikrinau “koltą" ir įsitikinęs, kad gerai 
veikia, pasibrukau po pažastimi. Paskui suradau tą brangųjį kaklaraiš- 
čio segtuką, įsikišau kišenėn ir grįžau į svetainę. 

Stiklinės stovėjo ant žemojo staliuko. Ninos Nort nuogybė puošė 
sofą. Ji tarsi buvo visų viengungio svajonių apie šeimyninį gyvenimą 
įsikūnijimas. Tokiomis akimirkomis aš visuomet pagalvoju, ar man neme- 
tus po velniais tą prakeiktą privataus detektyvo darbą ir nesiėmus ko 
nors įdomesnio, pavyzdžiui, sąvadavimo. Užburtas ratas, kuriuo visą 
laiką bėgu, tiesiog žudo. Kaip malonu būtų kelias valandas praleisti su 
putlia blondine, klausantis lietaus barškenimo į langą. Deja, aš negaliu 
sau šito leisti - prarasiu brangų laiką, ir tyrimas nueis niekais. Jeigu per 
dienas linksminsiuos su gundančiomis blondinėmis, neteksiu visų klien- 
tų. Dar daugiau, sudžiūsiu ir tapsiu plonas kaip yla, sugadinsiu savo 
įžymųjį profilį, ir mano širdžiai brangios blondinės pačios nebenorės su 
manimi susitikinėti! Taigi atvirai sakau - nieko nėra baisesnio už tą už- 
burtą ratą! 

- Deni, mielasis! - Nina truputį pasislinko, palikdama man tarpelį 
prie dešiniosios šlaunies. - Sėsk ir pailsėk. Tu klaikiai atrodai. 

Aš paklusau. Nina meiliai nusišypsojo ir minkštu užpakaliuku pa- 
sitrynė į mano kaulus. Po to pasilenkusi dešine krūtimi prisispaudė prie 
mano rankos, paėmė stiklines ir vieną padavė man. 

- Ak! - Ji atšlijo į pagalves ir meiliai nusišypsojo. - Kaip gerai! 
Neįsivaizduoji, kas dėdavosi, kai ateidavo Peteris! Nepabaigiamos ko- 
medijos! Mano bute Grindvič Viladže per vieną vakarą būdavo suvai- 
dinama daugiau dramų, negu Brodvėjuje per savaitę! 

Ištraukęs iš kišenės, parodžiau kaklaraiščio segtuką. 

- Ar atpažįsti šį daiktelį? 

Nina apžiūrinėjo taip stropiai, tarsi tai būtų talismanas, galįs tuoj 
pat atnešti laimę, ir nepagarbiai susiraukė. 

- Kas tai? Lėlių namelio raktas? 

Aš kantriai paaiškinau: 

- Tai kaklaraiščio segtukas. Vienas žmogus šiandien man pasakė, 
kad jis negražus ir padarytas be skonio. Bet su monograma. 

Nina vėl, tik dar atidžiau, apžiūrėjo segtuką. 

- Iš tikrųjų! Dvi “P". Ar ne? 

- Nusiramink ir pagalvok. Ar pažįsti ką nors, kurio inicialai P. P.? 

- Peteris? - ji nepatikliai pažvelgė į mane ir sukrizeno. - Juokiesi, 
Deni? Peteris net kariamas nesutiktų prisisegti kaklaraiščio šitokiu daik- 
teliu! Jeigu neišgalėtų pasisiūdinti kostiumo pas geriausią miesto siu- 

vėją, tai verčiau vaikščiotų nuogas! - ji įmetė segtuką man į delną. - Ar 
šis daiktelis toks jau svarbus? 

- Labai. Ar šiomis dienomis nebuvai susitikusi su kokiu savo drau- 
geliu šalaputriu? 

- Ne, o kas? - susidomėjusi žiūrėjo į mane. 

- Aš, atvirai sakant, galvoje turiu du - Rodnį Martiną ir Doną Leče- 
rą, - paaiškinau. - Ar jų nematei? 

- Ne-e, - nutęsė Nina. - O kuo jie jau tokie svarbūs? 

- Tai du seni Šarlio Vanosos bičiuliai, - atsakiau. - Nežinau, ar ką 
nors laimėsiu, su jais pasikalbėjęs, bet esu įsitikinęs, kad susitarti seksis 
žymiai lengviau, negu su Peteriu Peliu. Ar negalėtum man suteikti pa- 
slaugos? 

- Nori pasakyti... prieš pietus? - paklausė ji nekaltos mergelės bal- 
su. 

- Ne tokios rūšies, mieloji, - tariau ir įniršęs užsimerkiau. - Papras- 
čiausiai noriu, kad papasakotum šį tą apie Peterį. 

- Jei sugebėsiu... 

- Atsimeni aną vakarą, kai atėjau pas tave, ieškodamas Peterio? 
Kai svečiavosi Šarlis Vanosa?.. 

- Ir norėdama nepamiršiu! Juk tada pirmą kartą atlikau savo nuo- 
stabųjį akrobatikos numerį! 

- Įtikinėjai jį mačiusi rytą, vienuoliktą valandą. Paskui jis išėjęs 
pas impresarijų aptarti televizijos kontrakto. 

- Taip, teisingai. 

- Tai tik tušti Žodžiai. 

- Manai, melavau, Deni? - šaltai paklausė ji. 

- Taip. 

- Man rodosi, negražu abejoti kitu žmogumi, - dar šalčiau tarė ji. - 
Net jeigu žinotum - jis meluoja, vis tiek negražu! 

- Nėra nieko žavingesnio už atgailaujančią melagę. Taigi grįžkime 
prie pradėtos kalbos. Tą vakarą Peteris atėjo pas tave. Ar seniai nebuvo 
lankęs? 

- O! Ilgai, labai ilgai jis nesirodė. - Nina gurkštelėjo ir užsisvajoju- 
si pažvelgė į mane. - Turbūt kokią savaitę. 

- Kas tau liepė meluoti, kad matei jį rytą? Šarlis? 

- Jeigu esi toks gudrus, tai ko dar klausinėji? - nepatenkinta suriko 
ji. - Ką čia vaizduoji? Visažinį? 

- Šarlis turėjo kažkaip tai paaiškinti. 

- Jis sakė, kad Peteriui reikią padėti, kad jis galįs būti įveltas į nešva- 

rią skyrybų bylą, ir tada kontraktui galas. Juokaudamas Šarlis pridūrė: 
Peteris šiandien sugrįšiąs, bet jeigu aš nesutiksianti su tuo mažu melu, 
jis dingsiąs visiems laikams. 

- Aš manau, tą savaitę Peteris praleido su Karena Vanosa, - pradė- 
jau pasakoti. - Vakar vakare iš tavęs išėjęs, tikriausiai tuoj pat su ja susi- 
tiko. Bet ne jos namuose, nes ten teradau tik Šarlį su dviem draugeliais. 
Ar nenujauti, kur juodu galėjo įsitaisyti? 

- Manai, aš taip Žemai puoliau, kad šnipinėju, ką daro Peteris? - ji 
kone spjaudyte spjaudė žodžius. 

- Vis dėlto - gal... - atsargiai kvočiau. 

- Tik vieną kartą jį sekiau, kai jis mane labai supykdė, - prisipažino 
Nina. - Tada Peteris, išpuolęs į gatvę, sėdo į taksi, o aš iš paskos - į kitą. 
Peteris išlipo prie vieno tų bjauriųjų viešbučių šalia Taimso skvero. Aš 
paprašiau šoferį apsukti kvartalą, užsimokėjau ir įėjau į viešbutį. Pasa- 
kiau, kad vienas mano bičiulis, toks misteris Peteris, žadėjęs ten apsi- 
gyventi ir paklausiau, ar jau atvykęs. Tarnautojui vartant registracijos 
knygą, atpažinau Peterio braižą. Savo ranka jis buvo įrašęs: misteris ir 
misis Nortai iš Filadelfijos. Grįžau namo ir visą naktį keikiau tą paleis- 
tuvę Kareną Vanosą. 

- Ar pameni viešbučio pavadinimą? 

- Manai, galiu pamiršti? “Kati". Jeigu žinotum, kokių tik kankini- 
mo būdų tada aš neprigalvojau tai kalei, ir labiausiai už viską geidžiau 
užspiesti ją tamsiame kampe! 

Aš atsistojau, paėmiau telefonų knygą, suradau reikalingą numerį 
ir paskambinau: 

- “Kati" klauso, - atsiliepė rūstus balsas. 

- Norėčiau pasikalbėti su misteriu Nortu, - mandagiai tariau. 

- 503 kambarys, - atsakė tarnautojas. - Nepadėkite ragelio, tuoj su- 
jungsiu. 

- Labai gaila, - atsakiau, - aš negaliu laukti. Mano mylimąjį leopar- 
dą ką tik sudraskė dramblys. 

Padėjau ragelį ir priėjau prie sofos. 

- Beprotis! - paniekinamai sušuko Nina. - Aš atsakiau į visus tavo 
klausimus, vildamasi, kad vieną kartą liausies tardęs ir mudu pagaliau 
galėsime imtis linksmesnio darbo. Visą dieną tavęs laukiau... Ir ką gi?! 
Ar jau baigei tardymą? Kaip smaginsimės?.. 

- Aš turiu eiti. 

- Aišku! - ji ištuštino stiklą. - O aš privalau likti viena ir butelyje 
skandinti savo sielvartą! Deni Boidai! Jeigu negrįši po valandos, tai ap- 

skritai gali nebegrįžti... Kviesk “Greitąją pagalbą" ir tegu išveža kūną 
nelaimingos mergaitės, kuri rado mirtį viskyje! 

- Aš grįšiu. Gal ne po valandos, bet... 

- Puiku! O, kaip dažnai aš girdėjau panašius pažadus, - tarė ji ir 
išsiviepė. - Žodis žodin taip sakydavo Peteris. Grįžta po savaitės ir ra- 
miai paaiškina: buvau užsiėmęs. 

- O, jau šviečia ir antroji tavo akis? Žiūrėk, ir mėlynė dingusi! - 
nustebau. 

- Besigrimuodama pusę dienos sugaišau prie veidrodžio... Norė- 
jau, kad parėjęs rastum gražią ir geidžiamą moterį! - tragiškai sukūkčio- 
joji. - O tu mane niekini! Tu rūpiniesi manimi ne daugiau nei senu batu! 
Įspėju tave, Boidai, - bendraujant su moterimi, negalima peržengti tam 
tikros ribos. 

- Šventa tiesa! - skubėdamas tariau. - Grįžęs pasistengsiu patikrin- 
ti. - Ir pasukau prie durų. - Jeigu nori, vėl gali atlikti aukštosios akroba- 
tikos numerį, aš netrukdysiu! - didžiadvasiškai burbtelėjau. 

Vos spėjau uždaryti duris - į jas atsitrenkusi sudužo stiklinė. Vėl 
tas užburtas ratas, ir aš beviltiškai jame sukuosi. 

Lietingoji naktis dovanojo man stebuklus. Durininkui, be didelės 
vilties išėjusiam paieškoti taksi, vis dėlto pavyko rasti mašiną, nors lie- 
tus dar nebuvo liovęsis. Įsitaisiau užpakalinėje sėdynėje ir kurį laiką 
tylėjau, baimindamasis, kad mašina ūmai neišnyktų, neištirptų, nepra- 
dingtų nebūtyje, o aš neatsidurčiau kokiame Centrinio parko baseine. 

- Norite, kad jus kur nors nuvežčiau, bičiuli? - suburbėjo šoferis. - 
Ar paprasčiausiai pasislėpėte nuo lietaus? 

- Į “Kati", - atsakiau. 

- Aš nuvešiu jus iki krantinės, o ten paimkite valtį. 

- Vežkite prie Taimso skvero, - paprieštaravau aš. - Galbūt ten pa- 
matysite įdomų reginį. 

- Ką žinosi! - burbtelėjo pro dantis šoferis. - Tik įdomu, kur vieta 
tokiems trenktiems kaip jūs? 

- Jūsų taksi užpakalinėje sėdynėje, - paaiškinau. 

Taksi pavyko įsiterpti į centran judančių mašinų srautą, ir šis lai- 
mingas atsitiktinumas leido mums nusigauti prie pat viešbučio. Aš ap- 
dovanojau taksistą karališkais arbatpinigiais. 

Nina teisingai apibūdino viešbutį: jis iš tikrųjų buvo šlykštus. Kol 
kas dar neišnuomodavo kambario valandai, bet sprendžiant iš holo, ne- 
trukus jau jie šitaip versis. Aš patraukiau tiesiai prie lifto, pakilau į penktą 
aukštą, koridoriaus gale radau 503 kambarį, mandagiai pasibeldžiau ir 
laukiau. 

- Kas ten? 

Atpažinau Karenos balsą. 

- Čia viešbučio detektyvas, misis Vanosa, - tariau dusliu balsu. - 
Prašom jūsų ir misterio Peterio Pelio palaisvinti kambarį. Misteris ir 
misis Nortai nori užimti užsakytąjį numerį. 

Durys prasivėrė, pro plyšį pažvelgė apvali juoda akis. 

- Tai jūs! - sudirgusi sušuko Karena ir atidarė duris. 

Įėjau, uždariau duris ir prigludau prie jų. Scena labai priminė seno- 
vinio vodevilio trečiąjį paveikslą. Karena, sunėrusi rankas po mažomis 
krūtimis, stovėjo kambario viduryje baltais nėriniuotais marškiniais ir 
kreivai šypsojosi. Meilužis sėdėjo ant lovos vien su šortais. Pamatė ma- 
ne, ir jį ištiko šokas. 

- Ko jums reikia? Maniau, kad jos vyras... 

- Gerai, Boidai! - dalykiškai pareiškė Karena. - Jūs mus radote. 
Kertu lažybų, Šarlis neblogai užmokėjo... mano pinigais. 

- Aš Šarliui nebetarnauju. - Priekaištingai pažiūrėjau į ją. - Jūs ap- 
gavote mane ir įsipiršote į klientes. Atsimenate? Tiktai jūsų čekio nesu- 
laukiau nei kitą, nei trečią dieną. Maniau, atsisakėte manęs, todėl ir susi- 
radau kitą klientę. 

- Ką? 

- Misis Džeinę Randolf, - sudirgęs tariau. - Ji pasamdė mane suras- 
ti vyrą, dingusį prieš gerą savaitę. Todėl čia ir atėjau. - Aš meiliai nusišyp- 
sojau Peliui. - Kur padėjote lavoną? 

- Ką? - karktelėjo meilužis. - Kokį lavoną? 

- Frederiko Randolfo, - trumpai paaiškinau. - Ne Karenos jėgoms 
vienai jį išvilkti. Jūs ištermpėte lavoną iš namo ir paslėpėte tokioje vieto- 
je, kur sunku rasti. Ir išvalėte kraują svečių kambaryje. 

- Nieko nesuprantu. Kokias nesąmones čia tauškiate? - suburbėjo 
jis. - Kas jums davė teisę kištis į asmeninį gyvenimą, Boidai. Aš... 

- Užsičiaupk, Peteri, - įsiterpė Karena. - Mane sudomino šita istori- 
ja. Noriu paklausyti iki galo. Tęskite, Boidai. 

- Džeinė Randolf gyvena Niuporto viloje. Už sofos rado kaklaraiš- 
čio segtuką ir mano, kad tai mano daiktas. - Aš ištraukiau iš kišenės 
šedevrą ir parodžiau Karenai. - Bet segtukas ne mano. Atkreipkite dėmesį 
į monogramą. 

Karena apžiūrėjo radinį ir puolė prie Peterio, vis tebesėdinčio ant 
lovos, ir kyštelėjo segtuką jam po nosimi. 

- Tai tavo, Peteri? - paklausė. 

Jis irgi be galo smalsiai apžiūrėjo daiktelį ir pratrūko juoktis. 

- Gal iš proto išėjai? Nenorėčiau, kad net mirusiam tokia šlykštyne 
kaklaraištį prisegtų! - Kas jums patarė šiandien paskambinti Džeinei 
Randolf ir imituoti jos vyro balsą, nelaimingas pajace? - paklausiau. - 
Kas įsakė paskambinti jo padėjėjui ir taukšti tas pačias nesąmones? Ran- 
dolfo vardu meluoti, kad grįžote iš Londono, kur rinkote gandus apie 
Fergiusioną? 

Abudu apstulbę žiūrėjo į mane. Pirmoji atsigavo Karena. 

- Velniai rautų, apie ką jūs kalbate, Boidai? - sušuko ji. 

- Gerai, - tariau ir gūžtelėjau pečiais. - Pradėsime iš pradžių. Šarlis 
pasamdė mane jus suieškoti ir įspėti - metas grįžti namo. Jis įtarė, kad 
esate su tūlu Peliu Niuportu viloje. Aš radau jus paplūdimyje. Mudu 
kartu ėjome prie namo, ir jūs man pasakėte, kad Peteris tikriausiai dar 
neišvažiavęs, nes jo mašina tebestovinti kelkraštyje. Įėjusi vidun, jūs 
pasakėte norinti išsiprausti duše ir dingote. Po kelių minučių, svečių 
kambaryje radusi lavoną, surikote kaip laukinė. Jūs užkalbinėjote man 
dantis, išviliojote Šarlio čekį, jį sudraskėte ir pasakėte būsianti mano 
kliente. Mano naujasis darbas - surasti Pelio žudiką. Jūs pateikėte kai 
kuriuos duomenis. Nedelsdamas atsibeldžiau į Ninos Nort butą Grinvič 
Viladže ir ten užtikau manęs laukiantį Šarlį. Jis dievagojosi, kad visa ši 
istorija - tik baisus nesusipratimas, kad jūs išvažiavusi į Filadelfiją su 
profesionaliu imtynininku ar boksininku. Ir pagaliau į tą butą atsibeldė 
Pelis, sveikas ir nepaliestas! 

- Jums jau vaidenasi, Boidai! - tarė Karena. - Ten nebuvo jokio 
lavono! Ir aš jums aiškiai sakiau - Peteris išvažiavo į miestą. Kelkraštyje 
stovėjo mano mašina. Taip, prisimenu, aš jums sakiau: jeigu manimi 
netikite, galite nuvažiuoti pas Niną Nort ir tenai vis vien anksčiau ar 
vėliau sutiksite Peterį. Aš iš tiesų paskambinau Šarliui ir pritauškiau 
apie kelionę į Filadelfiją. Nenorėjau pasakoti apie Peterį ir, manau, su- 
prantate kodėl. 

- Gerai, - burbtelėjau. - Tai kodėl iki šiol negrįžote namo? Kodėl 
Šarlis sėdi su dviem niekšais, iš kurių vienas tarnauja už grandininį šu- 
nį? 

- Ar nesakiau?! - jos veidą iškreipė kančia. - Jam tikrai vaidenasi! 
Haliucinacijos! 

Aš priėjau prie Pelio. 

- Kodėl jūs pabėgote, vos išgirdęs apie Randolfo mirtį? Kodėl taip 
baisiai išsigandote, kad nutarėte slapstytis pas Kareną? 

- Aš čia neslapstausi, o atėjau paprasčiausiai trokšdamas su ja pa- 
būti! - Meilužis paraudo iš pykčio. - Argi nesuprantate? 

- Kurjūs buvote pastarąsias dešimt dienų? 

- Jeigu taip jau norite žinoti, tai klausykite: didžiąją laiko dalį pra- 
leidau su savo impresarijumi aptardamas televizijos kontraktą. 

- Jūs miegate su savo impresarijumi? - paklausiau, ir vaizduoda- 
mas be galo nustebusį, suraukiau antakius. 

- Liaukitės krėtęs juokus, Boidai! - Jis ketino stotis, bet ir vėl at- 
sisėdo. - Naktis aš leidau su Nina Nort. 

- Ji sako ką kita, - pašiepdamas tariau. - Jeigu norite, kad mergina 
patvirtintų alibi, kam ją niekinate? Nina dievagojasi, kad iki ano vakaro, 
kai atėjęs pas ją užtikote Šarlį ir mane, nesirodėte daugiau kaip savaitę! 

- Ji meluoja! - protestavo Pelis. - Ji nori man iškrėsti šunybę, štai ir 
viskas! 

Aš nužvelgiau vieną, paskui kitą. 

- Sakykim, Randolfas mirė. Iš jo mirties daugiausia laimi Karena. 
Kapitalas, investuotas jai susituokus su Šarliu ir davęs jai teisę naudotis 
pelnu tik iki to laiko, kol ji bus jo žmona, automatiškai atitenka jai. Ši 
suma skatina ją išsivaduoti iš Šarlio. Žinoma, Karena ir taip turi pa- 
kankamai pinigų, bet jos meilės ryšiai su pajacu, kurio vardas Pelis, gali 
būti rimtas Randolfo nužudymo motyvas. Įsivaizduokim, Randolfas nu- 
žudytas. Karena Vanosa buvo viloje Žmogžudystės metu, šitą aš galiu 
paliudyti. Tiesa, nedievagojuosi, kad Pelis ten irgi buvo, bet šis kakla- 
raiščio segtukas įrodo, kad kažkada jis vis dėlto ten buvo! Lavonai turi 
niekam tikusį įprotį iškilti į viešumą, kad ir kaip juos paslėptume. Nu- 
skandinti jūroje, vis tiek išplauks į krantą. Palaidoti kokioje skylėje, iš- 
lenda į paviršių. Sudeginti įsigudrina palikti demaskuojančius pėdsa- 
kus, visu balsu rėkiančius apie pelenais virtusį žmogaus kūną. Jūs pasi- 
slėpėte šitame blakių lizde, bet tai negelbės, nes Randolfo kūnas vis tiek 
išlįs į dienos šviesą! 

Pelis virpančia ranka siekė cigaretės. Jo veidas papilkėjo. 

- Velniai griebtų, nesuprantu, kuo čia aš esu dėtas? - suburbėjo. - 
Bet niekam neleisiu įpainioti mane į žmogžudystę! 

- Užsičiaupk! - Tyliai tarė Karena. Ji gręžte gręžė mane spindinčio- 
mis akimis. - Ko siekiate, Boidai? 

- Teisybės, - tariau. - Nemėgstu, kai mane kvailina. Šarlis apmulki- 
no, jūs irgi, ir Džeinė Randolf, ko gero, paseks jūsų pavyzdžiu. Jeigu 
kaip ir pirma rėksite, kad man haliucinacijos, ką gi, jūsų valia, prašom! 
Bet aš esu įsitikinęs: Randolfą nužudėte jūs su savo pajacu. Ir aš viską 
apversiu aukštyn kojomis, bet rasiu jo lavoną, nes dar negimė tas, kas 
galėtų man pastoti kelią! 

- Nebežinau, ką ir sakyti... - Karenos akyse išvydau sąmyšį. - Ar 
galiu jumis pasitikėti, Boidai? 

- Iš tikrųjų nebežinote, - sutikau aš, - bet jūs neturite pasirinkimo. 

- Sakyk viską, ką žinai! - sušuko Pelis. - Nors ir labai nemalonu 
prisipažinti, bet Boidas teisus. Randolfo lavoną jei ne šiandien, tai rytoj 
vis tiek suras... ir tada mes pražūsime! 

- Gerai. Tikriausiai Džeinė Randolf jums pasakojo apie mano ry- 
šius su Frederiku. Ta kalė, įrėmusi man peilį į gerklę ir smūgį sušvelni- 
nusi pinigų sauja, privertė ištekėti už Šarlio Vanosos... 

- Taip, ji pasakojo... 

- Aš nebebuvau susitikusi su Frederiku nuo savo vestuvių dienos, 
beveik trejus metus, - dusliu balsu tęsė Karena. - Prieš kokį dešimtį die- 
nų jis paskambino ir pasakė norįs su manimi pasimatyti kažkokiu svar- 
biu reikalu. Tą patį vakarą mudu susitikome bare. Jis atrodė pavargęs ir 
pasenęs dešimčia metų. Papasakojo apie nemalonumus su kažkokiu Fer- 
giusonu “Globikome". Užtikrino neturėsiąs jėgų laukti posėdžio, kuria- 
me bus sprendžiamas jo likimas, jeigu porą dienų kaip reikiant nepail- 
sės. Aš praleidžiu detales. Apskritai, jis norėjo savaitei dingti ir šį laiką 
būti su manimi. Pasakė, jeigu sutiksianti, tai pervesiąs man visą kapi- 
talą, aš galėsianti išsivaduoti iš Šarlio ir vėl tapsianti laisva. Paklausiau, 
kaip į tai reaguos žmona, o jis atsakė: tegu ji nešdinasi po velnių. Ji 
didžiuojasi esanti madam prezidentienė ir nerizikuosianti skirtis ir pra- 
rasti savo padėtį. Suprantama, aš sutikau, ir mes išvažiavome į Niupor- 
tą. 

- Ar kam nors sakėte, kur judu susitiksite? 

Ji susijuokė. 

- Juokaujate? Šarlis bejėgis man trukdyti, bet, nepaisant to, aš vis- 
ką laikiau paslaptyje. Nejaugi turėčiau Šarliui aiškinti, kad Frederikas 
atiduosiąs man kapitalą ir kad po to panorėjęs galės pasikarti arba iššok- 
ti pro langą! 

- O Randolfas? Kaip manote, ar jis kam nors prasitarė? 

- Kažkas iš jo biuro tai žinojo, - atsakė Karena. - Pirmadienio rytą 
jam paskambino, ir jis velnioniškai apsidžiaugė. Kitą rytą kaip visuo- 
met aš pasiūliau eiti į paplūdimį, bet Frederikas pažadėjo ateiti vėliau, 
nes laukiąs labai svarbios žinios. Ir pridūrė: galbūt mudu atšvęsime 
džiaugsmingą įvykį. Gėrimų jis atnešiąs į paplūdimį. 

- O vietoj jo atėjau aš. 

- Jūs mane labai išgąsdinote, Boidai. Nutariau - jus pasiuntė Džei- 
nė Randolf pranešti apie skyrybas. 


i ——---———-—-—--—-—-> >>> 
- Vadinasi, jūs atgavote žadą tik man paminėjus Pelį ir pasakius, 
kad mane pasamdė Šarlis? 

- Taip, - prisipažino ji. - Aš nelabai patikėjau, kad sakote teisybę, 
pareiškęs, jog tarnaujate Šarliui. Bet paskui dingtelėjo: vargu ar iš veido 
pažįstate Frederiką ir Peterį, ir mes galime jus apmauti. Priėjusi prie 
namo, pastebėjau - Frederiko mašinos nėra, ir apsidžiaugiau. Norėdama 
išlošti laiko, ėmiau taukšti apie Peterį, esantį kažkur viloje. Man rūpėjo 
iškvosti, ar tikrai jus pasamdė Šarlis. O paskui... - ji nutilo. - Išsimau- 
džiusi svečių kambaryje užtikau Frederiko lavoną. Negalėjau susilaiky- 
ti nesurikusi. Jūs beregint atbėgote ir išvydote nebegyvą žmogų. - Ji 
išraiškingai atsiduso ir tęsė: - Kai tik atsitokėjau, supratau - jeigu prane- 
šite policijai užtikęs mane paplūdimyje anksčiau nei lavoną, neišsikaps- 
tysiu. Kaip jau minėjote, policija beregint suprastų, kad aš turėjau priežas- 
tį nužudyti Frederiką, ir niekas nebūtų patikėjęs, jog esu nekalta. Todėl 
ir suplėšiau Šarlio čekį ir paprašiau ieškoti tariamojo Peterio žudiko. 
Tokiu būdu aš užkirtau jums kelią iškviesti policiją ir jumis atsikračiau. 

- Šią istorijos dalį aš žinojau, o kas buvo po to? 

- Paskambinau Šarliui, - skubėdama aiškino ji. - Frederikas buvo 
negyvas, ir aš žinojau: Šarlis - vienintelis žmogus, kuris padarys viską, 
ką galės, kad tik man padėtų. 

- Aišku. Jeigu jūs prisipažintumėte kalta dėl Randolfo nužudymo, 
negautumėte kapitalo, ir tada Šarlis liktų plikas kaip tilvikas. Kaip jis 
reagavo? 

- Pažadėjo pasikalbėti su jumis ir sutvarkyti Pelį liečiančius reika- 
lus, taip pat patarė man dingti keletai dienų, bet būti kur nors netoliese, 
kad galėtų rasti, jeigu reikalai pakryptų į blogąją pusę. Aš pasakiau va- 
žiuosianti čia. Šarlis leido pasikviesti Peterį ir jam pasakyti, kad aš ke- 
letą dienų praleidusi su Frederiku, kad mus užklupęs Šarlio pasamdytas 
privatus detektyvas ir kad aš, norėdama išvengti nemalonumų, jam pa- 
melavusi, jog tą laiką gyvenusi su Peteriu. “Žinoma, nė žodžio apiežmog- 
Žudystę, - pridūrė mano mielasis vyrelis. - Paaiškink, kad jis, jeigu su- 
sitiks su Boidu, gali viską neigti". Aš padariau, ką jis liepė, ir pasakiau 
Peteriui vietą, kur mane gali rasti tuo atveju, jeigu pasijus vienišas... 

- Vadinasi, kai Nina perskaitė jums mano pranešimą apie Randolfo 
mirtį, jūs, nieko nelaukdamas, atidūmėte čia, norėdamas iškvosti Kare- 
ną. Ar taip, Peteri? 

Jis nuliūdęs atsiduso: 

- Aš... nesu prikišęs nagų prie žmogžudystės... Ir atsitik man: da- 
bar, kai jau pasiekiau savo karjeros viršūnę... 

- Kaip gaila! O kaklaraiščio segtukas jums nieko neprimena? 

- Aš jau sakiau! - suspiegė jis. - Ne mano! Pirmą kartą gyvenime 
matau tą šlykštynę! 

- Ir šiandien, apsimetęs Randolfu, neskambinote į Niuportą? 

- Žinoma, ne! Koks absurdas! Jums tikrai suskystėjo smegenys, 
jeigu tauškiate tokius niekus! 

- Dabar žinote visą teisybę, Boidai. Ką rengiatės daryti? - paklausė 
Karena. 

- Privalau spręsti dvigubą uždavinį, - neskubėdamas tariau. - Jeigu 
man padėsite, galbūt vienu kartu rasiu ir lavoną, ir žudiką. 

- Jums padėti? - ji įtartinai pažvelgė į mane. - Kaip? 

- Darydami tai, ką liepsiu! - atsakiau prieštaravimo nemėgstančiu 
balsu. - Pirmiausia apsirenkite! 

- O paskui? 

- Nenorėkite sužinoti viską iš karto, - atsakiau. 

Išsitraukiau iš portfelio Džeinės Randolf kortelę ir paskambinau 
jai į Manheteną. Atsiliepė moteris, tikriausiai kambarinė. 

- Ar negalėčiau pasikalbėti su misis Randolf? 

- Deja, misis Randolf prieš pusvalandį išvažiavo. 

- Gal dar spėčiau ją pasivyti? 

- Vargu, sere. Žinau tik tiek, kad jie pietaus mieste. O paskui maši- 
na važiuos į Niuportą. Žadėjo ten ir nakvoti. 

- Apmaudu, - tariau nuoširdžiai apgailestaudamas. - Paskambinsiu 
rytoj rytą. 

Ir skubėdamas padėjau ragelį, ko! moteris nespėjo paklausti mano 
pavardės. 

Karena Vanosa užsivilko rožines kelnaites ir užsisegė liemenėlę. 

- Jūs jau pakankamai apsirengusi ir galite paskambinti telefonu, - 
tariau. - Paskambinkite Šarliui. 

- Šarliui? - ji sumikčiojo. - Ką pasakyti? 

- Paaiškinkite, kad aš radau vietą, kur jūs slepiatės, ir kad jau išė- 
jau. Pasakykite, Boidas nė kiek neabejoja, kad nužudytas Randolfas, tiks- 
liau, žinąs, kur yra jo lavonas, ir rytoj rytą rengiasi jo ieškoti. 

Ji žiūrėjo į mane išsproginusi akis. 

- Tai viskas? 

- Viskas, tik pasistenkite, kad jis patikėtų. 

„ Man atrodo, tai visiškas idiotizmas, - tarė ji ir gūžtelėjo pečiais. - 
Ką gi, jeigu reikalaujate... 


ji >>> 
Ji paskambino vyrui ir gerai suvaidino savo vaidmenį. Padėjusi 
ragelį, atsistojo priešais mane. 

- Kaip? 

- Labai gerai. Ką sakė Šarlis? 

- Liepė nešdintis iš čia į kitą vietą, kur manęs neberastumėte. 

- Ak, tas Šarlis! - burbtelėjau. - Didysis strategas! 

- Tai ir viskas, ką aš turėjau padaryti? - spyrė mane Karena. 

- Ne. Apsirenkite kaip pridera. Mes kai ką aplankysime. O prieš tai 
dar papietausime. 

- Ei! - Peteris staiga davė suprasti, kad ir jis gyvas. - O aš? 

- Jums skiriu ypatingai svarbią misiją, - tariau, rodydamas savo 
trisdešimt du dantis. - Kai mes išeisime, paskambinkite į mano namus ir 
pasakykite Ninai, kad grįšiu vėlai, bet norėčiau, kad ji manęs lauktų. 
Susitariam? 

Jis keletą kartų išsižiojo ir vėl užsičiaupė, bet, regis, pamiršo, ką 
norėjo pasakyti. Peteris nebeturėjo jėgų ištarti nė žodžio. Karena tampė 
megztinį ir ironiškai žvelgė į sumišusį meilužį. 

„ Mielas berniuk, neapsvaik nuo laimėjimo! Pasiekei savo karjeros 
viršūnę... Koks nepaprastas vaidmuo... 

8 skyrius 


Buvo devinta valanda vakaro, kai mes, papietavę ir paėmę iš ga- 
ražo mano mašiną, pervažiavome Traiboro tiltą. 

- Dešimtą kartą klausiu - kur važiuojame? - nekantravo Karena. 

- Į Niuportą. 

Pajutau - ji visa įsitempė. 

- Į vilą? - ji nutilo. - Aš ten nevažiuosiu, Boidai. 

- Renkatės elektros kėdę? 

- Bet kodėl būtent ten? 

- Turiu svarių priežasčių. Pirma, tai nusikaltimo vieta. Antra, Ran- 
dolfo žudikas geidė jo mirties, tuo tarpu jūs ir Šarlis jos negeidėte. 

- Ką sugalvojote? - murmėjo ji. 

- Tiesą sakant, aš ir pats gerai nežinau. Noriu viską išsiaiškinti, o 
išsiaiškinti galima tik Niuporte. 

Pasukęs keliuku į vilą, sumažinau greitį. Pastebėjau, vartai iki galo 
atlapoti, bet name nedegė nė menkiausia šviesa. 

- Ak! - triumfuodama šūktelėjo Karena. - Nieko nėra! Jūs pataikėte 
pirštu į dangų, Boidai! 

- Galbūt! 

Dar pavažiavęs kokį šimtą jardų, išvydau juodą mašiną, stovinčią 
šalikelėje išjungtom šviesom. Aplenkęs ją, apsisukau, grįžau atgal, pra- 
važiavau tą mašiną ir namą, sustojau kryžkelėje ir išjungiau variklį. 

- Boidai! - Karenos balsas virpėjo. - Ar tik nesirengiate manęs pa- 
gnaibyti? Ir jums užtenka akiplėšiškumo tokį momentą... 

Aš nuraminau: | 

- Dabar esu tik seklys, kurio svarbiausias uždavinys - tyrimas. Tai- 
gi laukite manęs čia, - pridūriau ir išjungiau šviesas. 

- Viena? Naktį? Ar iš proto išsikraustėte, Boidai! Aš einu su jumis. 

- Gerai, vykitės, - tariau ir gūžtelėjau pečiais. - Bet tylėkite! Eikite 
ant pirštų galų, ir kad negirdėčiau nė mažiausio triukšmo, supratote? Ir 
jokių nuostabos, pasipiktinimo ar baimės šūksnių! 

- Būsiu tylesnė už pelę, - pažadėjo ji. - Tik nepalikite manęs vie- 
nos. 

Aš išlipau iš mašinos, apėjau ją ir atidariau dureles. Karena iššoko 
ir aiktelėjo. 

- Tylėt! 

- Lyja! - sušnibždėjo ji. 

- Nejaugi iki šiol nepastebėjote? 

„ Mano šukuosena nueis per nieką! 

- Tai būkite mašinoje. 

- Ne, ne! Čia pasilikusi, rizikuosiu netekti ir galvos! Nejaugi keti- 
nate visą naktį stovėti po lietumi ir ginčytis, Boidai? 

Mes ėmėme sėlinti prie namo. Perėję alėją, palipome į priebutį. Be 
abejonių, vila buvo tuščia. Nei kokio garso, nei šviesos. Tik lietus čežė- 
jo. Laimei, priebutis buvo su stogu. 

- Na? - sušnibždėjo Karena. - Kas toliau? 

- Apeisiu namą ir pasižvalgysiu. Bematant grįšiu. 

- Ir aš kartu! 

- Gerai, - apgailestaudamas sutikau, - eikite iš paskos. 

Ji sėlino kaip šunelis. Ir už vilos viešpatavo tyla. Pasileidome per- 
mirkusia pievele. Staiga išgirdau užnugary keikiantis. 

Atsigręžiau. 

- Kas atsitiko? 

- Prakeikti kulniukai! - burbėjo ji. - Smenga į žolę. Kur mes eina- 
me? Gal maudytis? 

- Tiesiog apsėdo toks keistas noras pasivaikščioti paplūdimiu. Jei- 
gu nepatinka... 

- Ne! - Karena vikriai nusimovė batukus. - Basai bus geriau. Galė- 
site džiaugtis, jeigu susirgsiu plaučių uždegimu. 

Bėgte nubėgome iki uolų. Žvilgtelėjęs į paplūdimį, mikliai pasi- 
traukiau į šešėlį. Nutvėręs Kareną už rankos, stipriai patraukiau prie sa- 
vęs. 

- Jeigu norite mane išprievartauti, tai eikime į priebutį, juk matote, 
žolė permirkusi. 

- Paplūdimyje dega šviesa, - sušnibždėjau. - Čia likti pavojinga - 
jie išvys mūsų šešėlius. 

- O! - Karena garsiai atsiduso. - Ką ketinate daryti? 

„ Nusileisti ir pažiūrėti, kas ten dedasi. O jūs liksite čia. 

- Ką man veikti, jeigu nesugrįšite? - paklausė maldaujančiu balsu. 

= Po velnių, iš kur Žinau! 

Supykęs nutraukiau tą tuščią pokalbį. Slinkau palei pat uolą. Sku- 
bėdamas nulipau šešis ar septynis laiptelius, bijodamas tik vieno - kad 

niekas nepastebėtų judančio šešėlio. Putotos bangos triukšmingai dau- 
žėsi į krantą. Mūša stelbė mano žingsnius. Paplūdimiu pasukau šviesos 
link. Po kelių minučių jau buvau gana arti ir supratau, kas ten dedasi. 
Scena, kurią apšvietė senoviškas žibintas, priminė Hogarto estampą, kurį 
galėjau pavadinti ir kitaip - “Lavonų plėšikai". Smėlyje, prie iškastos 
gilios tranšėjos, kūpsojo siluetas ir, regis, žiūrėjo į duobę. Aš prigludau 
prie uolos ir susikaupęs įtempiau dėmesį. Tas susikūprinęs šešėlis pri- 
minė plėšrų paukštį, žinantį, kad auka jau nebepabėgs. Praėjo ilga minu- 
tė, ir staiga pajutau piestu besistojančius plaukus. Iš duobės lėtai išlindo 
galva. Ji buvo apkibusi smėliu, todėl net žibinto šviesoje negalėjau skir- 
ti veido bruožų. Galva kilo vis aukščiau ir aukščiau, ir štai jau pasirodė 
pečiai. Kai išniro liemuo, kūnas staiga perlinko per pusę ir tarsi suguro 
prie susikūprinusio silueto kojų. Tada iš duobės išniro Dono Lečero, o 
netrukus ir Rodnio Martino galva. 

- Eime! - gergždančiu balsu tarė siluetas. Atpažinau Šarlį Vanosą. - 
Neužgaiškite. Atsikratę lavono, dar turėsime užpilti duobę. 

Aš ištraukiau iš dėklo “koltą" ir visu balsu sušukau: 

- Vyrukai jau visai nusivarė, Šarli! Kodėl neleidžiate jiems pailsė- 
ti? 

Šarlis sustingo lyg stabo ištiktas, o jo padėjėjai reagavo kitaip: abu 
beregint šoko duobėn. Lečeras, matyt, paleido lavoną, nes dabar kūnas 
irgi lėtai slydo tranšėjon. Dar kurį laiką mačiau smėlėtas rankas - jos 
vos vos krutėjo ir netrukus taip pat dingo duobėje. 

- Boidas? - springdamas paklausė Šarlis. 

Jis lėtai suko galvą į uolų pusę, be galo trokšdamas išvysti mane. 

- Revolveris užtaisytas, - perspėjau. - Iš tokio nuotolio aš visuomet 
pataikau, Šarli, tuo labiau, kad jus puikiai apšviečia žibintas. 

- Kaip jūs... - jis ūmai nutilo, jo pečiai nusmuko dar Žemiau. - Vadi- 
nasi, paleidote “antį? Pemelavote Karenai, kad lavono ieškosite rytoj 
rytą? 

- Aš spėjau, kad jį palaidojote kažkur šalia vilos, - maloniai paaiš- 
kinau. - Bet galėjau visą vasarą rausti paplūdimį ir nieko nerasti. Be to, 
aš pasiklioviau tuo, kad jūs, Šarli, imsite panikuoti ir velnioniškai džiau- 
giuosi neapsirikęs. 

- Ką dabar daryti? - šūktelėjo jis. 

- Liepkite savo draugužiams išlipti iš duobės. Eisime į vilą ir pa- 
plepėsime. 

Abu statistai išsiropštė ir ramiai atsistojo šalia Šarlio. 

- Lečerai! - riktelėjau aš. - Paimkite žibintą ir eikite pirmas. Antras 

eis Martinas, po jo Šarlis. Aš eisiu paskutinis įrėmęs revolverį į į jo nuga- 
rą. Jeigu tik pastebėsiu kokį įtartiną gestą, Lečerai, suvarpysiu Sarlį nuo 
stuburkaulio iki bambos. Supratote? 

Lečeras, akimirką padvejojęs, paėmė žibintą ir pasuko prie laiptų. 
Paskui jį nusekė Martinas ir Šarlis. Aš praleidau trijulę ir nuėjau iš pas- 
kos, įrėmęs “koltą" į taukais apaugusius Šarlio šonkaulius. Jis sustaugė 
iš skausmo. 

- Žinau - jūs nepakenčiate jokių fizinės prievartos formų, Šarli, - 
užjausdamas kalbėjau. - Taigi melskitės, kad j jūsų draugužis Lečeras ne- 
padarytų kokio kvailo gesto. 

Be jokių nuotykių mes palipome laiptais ir jau ėjome pažliugusia 
pievele. Apsižvalgiau, ieškodamas Karenos. Staiga, tarsi būtų gimusi iš 
šventos dvasios, ji išdygo šalia manęs ir nervingai suspaudė ranką. 

- Boidai, kas atsitiko? 

- Paaiškinsiu viduje. 

- Mes negalime eiti į vilą, - aiškiai išsigandusi, sušnibždėjo ji. - 
Ten žmonės. Kai tik jūs nuėjote į paplūdimį, atvažiavo mašina ir kažkas 
įėjo į vidų. Žiūrėkite, šviesa! 

- Puiku! Vadinasi, nereikės laužtis. Paskambinsime ir įleis. 

Mūsų nedidelė procesija apsuko vilą ir palipo į priebutį. Įsakiau 
Lerečui paskambinti. Duris atidarė Džeinė Randolf. Jos akys išsprogo. 
Persigandusi moteris, nieko nesuprasdama, žvelgė į mus. Džeinė vilkė- 
jo juodo šilko suknele, o jos elegantiškumą pabrėžė gražiai sušukuoti 
plaukai. 

- Mes norime užeiti, Džeine. Gal būsite maloni ir truputį pasitrauk- 
site nuo durų? 

Ji pakluso, lėtai pasitraukė, nekreipdama dėmesio į drėgną smėlį, 
su kiekvienu Lečero ir Martino žingsniu byrantį ant kilimo. Mes žings- 
niavome į svetainę, tik kitokia seka: Karena ėjo po Šarlio, o aš vedžiausi 
Džeinę už rankos eisenos pabaigoje. 

Prie baro stovėjo pažįstama esybė. Mums įėjus, rudos akys šiek 
tiek nustebo. Žmogus vilkėjo tą patį nuostabiai gražiai pasiūtą kostiu- 
mą, marškinius, baltesnius už bet kokį kitą baltą baltumą, ir kaklaraištį - 
konservatyvesnį už visus konservatyviausius, kokius tik kada buvau 
matęs. 

- Džeine, - tarė jis, irjo balsas buvo kupinas pasitikėjimo savimi. - 
Kodėl neperspėjote, kad suruošėte balių? 


Ji atsigręžė į mane. Džeinės žvilgsnis šaukte šaukėsi pagalbos. 

Teko įsikišti: 

- Sveikas, Miurėjau! Tai savotiškas siurprizas. 

- Labas vakaras, Deni. - Jis nusišypsojo gerai pažįstama žavinga 
šypsena, matyt, toks buvo jo refleksas. - Kaip suprasti? - šypsena pama- 
žėl tirpo. Mano dešinėje rankoje jis pastebėjo revolverį. 

- Pamenate, Džeinė pakvietė mane surasti jos vyrą? - Aš stengiausi 
vaidinti kuklų. - Tai va, aš jį radau. 

- Jūs radote Frederiką? Nuostabu! Kur jis? 

- Paplūdimyje, - atsakiau. - Tiksliau sakant, smėlyje. 

- Aš, rodos, nelabai suprantu, ką jūs sakote. Ką jis ten veikia? 

- Šarlis su draugeliais ką tik jį atkasė. 

- Ar tik nenorite pasakyti, kad jis... - Miurėjus nurijo seiles, - miręs? 

- Praėjusį antradienį, - patvirtinau aš. - Manau, mums vertėtų pri- 
sėsti ir pasikalbėti. - Aš ryžtingai mostelėjau revolveriu į Šarlio ir jo 
draugužių pusę. - Jūs visi trys ant sofos! 

Šarlis atsisėdo viduryje. Tas mažasis nevidonas Martinas, tas mei- 
lingas niekšas, jau kone verkė. O Šarlis, atrodė, tuoj tuoj kris nuo širdies 
smūgio. Lečero veidas liko beaistris, tačiau piktos akys žiūrėjo atidžiai. 

- Džeine, - tariau aristokrato balsu, - gal jūs su Karena atsisėstumė- 
te krėsluose? O aš neišdidus, pastovėsiu. 

Moterys įtartinai pažvelgė viena į kitą. Sukandusios dantis, atsisė- 
do per kokius du metrus viena nuo kitos. 

- Miurėjau, - odamsis paprašiau, - gal paruoštumėte išgerti pri- 
vilegijuotiesiems? Žinoma, tuos tris žemkasius prie jų nepriskaičiuoki- 
te. 

- Gerai, Deni. - Jis ėmė rikiuoti ant baro stiklines. - Ką gersite? 

- Gal visi išgerkime viskio su ledu? Be vargo paruošite, ir mūsų 
įdomus pokalbis nenutrūks. 

- Susitarėm. 

Jis paėmė butelį. 

- Atidenkite ugnį, Karena, - meiliai pasiūliau. - Papasakokite, kas 
įvyko praėjusio antradienio rytą. 

- Ką? -ji persmeigė mane veriančiu žvilgsniu. - Kuo mane laikote? 
Manote, aš trenkta? 

- Papasakokite jiems, arba aš pats tai padarysiu. 

Jos akyse išvydau begalinę neapykantą. Karena nusigręžė ir sutri- 
kusi gūžčiojo pečiais. 

- Papasakokite viską, kaip buvo, - burbtelėjau. 

Karena pakluso. Beaistriu balsu papasakojo, kaip Randolfas pa- 

kvietęs ją praleisti keletą dienų viloje prie paplūdimio. Kaip ji išėjusi 
pasideginti saulėje, o Frederikas likęs viloje, nes laukęs, kol jam kažkas 
paskambins ir praneš svarbią žinią. Kaip aš netikėtai išdygęs šalia jos. 
Kaip ji radusi Randolfo lavoną svečių kambaryje ir lavoną pavadinusi 
Peliu, nes aš manęs, kad ji linksminusis su juo. Kaip sugebėjusi manimi 
atsikratyti, pasiuntusi ieškoti Pau žudiko. Kaip paskambinusi Šarliui ir 
papasakojusi apie tai, kas įvykę. Šarlis pataręs jai dingti, ir ji dingusi... 

Karenai nutilus, aš žvilgtelėjau į Šarlį. Kaip paprastai ilgi jo plau- 
kai krito ant akių, bet vargšas nebeturėjo jėgų nubraukti. Blyškiai mė- 
lynos akys, atrodė, iššoks iš orbitų. Smakras dar labiau atsikišo. 

- Tada jūs pašikvietėte pagalbon savo draugelius, visi trys atvažia- 
vote čionai ir užkasėte lavoną paplūdimyje. Kruopščiai išvalėte svečių 
kambarį, stengdamasis panaikinti visus nusikaltimo pėdsakus. Ar taip? 

Šarlis nežymiai linktelėjo. 

- Aš maniau, kad jį nužudė Karena, - tarė springdamas. - Lengvai 
įsivaizdavau ją teisiamą už žmogžudystę. Ypač už Frederiko nužudymą 
pasigailėjimo nebuvo ko laukti. 

„- Kaip jūs privertėte talkininkauti savo dragužius? 

- Pinigai lemia viską, - abejingai tarė jis. - Kas gi dar? Su mano 
pagalba išvengusi elektros kėdės, Karena būtų leidusi man gyventi pra- 
bangoje. Trejus metus turėjau pasitenkinti elgetiškais skatikais. Dabar 
situacija būtų pasikeitusi. Nuo tos akimirkos ji pati tebūtų gavusi tik 
elgetišką išmaldą! Donas ir Rodnis bemat sutiko su mano pasiūlymu. 

- Okamjūs pasamdėte mane ieškoti Karenos ir sakėte, kad ji čia su 
Peliu? 

Jis sudirgęs sukrutėjo. 

- Man paskambino, - tarė jis. 

- Kas? 

- Nežinau! - sušuko Šarlis. Jo akys dar labiau iššoko. - Aš neme- 
luoju, misteri Boidai! Prisiekiu, aš nežinau, bet skambino kažkoks vy- 
ras. Jo balsas buvo duslus. Tas tipas sakė, kad Karena čia su Randolfu ir 
kad jeigu aš tuoj pat neatvažiuosiąs padaryti galo jų ryšiams, jis paskam- 
binsiąs misis Randolf'ir jai viską papasakosiąs. Dar pridūrė, kad jeigu ji 
ras juos drauge, tai skirsis. Randolfas ves Kareną, kai tik ji išsivaduos iš 
manęs, o aš atsidursiu gatvėje. Norėjau sužinoti, kas jis ir kodėl domisi 
šiuo reikalu, bet Žmogus padėjo ragelį. 

- Kodėl pasamdėte mane veikti už jus? - Aš pats atsakiau į šį klau- 
simą: - Jums trūko drąsos. Jūs pabijojote leistis į tokį žygį, Šarli. 

Jis užsimerkė ir gailiai linktelėjo. 

- Randolfas diktas vyras... karštakošis. Juk žinote, man darosi blo- 
ga vien nuo minties apie prievartą! Pamaniau, verčiau nerizikuosiu ir 
vietoj savęs pasamdysiu jus. Tuo labiau, kad jūs iš matymo nepažinote 
nei Karenos, nei Pelio. Aš paminėjau jo vardą, nes žinojau, kad kartais 
jis su ja miegodavo. 

- Negaliu patikėti savo ausim! - trūkčiojančiu balsu sušuko Džeinė 
Randolf. - Frederikas mirė? - Neapykantos kupiną žvilgsnį ji įsmeigė į 
Kareną. - Ir jūs jį nužudėte? 

„ Aš jo nenužudžiau! - patetiškai sušuko Karena. - Man nusispjauti 
į tai, ką manote! Aš jo nenužudžiau! 

- Prašyčiau elgtis ramiau, - įsiterpiau aš. - Nepameskime siūlo galo. 
Šarlis dar ne viską papasakojo apie savo vaidmenį šioje istorijoje. Ar 
ne, Šarli? 

- Jums taip atrodo? - paklausė jis ir pavargęs užsimerkė. 

- Aš paprasčiausiai noriu viską sustatyti į vietas, - burtelėjau. - Ka- 
rena mums pasakė: nors ir pasiuntė mane pas Niną Nort, bet sudarė ga- 
limybę jums su ja pasimatyti prieš man atvykstant. 

Aš trumpai papasakojau apie tą mažytę kombinaciją, kurios esmė 
buvo tokia: parodyti man gyvą ir sveiką Pelį, pritaukšti visokiausių nie- 
kų apie Karenos telefono skambutį iš Filadelfijos ir įtikinti, jog visa ši 
istorija - paprasčiausias nesusipratimas. 

- Po to jūs grįžote namo ir užsidaręs lindėjote. Prie telefono prijun- 
gėte magnetofono juostą su savo kambarinės balso įrašu: jeigu kas nors, 
svarbiausia - aš, bandysiu prisiskambinti, jam atsakys , kad jūs išvažia- 
vote visam mėnesiui. Žinojote, jeigu aš atvažiuosiu į vilą ieškoti lavono 
arba atsiųsiu policininkus, niekas čia neras nei kūno, nei žmogžudystės 
pėdsakų, o kopai palaikys mane trenktu. Galų gale aš mesiu bylą, pa- 
tikėjęs - visa tai tik haliucinacijos. 

- Taip, bet jūs baisiai atkaklus! Kai Karena paskambinusi pasakė, 
jog Pelis įgąsdintas jūsų pranešimo apie Randolfo mirtį, atbėgęs pas ją į 
viešbutį, aš nutariau įsikišti ir pakviečiau jus pas save. Donui padedant, 
maniau priversiąs jus pasakyti, kaip sužinojote apie Randolfą. - Jis užsi- 
merkė. - Bet nepavyko. 

- Viską galima paaiškinti labai paprastai. Aš grįžau į vilą, geis- 
damas įsitikinti, ar tebėra lavonas. Lavono nebebuvo, bet užtikau Džei- 
nę Randolf. Mes paplepėjome, o ji, sužinojusi, kad aš privatus detekty- 
vas, pasamdė mane surasti jos vyrą. Logiškai mąstydamas, tarp klai- 
džiojančio lavono ir dingusio vyro radau ryšį. 

Miurėjus Anselis atnešė padėklą su viskiu. Kiek dvejodamas, vie- 
ną stiklinę padavė Džeinei, kitą - Karenai, trečią - man. 

- Aš vis dar negaliu atsigauti. Negaliu patikėti, kad misteris Ran- 
dolfas miręs, - monotoniškai bambėjo jis. - Tikriausiai Džeinė kažką 
nujautė. Kitaip ji nebūtų čia važiavusi ir niekada nesužinojusi, kas at- 
sitiko jos vyrui. 

- Norite pasakyti - jos vyro lavonui? 

- Kaip? 

- Ji žinojo, kad jis miręs, - be galo kantriai aiškinau aš. - Bet ji 
negalėjo šito įrodyti, nes nežinojo, kur yra lavonas. 

Miurėjus sustingo vietoje ir šypsojosi nuolankia magnetizuojančia 
šypsena. 

- Labai apgailestauju, Džeine, - niūriai tarė jis, - bet aš ir vėl nesu- 
prantu, apie ką čia kalbama. 

- Viskas labai paprasta. Kartoju, ji žinojo, kad jos vyras miręs. Ži- 
nojo, kad jis nužudytas, bet negalėjo šito įrodyti, kadangi nepavyko ras- 
ti lavono. 

- Džeinė negalėjo žinoti, kad jos vyras miręs, - paprieštaravo jis. - 
Iš kur Džeinė galėjo žinoti, kad Karena jį nužudė? 

- Jį nužudė ne Karena, - tariau, - o jūs! 

9 skyrius 


Jo lūpų kampučiai lėtai pakilo, ir spinduliuojanti šypsena virto gri- 
masa. 

- Deni! - Džeinė Randolfpašoko iš krėslo, puolė prie Anselio, stvėrė 
už rankos, tarsi norėdama jam padėti ir pažvelgė į mane. - Jis išsikraustė 
iš proto! 

- Nužudymo dienos išvakarėse jūsų vyrui paskambino iš biuro. Kaž- 
ką pranešė, ir jo nuotaika buvo be galo džiugi. Kitą rytą jūsų vyras pasa- 
kė Karenai, kad kol kas liksiąs viloje, nes laukiąs dar vienos labai svar- 
bios - jis šitą pabrėžė - žinios ir pridūrė, kad galbūt galėsią surengti 
nedidelę šventę. Jeigu jis kuo nors pasitikėjo taip, kad atvėrė net savo 
asmenines paslaptis, pasakydamas, kur ketinąs slapstytis, tai kas kitas 
galėjo būti tas Žmogus, jei ne jo padėjėjas? 

„ Melas, - purkštelėjo Anselis. - Jūs remiatės tik Karenos žodžiais. 

- Jūs miegate su viršininko žmona, Miurėjau - kategoriškai pareiš- 
kiau aš. - Bet čia yra vienas “bet". Frederikas vienu metu buvo ir jūsų 
darbdavys, ir jūsų melžiama karvė. Dėl nervinės įtampos, kurią sukėlė 
kova su Fergiusonu ir kuri turėjo baigtis artimiausiame administracinės 
tarybos posėdyje, Randolfas nutarė praleisti savaitę su savo buvusia ir 
geidžiama meiluže. Tačiau jis puikiai žinojo - būtinai turi palaikyti ryšį 
su savo biuru. Ir jis pasitikėjo padėjėju, kuris miega su jo Žmona... apie 
tai jis, žinoma, nežinojo. Meilužis viską papasakojo jo Žmonai. Išgirdu- 
si tokią naujieną, Džeinė vėl pajuto neapykantą Karenai Vanosai, kaip ir 
tais laikais, kai Karena sužlugdė politinę jos vyro karjerą. Ir dar viena 
mintis mane neramino: su Karena praleista savaitė gali sužlugdyti Ran- 
dolfą “Globikome". O kas bus, jeigu jis ryšis skirtis? 

Aš pažiūrėjau į Džeinę ir maloniai nusišypsojau. 

- Betišeitis buvo. Ir kur kas geresnė... Žmogžudystė! Vyras miršta, 
Džeinė paveldi jo turtą ir po prideramo gedulo gali ištekėti už savo mei- 
lužio. Bet iškilo viena kliūtis: Karena irgi laimi iš Frederiko mirties! Ir 
meilužiui dingteli puiki mintis: jeigu jie veiktų protingai, žmogžudyste 
galima apkaltinti Kareną. Paprasčiausiai viską reikėjo kuo kruopščiau- 

siai parengti. Meilužis turėjo pasirūpinti operacijos sinchroniškumu. - 
Aš truputį pakėliau balsą. - Šarli, ar jūsų anoniminis pašnekovas pasky- 
rė tikslų laiką? 

- Jis pasiūlė man atvykti antradienio rytą, - greitai atsakė Šarlis. - Ir 
įspėjo: jeigu Karena nepaliks vilos iki vidudienio, jis pakambinsiąs mi- 
sis Randolf ir viską papasakosiąs. 

- O visa kita vyko kaip sviestu patepta, - tariau aš ir, žiūrėdamas į 
Anselį, kukliai nusišypsojau. - Pirmadienio vakarą jūs skambinate Ran- 
dolfui ir pranešate, kad tikriausiai sužinosite kažką svarbaus tik kitą ry- 
tą. Žinia tokia sensacinga, kad jūs nerizikuojate sakyti telefonu, o atva- 
žiuojate pats. Būdamas įtakingas žmogus, iš anksto įperšate Randolfui 
mintį išsiųsti iš vilos draugužę, kad ji nenustebtų, meilės lizdelyje išvy- 
dusi pašalinį žmogų. Geriausia pameluoti, kad laukiate paskambinant. 
Ji nesinervins... Kodėl nepasiūlius jai nueiti į paplūdimį?.. Tą vakarą jūs 
skambinate Šarliui ir paskiriate susitikimo laiką. | 

- Tai kvailystė! - pro dantis iškošė Miurėjus. - Jūs... 

- Antradienio rytą, - neleidžiu jam įsikišti, - atvažiavote čionai, nu- 
žudėte Randolfą ir tuoj patenkintas išdūmėte į Niujorką. Manėte, Šarlis 
bematant atvyks, ras lavoną ir... Kareną. Džeinė jums sakė, kad Šarlis 
minkštastuburis... Ir jūs puikiai įsivaizdavote, kad jis, atsidūręs lavono 
ir savo žmonos kompanijoje, persigandęs puls prie telefono ir paskam- 
bins policijai. Bet atsitiko visai kitaip: Šarlis nutarė čionai nevažiuoti, 
pasamdė mane. 

- Deni! - pasikeitusiu balsu sušuko Džeinė Randolf. - Man taip 
sunku! Maldauju jūsų... 

- Ramiai! Aš dar nebaigiau. Mes žinome, kaip klostėsi įvykiai man 
išvažiavus. Karena paskambino Šarliui ir papasakojo, kas atsitiko. Ne- 
tekęs žado iš baimės, kad jo žmona praranda visą turtą, Vanosa pasikvietė 
draugelius. Jie atvažiavo čia, išnešė lavoną ir panaikino visus žmogžu- 
dystės pėdsakus. Jūs abu turbūt gerokai nervinotės, laukdami žinios, ku- 
nos vis nebuvo. Doras ir prislėgtas pirmasis patrono padėjėjas ir būsima 
našlė! Jaudinantis vaizdelis! Kai Džeinei išseko kantrybė ir ilgiau lūku- 
rnuoti nebeįstengė, ji atvažiavo į vilą. Atsigavusi po šoko - lavono nebe- 
buvo! - ji nutarė pasilikti ir laukti, ar dar kas neatsitiks... O tuo tarpu 
išdygau aš. 

Abudu nužvelgęs, tęsiau: 

- Sužinojusi, kad aš Vanosos pasamdytas privatus detektyvas ir ieš- 
kau jo Žmonos, tikriausiai žaidžiančios meilės žaidimėlius su aktoriumi 
Peliu, Džeinė nusitvėrė mane ir pasiūlė tirti jos vyro dingimo aplinky- 

bes. Kai papasakojau Miurėjui apie savo prielaidas dėl Randolfo liki- 
mo, jis paklausė, ar aš esąs įsitikinęs, kad Randolfas miręs ir kur galįs 
būti jo kūnas. - Truputį patylėjau. - Nuo to momento jis pranoko pats 
save! Aš priminiau pavardę pajaco, tarsi buvusio viloje su Karena. Jiems 
šovė mintis - kodėl manęs neįtikinti, kad ir jis įpainiotas į žmogžudystę? 
Jeigu imsiu įtarti Pelį ir jį persekioti, tai šis siūlas būtinai mane nuves 
pas Kareną ir galų gale prie lavono. Aš buvau įsitikinęs, kad Karena 
viena, be kieno nors pagalbos, nebuvo pajėgi atsikratyti lavono. Daug 
kas bylojo apie tai, kad jai padėjęs Pelis. Paskui Džeinė paskambino 
man ir paprašė kuo skubiau atvažiuoti. Čia ji man surengė nedidelį ero- 
tinį spektaklį, tikėdamasi, kad aš neatsilaikysiu. Tuo tarpu jos žavusis 
meilužis į scenarijų įterpė ir savo trigrašį - paskambinęs pasivadino Fre- 
deriku Randolfu. Džeinė jau anksčiau buvo sugalvojusi, kaip priversti 
mane pa ragelį. Po kokių dešimties minučių alfonsas ir vėl paskam- 
bino. Sį kartą ji kalbėjo pati ir vėliau man paaiškino, kad Randolfas skam- 
binęs ir savo padėjėjui. O kaip svarų argumentą Džeinė atidavė man 
kaklaraiščio segtuką, kurį ji tariamai radusi užkritusį už sofos ir nutaru- 
si, kad segtukas esąs mano. Segtukas buvo su dviejų persipynusių “P" 
monograma. Šiai gudrybei, ko gero, trūko subtilumo. Džeinė bandė ma- 
ne įtikinėti, kad kažkada viloje svečiavęsis ir Pelis. 

Įtampa vis didėjo. 

- Taigi, manoma, kad kaklaraiščio segtukas - Peterio Pelio, o jeigu 
aš žinojau, kad Randolfas miręs, tai turėjau suprasti, kad telefonu skam- 
bino ne jis. O norint suklaidinti artimiausią Randolfo padėjėją, reikėjo 
būti aukščiausios klasės imituotoju - tas vaidmuo puikiausiai tiko paja- 
cui. Tokiu būdu meilužiai ir vylėsi mane apmauti. Bet scenarijuje buvo 
silpnų vietų: neatsižvelgta į tai, kad Pelis taip aukštai save vertina, jog 
verčiau padvėstų, negu prisisegtų tokį neskoningą daiktelį. Kita vertus, 
Džeinė, mylima žmona, nerimaujanti dėl savo vyro likimo, staiga tampa 
aistringa suvedžiotoja: ji išdykauja nuoga nuogutėlė, visaip bandydama 
mane sugundyti. Toks pasikeitimas kėlė įtarimą. Kaip tik tai man ir pakuž- 
dėjo mintį, kad meilužiai veikė išvien. Bet dar trūko kai kurių detalių. 
Kas ir kur paslėpė lavoną? Pirma Šarlio nelaikiau rimtu kaltininku, bet 
susipažinęs su jo draugužiais, nuomonę pakeičiau. Supratau - ir jis vei- 
kia drauge. 

- Jūs kliedite, Boidai! - sušuko Anselis. - Juk puikiai žinote - tai tik 
tušti tauškalai! Juk neturite jokių įrodymų. Tai nesveiko Žmogaus sapa- 
lionės! 

- Prielaidų čia daugiau negu reikia, ir kopai rimtai susidomės šia 

byla, drauguži! O prie jūsų prikibę, jie pateiks velnioniškai sunkių klau- 
simų. Pavyzdžiui, ką veikėte antradinio rytą... 

- Aš nebegaliu šito pakęsti! - suvaitojo Džeinė. - Aš... 

Ji giliai atsiduso, kilstelėjo ranką ir puolė mane. 

Aš puikiai pademonstravau, kaip refleksai veikia greičiau už protą. 
Lyg paskutinis kvailys ištiesiau rankas, norėdamas sulaikyti Džeinę, bet 
ji, atsitrenkusi į mane visu kūnu, meistriškai išdaužė iš rankos revolverį 
ir, atšokusi atgal, pergalingai šypsojosi. Aš atsidūriau prieš savo paties 
patrankos vamzdį, kurį į mane atsuko Anselis. Kairėje rankoje vis tebe- 
spaudžiau stiklinę. Susidūrus su Džeine, nedaug teišsipylė ir aš nuspren- 
džiau, kad dabar pats geriausias laikas jį ištuštinti. 

- Jūs iš tikrųjų esate didelis gudročius, Boidai, - tarė Anselis. - gai- 
la, mirsite pačiame Žydėjime. Bet pats esate kaltas! 

- Ar ne per anksti džiaugiatės? 

Anselis išpūtė akis, atsitraukė per žingsnį, nenuleisdamas nuo ma- 
nęs ginklo, ir atsargiai apsižvalgė. 

- Gerai, Anseli, - atsiduso Lečeris. Jo rankoje irgi jau žvilgėjo re- 
volveris. - Aš su jumis. Bet nereikia elgtis karštakošiškai. Pirmiausiai 
pasverkime visus “už" ir “prieš". 

- Štai kaip? - suburbėjo Anselis. 

- Žaidimas pernelyg rimtas, - tęsė Lečeras. - Jums ir misis Randolf 
gresia elektros kėdė. Padėdami palaidoti lavoną, Šarlis, Rodnis ir aš ta- 
pome jūsų bendrininkais. Jeigu nesiimsime atsargumo priemonių, visi 
pražūsime. 

a - Donas absoliučiai teisus, - įsiterpė Martinas. - O gal kitaip manai, 
1? 

- Patys spręskite savo problemas, - Šarlis primerkė akis. - Pasaky- 
kite, kai baigsite. Juk žinote - prievarta man... 

- Gerai! - Anselis sugriežė dantimis. - Sutinku, reikia imtis atsar- 
gumo priemonių. Ką siūlote? 

- Gal prisiminkime pradinę jūsų idėją? - tarė Lečeras. - Karena Va- 
nosa privalo atsakyti už žmogžudystę - kodėl mums nesilaikyti šitos 
nuomonės? | 

- Kaip? - susidomėjusi paklausė Džeinė. 

- Ji norėjo atsikratyti Šarliu, - trumpai drūtai paaiškino Lečeras. - Ji 
turėjo ryšių su Žmogumi, už kurio rengėsi ištekėti. Ji ir jos meilužis su- 
kurpė kombinaciją: nužudė Randolfą ir bandė šį nusikaltimą primesti jo 
našlei. Šarli, juk žinai, Boidas miegojo su Karena ir ėjo dėl jos iš proto. 

- Žinoma, mano drauge, - suburbėjo Šarlis. - Nesibaimink, aš prisi- 

menu visas detales, net pačias nepadoriausias. Kiek žinau, sekliai dievi- 
na panašius dalykėlius. 

- Taigi, mes nužudėme Randolfą ir pasistengėme suversti visą kal- 
tęjo Žmonai, - ironiškai tariau aš. - Todėl laidojome lavoną paplūdimyje 
ir po trijų dienų iškasėme, a? 

- Taip, jūs teisingai supratote, - sutiko Lečeras. - O gal norite, kad 
padarytume jus herojumi, Boidai? Ar patiktų? Misis Randolfjus pasam- 
dė surasti dingusį vyrą, ir jo beiškodami, atvykote į šią vilą, išsiaiški- 
note, kad Karena Vanosa čia su Randolfu. Jūs, nuostabus detektyvas, 
padarėte išvadą - jie užkasė lavoną paplūdimyje! Jums ėmus atkasti, pa- 
sirodė pati žudikė Karena Vanosa su revolveriu rankose! Narsusis Boi- 
das krenta su kulka stubure, o Karena, išsigandusi antrosios žmogžu- 
dystės, puola į vilą ir suprasdama, kad jau nebegalės išsikapstyti, šauna 
sau į smilkinį. Ką pasakysite? 

- Jūs šitaip nepasielgsite! - šaiŽžiai sušuko Karena. - Maldauju! Man 
nusispjauti į Boidą, bet nežudykite manęs! - Ji, vis dar laikydama ranko- 
je pilną stiklinę, atsistojo priešais Anselį ir maldaudama žiūrėjo į jį. 

- Misteri Anseli? Neleiskite jiems įgyvendinti savo klastingo pla- 
no. Neleiskite manęs nužudyti... 

Staiga netikėtai ji šliukštelėjo viskį jam į veidą. Anselis sustūgo - 
alkoholis pakliuvo į akis. Aš pasinaudojau jo aklumu, prišokęs stipriai 
stumtelėjau ir išplėšiau revolverį. Po to viskas ėmė suktis tokiu ritmu, 
kad sunkiai besuvokiau, kas vyksta. 

Anselis pargriuvo aukštielninkas. Džeinė lyg furija, atkišusi na- 
gus, puolė mane. Nuaidėjo šūvis. Išvydau nustebusias pilkas akis, ir Džei- 
nė parkrito. Lečeras stovėjo išsižiojęs, jo patranka žiūrėjo į mane, bet aš 
aplenkiau jį, paleidęs galvon tris kulkas. Jis nugriuvo aukštielninkas ant 
sofos. 

Kilo pragariškas triukšmas. Anselis vaitojo, prispaudęs rankas prie 
akių. Šarlis ir Rodnis, pusiau palaidoti po Lečero kūnu, šaukė kiek gerk- 
lės išnešė. Aš Žvilgtelėjau į savo kojas ir netoliese išvydau Džeinės Ran- 
dolf šinjoną. Ji gulėjo ant šono groteskiška poza. Ant juodo šilko pasiu- 
tusiai greitai plėtėsi tamsi dėmė. Karena Vanosa atsiklaupė prie Džei- 
nės, bet tučtuojau pašoko. 

- Ji mirė, - griežtai tarė Karena. 

- Aš irgi jau būčiau miręs, jeigu Anseliui į snukį nebūtumėte šliukš- 
telėjusi viskio. 

- Tai buvo paprasčiausias savisaugos refleksas. - Jos lūpos per- 
sikreipė - aš supratau: ji bandė nusišypsoti. - Jūs man neskolingas. Boidai! 

- Turbūt pats laikas pakviesti policiją, - tariau. 

- Taip, ko gero. - Keista ugnis blykstelėjo tamsiose akyse. - Ak, 
kaip nelaiku! 

- Kas? 

- Tiek to, - tarė ji ir susierzinusi gūžtelėjo pečiais. - Kvieskite! 

Namo grįžau kitą dieną, aštuntą valandą ryto. Sugaišome velnio- 
niškai daug laiko, kol kopams perdavėme tris lavonus, iš kurių vienas 
nerado sau vietos jau tris dienas. Karena savo istoriją pasakojo mažiau- 
siai dešimt kartų, aš savo - irgi tiek. Anselis palūžo po dviejų valandų 
tardymo ir, viską išklojęs, dar ir raštu smulkiai aprašė. Tai šiek tiek pa- 
lengvino bylos tyrimą. Šarlis ir Rodnis jaudinančiai vieningai tris va- 
landas žaidė isteriją. Po to Martinas įrodė savo begalinę draugystę, vis- 
ką suvertęs Šarliui. Jo klausantis atrodė, kad jis buvo paprasčiausias žiū- 
rovas, atsitiktinai atsidūręs nusikaltimo vietoje ir draugiškai padėjęs sa- 
vo senam moksladraugiui palaidoti sunkų kūną. Aš velnioniškai džiau- 
giausi, kai jis raštu pateikė savo parodymus. 

Karena kilniaširdiškai įtikinėjo, kad tik dėl jos kaltės aš neprane- 
šęs apie Žmogžudystę, nes ji įtikinusi mane pati tai padarysianti, kai tik 
aš išvažiuosiąs. Iš jos paaiškinimo išsijuokė, bet ji nesutriko ir vėl įrodi- 
nėjo: jeigu apie žmogžudystę būtų pranešę tučtuojau, ji jau butų pakely 
į elektros kėdę. Karena karštai gynė savo pozicijas, neleisdama inspek- 
toriams nė Žodžio įterpti, ir jie galų gale patikėjo. Bet Karena vis neri- 
mo, ir man teko ją tempte ištempti iš kambario. Parvežiau ją miestan, 
išlaipinau prie “Kati" viešbučio, o pats pasukau namo. 

Taigi, kai aš įėjau į savo kambarį, buvo aštunta valanda ryto. Vyliau- 
si lovoje išvysti blondinę, bet radau trumputį laiškelį. Ninai nusibodę 
manęs laukti. Ji nutarusi, kad su aktoriais vis dėlto linksmiau, negu su 
privačiais detektyvais. Intuicija jai pašnibždėjusi - ji reikalinga vargšui 
Peteriui, tuo labiau, kad savo telespektaklyje jis pažadėjęs jai vaidmenį 
mažiausiai penkiuose epizoduose. 

Aš nusikeikiau ir atsiguliau. Atsibudau septintą valandą vakaro. 
Kaip tik laiku, apsidžiaugiau, spėsiu pasigėrėti nuostabiu saulėlydžiu. 
Dar išsimaudžiau duše, nusiskutau, apsirengiau, pavalgiau, išgėriau vis- 
kio. Dešimtą valandą, kai jau miestą gaubė tamsa, kažkas paskambino 
prie mano durų. Pamaniau, kopas, panūdęs užduoti dar aibę klausimų, ir 
jau pasirengiau sutikti nemalonią naktį. Bet atidaręs duris šyptelėjau - 
tai buvo ne kopas! 

Karena Vanosa apdovanojo mane spinduliuojančia šypsena ir, jė- 
jusi į svetainę, padėjo ant stalo didžiausią paketą. Ji vilkėjo mėlyna va- 
karine bėrankove suknele su svaiginančia dekolte. Ilgi juodi plaukai, 
krito ant pečių, akys aistringai blizgėjo. 

- Aš atėjau pranešti gerų naujienų, Boidai, - dramatiškai iškilmin- 
gai tarė ji. 

- Iš tikrųjų? Pavyzdžiui? - burbtelėjau. 

- Štai! 

Ji pasirausė rankinuke, ištraukė popieriaus lapelį ir įbruko man į 


Pažvelgiau, užsimerkiau ir vėl žvilgtelėjau. Tai buvo jis, čekis, pen- 
kiems tūkstančiams dolerių, išrašytas D. Boidui ir pasirašytas K. Vano- 
sos. 

- Frederikas ištesėjo savo Žodį dar iki mums susitinkant Niuporte! 
- vienu atsikvėpimu išpyškino ji. - Jis pervedė man kapitalą kitą dieną, 
kai tik sutikau praleisti su juo savaitę. Jo advokatas apie tai man pranešė 
šiandien telefonu. 

- Na... Ačiū! 

- Nebrangiai moku. Be jūsų pagalbos jau būčiau elektros kėdėje. 

- Ar nenorite išgerti? 

- Labai noriu. O, kaip gailiuosi Frederiko! Teisybę sakau - man 
labai liūdna, kad jo nebėra. Bet juk ne aš kalta, ar ne? 

- Manau, ne jūs. 

- Šįryt paskelbiau parduodanti namą, - linksmai šnibždėjo ji. - Ma- 
no advokatas patarė pasinaudoti tuo, kad Šarlis kalėjime, ir paprašyti 
skyrybų. Pagaliau aš būsiu laisva! 

- Iš tikrųjų? - suburbėjau. 

- Taip, todėl... - jausmingos jos lūpos šypsojosi. - Žinau, momentas 
nelabai tikęs, bet aš noriu atšvęsti šį laimingą įvykį. Tikiuosi, man padė- 
site, Boidai? 

- Ką gi, - sutikau ir gūžtelėjau pečiais. - Kur ir kada rengiama puo- 
ta? 

- Aš pagalvojau, kad maloniausia būtų kukli saulės vonia, - guviai 
tarė ji. - O po to - piknikas... 

Pirmiausia aš pažvelgiau į langą, o paskui į ją. 

- Jau tamsu... naktis! 

„ Nenusiminkite! - šūktelėjo ji. - Aš viskuo pasirūpinsiu, o jūsų 
rūpestis - kokteiliai. Ir negailėkite “Martinio"! Kad panorus išgerti, ne- 
reiktų bastytis po paplūdimį! 

Truputį linkstančiomis kojomis nuėjau į virtuvę. Pagalvojau - ne- 
būtų pro šalį vis dėlto mums nuėjus pas psichiatrą, bet šiuo metu svar- 
biausia jos nedirginti. 

Po penkių minučių grįžau į svetainę su dviem stiklais ir “Marti- 
niu". Per tą trumpą laiką, kol nebuvau, kambarys neatpažįstamai pasi- 
keitė. Tedegė tik vienas šviestuvas. Karena jau buvo išvyniojusi paketą 
„jame, pasirodo, buvo ultravioletinių spindulių lempa. Pastatyta ant sta- 
lo krašto, ji apšvietė kilimą, ant kurio gulėjo geidulio kupina, nuoga 
Karena. Pasukusi galvą, ji priekaištingai Žiūrėjo per petį į mane. 

- Labai apgailestauju, - tingiai tarė, - tačiau čia privatus paplūdi- 
mys. Apsirengusiems vaikščioti draudžiama! 

Aš sutelkiau visas savo jėgas, norėdamas išvengti medaus spalvos 
užpakaliuko pusrutulių hipnotizuojančio poveikio. 

- Atleiskite, - tariau. - Aš tuoj pasiruošiu. 

- Gerai. 

Ji vikriai atsisuko į mane, atsisėdo ir nusišypsojo. Jaudulinga šyp- 
sena nuostabiai derinosi su styrančiomis krūtimis, 

- Aš norėjau atšvęsti šį įvykį kuo intymesnėje aplinkoje, - svajin- 
gai tarė ji. - Tiktai dviese, Boidai. Ramus piknikas paplūdimyje. Geria- 
me “Martinį", mylimės... Ką pasakysite dėl tokios programos? 

- Nuostabu! - aš nugriuvau šalia jos ir pasijutau esąs geros formos. 
- Tik viena detalė... 

- Kokia? 

- Kai išgersime, užgesinkime šitą lempą. Jūs net neįsivaizduojate, 
kaip greitai aš įkaistu... 

